
JOHDANTO. 


Tummansinisen Välimeren ympäröimänä ulottuu lta. 
lia Alppien lumipeitteisiltä huipuilta pohjoisessa tuliperäi- 
sen Sisilian appelsiinipuulehtoihin etelässä. Apenninit, 
maan selkäranka, peittävät paljaine vuorijonoineen ja 
ylätasankoineen suuren osan pitkulaista niemimaata. Siellä, 
missä vuoret eivät ulotu mereen asti, leviää hedelmällisiä, 
pienikumpuisia tasankoja. Italian pinta-ala on 310000 
neliökilometriä, ja maa on niin muodoin Suomea huomat- 
tavasti pienempi. Sisilia mukaan lueituna maan pituus on 
1 200 kilometriä pohjoisesta etelään, ja sen eri osat eroa- 
vatkin huomattavasti toisistaan ilmastonsa, kasvillisuutensa 
ja kulttuurinsa puolesta. Maantieteellisessä suhteessa teh- 
dään ero manner- eli Pohjois-Italian ja niemi-Italian vä- 
lillä. Sisilia ja Sardinia sekä niiden rannikon edustalla 
olevat saarityhmät muodostavat saari-Italian. 

/ Pohjois-Italiassa ovat maan viljavimmat ja tiheimmin 
asutut seudut. Po'n tasangolla, joka on saanut mimensä 
652 kilometrin pituisesta Po-virrasta, viljellään maissia ja 
riisiä, vehnää ja viiniä sekä kaikenlaatuisia hedelmiä. 
Teollisuus on korkealle kehittynyt, ja satalukuiset tehtaat 
valmistavat kaikenlaista, hämähäkinseitin kevyisistä silkki- 
kankaista jättiläisvetureihin asti. Monet vanhat kaupungit 
ovat tulvillaan ihania taideteoksia ja lukemattomia keski- 
ja renessanssinaikaisia kirkkoja ja palatseja. Pohjois-Italia 
"käsittää. Piemonten, Lombardian, Veneton, Emilian ja 
Ligurian maakunnat. Tärkeimmät kaupungit ovat: Torino 
komeine linnoineen ja Fiat-tehtaineen, joika ovat Euroo- 
pan suurimmat automobiilitehtaat; Milano, Italian suurin 

' teollisuuskaupunki, jossa on Sforza-suvun vanha linna ja 
valkeanhohtava marmorikatedraali; romanttinen Venezia 
kanavineen ja marmoripalatseineen; suuri satamakau- 
punki Trieste; vanha yliopistokaupunki Bologna tornei- 
neen ja muureineen sekä »Genova la Superba» (ylpeä 
Genova) suurine veistämöineen ja laajoine satamineen. 

Pohjoisitalialainen on ahkera, tarmokas ja edistyvä. 
Kaikista italialaisista hänellä on enimmän taipumusta elä- 
män käytännöllisiin puoliin ja hän ymmärtää parhaiten 
yhdistää yksilön ja yhteiskunnan edut. Pohjoisitalialainen 
on luonut Italian valtion ja laskenut perustan maan teolli- 
suudelle. Hän halveksii eteläitalialaista, joka ei hänestä 
pidä, ja hänen itsevarmuutensa muuttuu toisinaan kerskai- 
luksi ja ylvästelyksi. Kuvaavaa kylläkin on piemontilaisia, 
joissa ovat yhtymeinä monet pohjoisitalialaisten virheet ja 
ansiot, kutsuttu Italian preussilaisiksi». Pohjoisitalialai- 
nen teollisuudenharjoittaja tuntee myös eräänlaista teo- 
rioiden ja teoreetikkojen halveksuntaa. Kansanmies, joka 
tavallisesti on sangen jäykkä ja itsepäinen, raivostuu hel- 
posti, kun hän on juonut liikaa Pohjois-Italian tulisia 
viinejä tai väkeviä »grappa»- ja »misträ>-paloviinoja. 
Pohjois-Italian eri seuduilla kansa puhuu murteita, joita 
ulkomaalainen ei ymmärrä. Mutta kaikki kuitenkin ym- 
märtävät ja käyttävät myös kirjoittaessaan yleisitaliaa. 
: Sekä väestönsä että luontonsa puolesta eroaa Keski- 
Italia sangen paljon Pohjois-Italiasta. Kaikkialla näkyy 
ruskeanpunaisia tai harmaita vuoria, -viheriöiviä kukku- 
loita sekä pieniä kyliä ja kaupunkeja, jotka sijaitsevat 
luoksepääsemättömillä kallioilla tuomiokirkkoa ja Tinnaa 
ympäröiden. Rannikoilla on suuria pinjametsiä ja autioita 
malariatautisia tasankoja, »Maremme>, joilla ainoastaan 
pitkäsarvinen puhveli käy laitumella miehenkorkuisessa 
ruohikossa. Teollisuus on vähemmän kehittynyttä, ja väes- 
tön pääelinkeinona on maanviljelys. Keski-Italiaan kuu- 

luvat maakunnat Toscana, Umbria, Marche, Lazio ja 
Abruzzi. 

Toscanan pääkaupunki on Firenze, joka sijaitsee Arno- 
virran varrella viheriöivien kukkuloiden ympäröimänä. 
Lukemattomine taidekokoelmineen, kirkkoineen, palatsei- 
neen ja puutarhoineen kaupunki on taiteenharrastajan 
paratiisi. Muista Keski-Italian kaupungeista mainittakoon 
vilkas satamakaupunki Livorno, vanha Pisa vinoinetorni- 
neen, Ancona Adrianmeren rannalla ja keskiaikaismainen 
Perugia. 

Lazion (Latium) maakunnalla on aivan erikoinen 
leima. Siitä on suuri osa autiota, mutta suurenmoista 
roomalaista Campagnaa, jota kolmelta puolelta rajoitta- 
vat vuoret ja neljänneltä meri. Keskellä, seitsemännellä 
historiallisella kukkulallaan sijaitsee roomalaisten impe- 
raattorien ja paavien Rooma, maailman muinainen valtia- 
tar, ikuinen kaupunki. Tuossa satojen kirkkojen, valta- 
vien raunioiden ja maailmanhistoriallisten muistojen kau- 
pungissa hallitsevat Viktor Emanuel III, Italian kuningas, 
Mussolini, fascismin diktaattori, ja Pius XI, Kristuksen 
sijainen maan päällä ja katoolisen kristikunnan päämies. 
Täällä maa on monituhatvuotisen sivistyksen pyhittämää. 
Etruskeja, kreikkalaisia, roomalaisia ja muita kansoja, 
joiden nimi on jo aikoja sitten häipynyt historian hämä- 
rään, on elänyt, taistellut ja kuollut täällä. 

Abruzzi on villi ja luonnonkaunis vuoristomaakunta, 
jonka eteläisemmissä osissa karhu vielä tekee pesänsä pil- 
venkorkuisten kuusien juureen sekä kotka ja korppikotka 
leijailevat * vuorenhuippujen yllä. Mahtavan Gran Sasso 
d'Italia nimisen vuoren juurella, joka 2914-meirisenä on 
Apenninien korkein huippu, sijaitsee Aguila, maakunnan 
huomattavin kaupunki. 

Keski-Italian seutujen asukkaat eroavat paljon toi- 
sistaan. = Toscanalainen on avomielinen, rehellinen ja 

vapautta rakastava. = Pienissä kaupungeissa ja kylissä 
kukoistaa taidekäsityö ja työmiehet pitävät kunnianaan 
suorittaa niin taiteellista työtä kuin mahdollista. Useat Tta- 
lian suurimmista taiteilijoista, sellaiset kuin Michelangelo ja 
Botticelli, ovat olleet toseanalaisia. Yleensä toscanalainen 
on sympaattisin kaikista italialaisista. Hän puhuu myös 
kauneinta Italiaa, ja Toscanan murre on sen tähden pantu 
Italian kirjakielen perustaksi. Ylpeä ja itsenäinen roo- 
malainen voi olla sangen ironinen, mutta myös leikkisä 
ja hyväluontoinen. Hän tulee helposti ylpeäksi tunties- 
saan olevansa »romano di Roma» (Rooman roomalainen) 
ja hänellä on eräänlaista taipumusta vetelehtimiseen. 
Abruzzin ja Keski-Italian vuoristoseutujen asukas on. 
yleensä työteliäs, harvasanainen ja sangen uskonnollinen. 
Hän on myös tunnettu fanatismistaan ja itsepäisyydestään. 

Etelä-Italia käsittää Campanian, Apulian, Basilicatan 
ja Calabrian maakunnat. Maa on paikoittain sangen 
karua, vuoret ovat tuliperäisiä ja maanjäristyksiä sattuu 
usein. = Siellä missä on vettä, maa on erittäin viljavaa. 
Väestö elääkin maanviljelyksestä. — Suuria tehtaita on 
ainoastaan kaupungeissa. Etenkin Basilicata ja Calabria, 
niemimaan kaksi eteläisintä maakuntaa, ovat sangen taka- 
pajulla. Luku- ja kirjoitustaidottomia on paljon, ja maan- 
viljelystä harjoitetaan kaikkein alkeellisimmin keinoin. 
» Väentiheys, joka Liguriassa on 248 neliökilometriä koh- 
den, laskee Calabriassa 100:aan ja Basilicatassa 47:ään 
neliökilometriä kohden. 

Napoli on Etelä-Italian huomattavin kaupunki. Sen 
ympäristöt ovat sangen hedelmällisiä ja väkirikkaita, ja 
lähinnä kaupunkia sijaitsevalla osalla maakuntaa on 
kuvaava nimi, »Terra del Lavoro» (työn maa). Napoli on 
Ttalian suurin kaupunki, ja missään ei katuelämä ole niin 
kirjavaa ja meluisaa kuin täällä. Kaupungin luonnon. 
kaunis asema taivaansinisen merenlahden rannalla, Vesu- 

viuksen savuava kartio taustalla, on maailmankuulu. 
Sanotaanhan »vedere Napoli e poi morire» (nähdä Napoli 
ja sitten kuolla). Kaupungissa on muuten suuria teh- 
taita ja ahkeraan käytetty satama. Muut Etelä-Italian 
tärkeimmät kaupungit ovat: satamakaupunki Bari, joka 
harjoittaa vilkasta liikennettä Levantin kanssa; sota- 
satama Taranto; Foggia, hedelmällisen Apulian ylätasan- 
gon, »Il Tavoliere delle Puglie'n> (Apulian pöydän), kes- 
kus; Potenza, Catanzaro ja Reggio. 

Eteläitalialaisella on yleensä ansäitsemattoman huono 
maine. Hänen paljonpuhuttu laiskuutensa on vain satua. 
Polttavassa auringonpaahieessa hän työskentelee ankarasti 
aamusta iltaan laihoilla pelloillaan. Hänen tietämättö- 
myyttään ja äkkipikaisuuttaan korvaavat tyytyväisyys ja 
uutteruus. Jos eteläitalialainen vain saa tilaisuutta kehit- 
tyäkseen, hän ei jää kenestäkään jälkeen. 

Sisilia ja Sardinia muodostavat oman maailmansa. 
Tuo kolmikulmainen saari ikivanhoine kulttuureineen ja 
Euroopan suurimpine tulivuorineen muistuttaa monessa 
suhteessa Afrikkaa. Sen ilmasto on kuumaa ja veltostut- 
tavaa, sen kasvillisuus rehevää ja sen väestö vulkaanista 
kuten maaperä, jolla se elää. Koko Sisilian sisäosan täyt- 
tää majesteetillinen, lumihuippuinen Etna ja sen haarau- 
tumat. Maa tuottaa suuret määrät viljaa, tulisia viinejä 
ja ihania hedelmiä. Suojaisilla paikoilla kasvaa banaa- 
neja ja taatelipalmuja, jotka antavat kypsiäkin hedelmiä. 
Rannikoilla pyydetään pesusieniä, koralleja, sardiineja ja 
suurta tonnikalaa. Sisilassa ovat myös Euroopan suurim- 
mat rikkikaivokset. Palermo, Messina ja Catania ovat 
saaren huomattavimmat kaupungit. 

Sisilialainen on yleensä pieni ja laiha. Hän kiivastuu 
helposti ja antaa silloin kuuman verensä viedä itsensä 
väkivaltaisuuksiin. Kuten muutkin eteläitalialaiset, hän 
on työteliäs ja tyytyväinen. Useinkaan ei häneen kuiten- 

kaan ole luottamista, ja vasta viime vuosina kovakouraiset 
fascistiprefektit ovat lopullisesti murtaneet salaisten yhdis: 
tysten vallan. 

Sardinia, tämä mereen vajonneen mantereen viimei- 
' nen jäännös, on Euroopan ihmeellisimpiä saaria. Monine 
muinaisjäännöksineen se todistaa ikivanhasta sivistyksestä, 
jonka arvoitusta ei kenenkään tähän asti ole onnistunut 
raikaista. Väestö puhuu kummallista murretta; joka jon- 
kin verran muistuttaa latinaa, ja on säilyttänyt monta van- 
haa tapaa ja menoa. Pääelinkeinot ovat maanviljelys, 
karjanhoito ja kalastus. Sardinian kaivokset, joiden mer- 
kitys Italialle on suuri, tuottavat elohopeaa, sinkkiä, rau- 
taa ja jonkin verran hiiltä. Viime vuosina fascistinen 
hallitus on saaren väestön hyväksi teettänyt suuria kas- 
telu- ja kuivatuslaitteita sekä muita yleisiä töitä. Sardi- 
nian viimeinen rosvopäällikkö ammuttiin jokin vuosi sit- 
ten suureksi suruksi kaikille rosvoromantiikan. ihailijoille. 
Cagliari ja Sassari ovat saaren huomattavimmat kaupungit. 
* Kuten olemme nähneet, eroavat Italian eri maakun- 
tien asukkaat sangen paljon toisistaan. Sisilialaisen ja 
piemontilaisen välillä on yhtä suuri ero kuin ranskalaisen 
ja espanjalaisen välillä. Sen tähden on vaikeata löytää 
mitään ominaisuuksia, jotka olisivat erikoisesti ominaisia 
italialaiselle yleensä. Kielellä, uskonnolla, tietyillä tavoilla 
ja 'menoilla sekä voimakkaalla kansallistunnolla on suu- 
rempi merkitys yhdistävänä momenttina kuin fyysillisillä 
ja moraalisilla ominaisuuksilla. Muuan vanha legenda, 
joka vielä, ihmeellistä kyllä, silloin tällöin sukeltautuu 
esiin, kuvaa italialaisen sellaiseksi, jonka pääasiallisena 
puuhana on makarooninsyönti, posetiivinsoitto sekä »dolce 
far 'niente» (suloinen toimettomuus). Ja kuitenkin työs- 
kennellään Italiassa ehkä enemmän kuin missään muussa 
maassa ja usein sangen vaikeissa olosuhteissa. Ferdinand 
Lassalle sanoi italialaisista: Italialaiset ovat antaneet 


* Euroopalle sen ensimmäisen kulttuurisysäyksen ja neljän 
vuosisadan ajan he ovat mitä suurimmalla tarmolla työs- 
kennelleet kulttuurin kehittämiseksi. Heitä meidän on 
kiittäminen runoutemme, kauppamme ja kansantalou- 
temme: ensimmäisestä, kukoistuksesta.» On myös muistet- 
tava, että paljolla sellaisella, mikä meistä pohjolan asuk- 
kaista tuntuu vähemmän miellyttävältä, kuten teatraali- 
silla liikkeillä ja usein mahtipontisella retoriikalla, on juu- 
rensa etelämaalaisten tulisemmassa luonteessa, ja se on 
heille aivan luonnollista. - 

* Italian kuningaskunnan väestö on nykyjään noin 
41 miljoonaa henkeä. Maan väentiheys on siis noin 
132 henkeä neliökilometriä kohden. Pohjois-Italiassa ja 
Napolin ympärillä olevissa seuduissa on tihein väestö. 
Ulkomailla, etenkin Ranskassa, Pohjois- ja Etelä-Ameri- 
kassa elää useita miljoonia italialaisia siirtolaisia. Vuonna 
1905 muutti maasta 726000 henkeä. Sodan jälkeen siir- 
tolaisuus on kuitenkin suuresti vähentynyt ja vuonna 1922 
se käsitti ainoastaan 123 000 henkeä. Italian suurimmat 
kaupungit olivat vuonna 1921: Napoli 780000, Milano 
718 000, Rooma 691 000, Torino 502 000, Palermo 400 000, 
Genova 300 000, Firenze 253 000, Trieste 238 000, Catania 
255 000 ja Bologna 210000 asukasta. 

Pääelinkeinona Italiassa on maanviljelys. Enimmän 
kasvatetaan vehnää, maissia, riisiä, viiniä, oliivipuuta sekä 
* hedelmiä ja vihanneksia. Perunaa viljellään suhteellisen 
vähän ja se korvataan monin paikoin maissilla.  Persi- 
koita, aprikooseja, viikunoita, manteleita, appelsiineja ja 
kirsikoita kasvatetaan melkein koko maassa. Kastanja- 
puu kasvaa luonnonvaraisena ja antaa runsaita satoja. 
Vehnäsato nousi vuonna 1927 5329100 tonniin. Italia 
on Euroopan suurin oliiviöljyn, viinin ja riisin tuottaja. 
Pohjois-Italiassa karjanhoito on sangen hyvin kehittynyt. 

Italia on raaka-aineista köyhä maa. Mainittavassa 

määrin tavataan ainoastaan rikkiä, rautaa, elohopeaa ja 
ruskohiiltä. Vuosittain tuodaan maahan 6—12 miljoonaa 
tonnia kivihiiltä, joka melkein kokonaan puuttuu maasta. 
Runsas vesivoiman saanti korvaa kuitenkin hiilen puut- 
teen. Maan vesivoimavarojen lasketaan nousevan 5 000 000 
hevosvoimaan, joista vuonna 1920 ainoastaan 1191 000 
hevosvoimaa oli käytäntöön otettuna. Italian teollisuus 
sai alkunsa 1880-luvulla Ranskaa vastaan käydyn tulli- 
sodan aikana. Se on nykyjään voimakkaassa kehitysiilassa, 
jota pääoman puute kuitenkin jonkin verran vaikeuttaa. 
Kutomateollisuus on maan tärkein. Se on keskittynyt 
pääasiallisesti. Pohjois-Italiaan. | Nuorta tekosilkkiteolli- 
suutta edustaa suuri Snia-Viscosa-yhtiö, jonka osakepääoma 
suurimpia tekosilkin tuottajia. Maassa on lukuisia auto- 
mobiilitehtaita, joista Fiat, Isotta-Fraschini, Lancia, An- 
saldo ja Alfa-Romeo lienevät tunnetuimmat. Myöskin 
italialaiset lentokonetehtaat ovat viime aikoina suuresti 
edistyneet. = Metalliteollisuutta edustavat suuret yhtiöt, 
Breda Milanossa, Ansaldo lähellä Genovaa sekä Ilva ja 
Terni Keski-Italiassa, jotka valmistavat maanviljelys- 
koneita sekä sota- ja rautatietarpeita. Genovan, Napolin 
ja Triesten veistämöillä on suuri merkitys. Italian uusim- 
mat valtamerijättiläiset, 30—40 000 tonnin turbiini- ja 
- moottorilaivat on rakennettu kotimaassa. Kemiallinen 
teollisuus tuottaa etupäässä rikkiä, soodaa ja tekolannoit- 
teita. Italia on Yhdysvaltojen ohella maailman suurin 
rikin tuottaja. Tämän tavaran tuotanto nousi vuonna 
1927 306000 tonniin. Montecatini-yhtiö, jonka osake- 
pääoma on yli 1 miljardin Suomen markan, tyydyttää 
maan koko tekolannoitusaineen tarpeen. Myöskin elin- 
tarviketeollisuudella, joka vie maasta suuret määrät säilyk- 
keiksi valmistettuja vihanneksia ja hedelmiä, on merki- 

tystä. | Suurteollisuus ei ole tukahduttanut kotiteollisuutta, 
"joka päinvastoin on sangen vilkasta. 

Suurena etuna Italian teollisuudelle on runsas työ- 
voiman saanti. Italialainen on sitäpaitsi etevä teolli- 
suustyömies ja vienee voiton muista oppivaisuudessa ja 
nopeassa = käsityskyvyssä. — Suuri englantilainen kansan- 
talousmies Stuart Mill puhuu italialaisesta työmiehestä 
seuraavin sanoin: »Italialaisten hyvä käsityskyky näyttäy- 
tyy siinä nopeudessa, jolla he heti käsittävät uuden työn, 
joka heille tarjotaan, sekä siinä helppoudessa, jolla he 
perehtyvät työnantajan ajatuksenjuoksuun ja mukautuvat , 
olosuhteisiin.» 

Italian kauppa ulkomaiden kanssa on vilkasta. Elin- 
tarvikkeiden suuren tuonnin tähden kauppatase on kui- 
tenkin epäsuotuisa. Vienti käsittää etupäässä kutoma- 
tavaroita, tuoreita ja kuivattuja hedelmiä, koneita, mar- 
moria, rikkiä sekä taideteollisuuden tuotieita. Tärkeim- 
mät tuontitavarat ovat elintarvikkeet, raaka-aineet ja puo- 
livalmisteet sekä koneet. Vuosina 1920—1927 tuonnin ja 
viennin suhde oli seuraava: 


Tuonti Vienti 
1920 26 821 622 000 liiraa 11774125 000 liiraa 
1921 17 226 621 000 » 8 275 000 0090,» 
1922 15 728320 000 » 9 292 849 000. » 


1923 17 217 000 000 » 11 097 000 000 » 
1924 19 404 000 000 » 14 375 000 000 » 
1925 26 281 000 000 » 18 275 000 000 » 
1926 25 950 000 000 > > 18 665 000 000 » 
1927 20 524.000 000 » 15 618 000 000 » 


Tuontienemmyyttä korvaavat kuitenkin suureksi osaksi 
siirtolaisten rahalähetykset kotimaahan, joiden laskettiin 
vuonna 1908 ylittävän 500 miljoonaa kultaliiraa. Myöskin 

turistiliikenteellä, jota kuvaavasti kutsutaan turistiteolli- 
suudeksi, vindustria dei forestieri», Italia ansaitsee suuria 
summia. 

Italian kansa ja kuittuuri ovat tuhatvuotista suku- 
perää. Mutta itse Italian kuningaskunta on nuori valtio, 
joka on kasvanut seitsenkymmenvuotisista sodista, vallan- 
kumouksista ja kapinoista ja jonka vapaus on ostettu 
tuhansien uskollisten isänmaanystävien verellä. Kun Vik- 
tor Emanuel II, »Isänmaan Isä», joksi italialaiset häntä 
sanovat, vuonna 1860 nousi Italian valtaistuimelle, oli 
"suuri työ ainoastaan osaksi toteutettu. Vielä oli jäljellä 
jättiläistyö: Italian valtion luominen. 

Maa oli uuvutetiu, hallinto rappiolla ja kassat tyhjät. 
Todellinen kansallistunto puuttui, ja Cavour saattoi sanoa: 
»Olemme luoneet Italian, myt on luotava italialaiset.» 
Etenkin Etelä-Italiassa väestö suhtautui, pappien ja entis- 
ten ruhtinashuoneiden tukemana, vieläpä vihamielisesti 
uuteen hallitukseen. Piemontilaiset valtiomiehet, joiden 
oli laskettava perustus valtiorakennukselle, ymmärsivät, 
että ennen kaikkea täytyi liittää maan eri maakunnat 
yhteen yhdeksi kiinteäksi kokonaisuudeksi, jotta voitaisiin 
heikontaa paikallisisänmaallisuutta ja luoda kansallinen 
valtio. Mutta he olivat liian suuria teoreetikoita ja sitä 
paitsi heillä oli aikaa niukalti. He ottivat esikuvansa mistä 
saattoivat, ajattelematta, että Italia oli useimmista Euroo- 
pan maista jäljessä kehityksessä ja poliittisessa kypsyydessä 
ja ettei sitä sen tähden voitu ohjata ja hallita samojen 
periaatteiden mukaan kuin Englantia tai Ranskaa. Niistä 
hätäisistä toimenpiteistä, joihin silloin ryhdyttiin, on etsit- 
tävä syyt suureen osaan niitä epäkohtia, joita myöhemmin 
ilmaantui Italiassa. 

Italian valtiosääntö on laadittu englantilaisen esikuvan 
mukaan, Nämä Sardinian Karl Albertin maaliskuun 4 


päivänä 1843 julkaisemat »statuutit» (asetukset) olivat 

alkujaan tarkoitetut ainoastaan Sardinian kuningaskuntaa 
varten, mutta ne ulotettiin myöhemmin pätemään koko Tta- 
liassa. Niitten mukaan Italian kuningaskunta on perustus- 
laillinen ja Savoijin ruhtinashuoneessa periytyvä monarkia. 
Ministerineuvostonsa välityksellä kuningas käyttää toimeen- 
panevaa valtaa ja parlamentin kanssa hän jakaa lakiasäätä- 
vän vallan. Hän voi näet tietyissä tapauksissa julkaista 
kuninkaallisia asetuksia, joita ei tarvitse esittää parlamen- 
tille. Käytännössä Italian kuninkaalla on kuitenkin ollut 
suhteellisen vähän osaa poliittisessa elämässä. 

Parlamentti käsittää kaksi huonetta, senaatin ja edus- 
tajakamarin. Kuningas nimittää senaattoreiksi korkeita 
virkamiehiä, entisiä ministereitä ja edustajia, tiedemiehiä, 
kirjailijoita ja taiteilijoita sekä henkilöitä, jotka tavalla 
tai toisella ovat ansioituneet maan palveluksessa. Kaikki. 
Savoijin huoneen prinssit kuuluvat 21 ikävuodestaan läh- 
tien senaattiin. Senaattorien on ollut täytettävä 40 vuotta 
ja heidät nimitetään elinajaksi. Heidän lukunsa vaihte- 
lee 350:stä 400:aan. Senaatti muodostaa myös tarpeen 
vaatiessa korkeimman tuomioistuimen, jossa ministerit ja 
senaattorit, joita on syytetty valtiopetoksesta ja muista 
rikoksista, voidaan asettaa syytteeseen. Senaatti voi hylätä 
lakeja, jotka edustajakamari on jo hyväksynyt. Käytän- 
nössä tätä on kuitenkin harvoin esiintynyt, joskin toisi- 
naan näyttäytyy jonkinlaista ristiriitaa molempien huonei- 
den välillä. Yleensä senaatti on vähäisempi tekijä maan 
poliittisessa elämässä kuin edustajakamari. 

Edustajakamariin kuului v. 1924 535 jäsentä, jotka 
valittiin viideksi vuodeksi. Koko maa muodostaa yhden 
ainoan vaalialueen, ja vaalit ovat yleiset, salaiset ja suh- 
teelliset. Kaikilla 21 vuotta täyttäneillä miehillä on ääni- 
oikeus. Vaalikelpoisuusikä on sitä vastoin 25 vuotta. 

Edustajakamari ja senaatti kokoontuvat joka vuosi. 
Edellisen kuningas voi hajoittaa. Hänen on siinä tapauk- 

sessa julistettava uudet vaalit neljän kuukauden kuluessa. 
Sekä hallituksella, senaatilla että edustajakamarilla on 
esitysoikeus.. Kuitenkin täytyy kaikkien lakien, joilla on 
rahallinen luonne, saada ensin edustajakamarin hyväksy- 
minen, ennen kuin ne voidaan esittää senaatille. 

Siihen asti, kunnes Mussolini vuonna 1922 astui halli-. 
tukseen, hallitsivat Italiaa pääasiallisesti edustajakamari ja 
mahtavat puoluejohtajat. Nyt ovat olot pohjaltaan muut- 
tuneet, ja vaikkakaan perustuslakia ei ole muodollisesti 
koskaan kumottu, ovat fascistihallituksen uudistukset oh- 
janneet poliittisen elämän toisille urille. 

Italian hallinto on rakennettu ranskalaisen mallin mu- 
kaan. Kuten ranskalainen hallintojärjestelmä, on myös 
italialainen suuresti keskitetty. Maa on jaettu prefektien 
hallitsemiin provinsseihin ja provinssit aliprefektien hal- 
Titsemiin piireihin. Prefektit ja aliprefektit ovat välittö- 
mästi Roomassa olevan sisäasiainministerin alaisia, josta 
he, sekä poliittisesti että hallinnollisesti, ovat suuresti riip- 
puvaisia. Kun myös useimmat virastot ja tärkeimmät jul- 
kiset laitokset sijaitsevat Roomassa, on byrokraattinen 
koneisto vähitellen saavuttanut peloittavat mittasuhteet. 
Jo vuonna 1896 oli 30 valtion virkamiestä 10 000 asukasta 
kohden. Italialaiset virastot toimivat siitä huolimatta eri- 
tyisen huonosti ja hitaasti. Sen lisäksi virkamiehet olivat 
huonosti palkattuja, ja heitä uhkasi alituisesti ero tai siirto, 
' aina sen mukaan miten poliittiset tuulet vaihtelivat. 
Sanonta >il ballo dei prefetti» (prefektien tanssi) on olo- 
suhteita hyvin kuvaava. Hallinnolliset provinssit eivät ole 
samat kuin juridiset, sotilaalliset ja kirkolliset hallinto- 
alueet. 

* Valtion raha-asiat ovat aina tuottaneet Italian halli- 
tuksille suuria vaikeuksia. Jo se seikka, että entisillä 
pikkuvaltioilla oli kaikilla oma rahajärjestelmänsä, omat 
tullinsa ja veronsa, tuotti pahan esteen. Italian ensimmäi- 

nen budjetti osoittikin 2241 miljoonan liiran valtionvelkaa 
ja 102 miljoonan liiran vajausta. Sen lisäksi tulivat Ttä- 
valtaa vastaan vuonna 1866 käydyn sodan kustannukset, 
jotka nousivat 800 miljoonaan. Hallituksen oli mielestään 
pakko melkoisesti lisätä setelistöä, määrätä uusia rasittavia 
veroja sekä ottaa lainoja ulkomailta. Vuonna 1888 valtion- 
velka oli moussut 11 miljardiin, ja valtionvararikko oli 
lähellä. Tämä vältettiin kuitenkin onnistuneilla finanssi- 
toimenpiteillä. | Emissionipankkien luku supistettiin kol- 
meen, jotka olivat Banca d”ltalia, Banco di Napoli ja Banco 
di Sicilia. 1890-luvulla raha-asiat vakiintuivat lopullisesti. 
Kukoistamaan ruvenneesta teollisuudesta valtio sai uuden 
tulolähteen. Vuosilta 1860—1929 valtion budjetti osoittaa 
seuraavia lukuja: 


Vuonna Tuloja Menoja 
1860 456 000 000 Tiiraa 783 000 000 liiraa 
1870 966 000 000 » 969 000 000 » 
1884 1413 000 000 » 1410 000 000 » 
1899 1 672 000 000 » 1 697 000.000 » 
1908—09 2584 696 915 » 2,502 815 599 » 
1911—12 2682 640373 — » 2623 425 632 — » 
1918—19 — 22080185522 = » 33 470 204 060 » 
1920 25 135 688 958» 37 784 785 961 » 


1922—23 20 362 791 723. » 21 550329357 — » 
1923—24 20362 791 722 » 21. 550329357 — » 
1925—26 21 485 100 000 » 23 005 500 000 » 
1926—27 22 093 900 000 » 24 592 500 000 » 
1927—28 19 726 700 000 » 21 826 600 000 » 
1928—29 17 773 400 000 » 18178 100 000 » 


Valtion pääasialliset tulolähteet ovat monopolit (suola ' 
ja tupakka), tullit sekä . välittömät ja välilliset verot. 
Verot ovat sangen ankarat, ankarammat kuin useimmissa 

"muissa Euroopan maissa. Yksistään Sardiniassa tapahtui 
vuosina 1885—1897 52060 -pakkohuutokauppaa maksa- 
mattomien verojen suorittamiseksi. Vuonna 1909 * valtion- 
velka nousi 13 483 818 000 liiraan ja kaksikymmentä vuotta 
myöhemmin 87787 000 000 liiraan. Ttalian kansallisomai- 
suuden sitä vastoin laskettiin vuonna 1909 olleen 61 mil- 
jardia liiraa. VÄEN 

Kuten useimmat etelämaalaiset, on italialainen suuri 
individualisti ja sen tähden hän tunteekin tiettyä vasten- 
mielisyyttä valtiota, hallitusta ja sen edustajia kohtaan. 
Tämä on osaksi luontainen ominaisuus hänessä. Mutta 
aikojen kuluessa tämä valtionvastainen asenne on yhä 
lisääntynyt. Ei ole unohdettava, että Italiaa ovat usean 
vuoden ajan hallinneet tyrannimaiset itsevaltiaat, joiden 
mielilause on ollut: »l'&tat c'est moi», ja ulkomaalaiset 
varakuninkaat, jotka sortivat ja köyhdyttivät kansaa. Sen 
tähden nykypäivien italialainen pelkää vaistomaisesti polii- 
sia ja on sangen taipuvainen liittymään salaisiin yhdistyk- 
siin. Ei ole sattuma, että Etelä-Italia ja Sisilia ovat 
»Camorran» ja »Maffian» kotimaita. Kaikkina aikoina 
on hallinto näissä osissa maata ollut huonoin mitä voi aja- 
tella. Mutta toisaalta monisatavuotinen sorto on vienyt 
italialaiselta osan hänen luontaista aloitevoimaansa ja 
yritteliäisyyttään. = Hän odottaa, että valtio ja hallitus 
tekee kaiken hänen puolestaan, ja pienimmänkin vastoin- 
käymisen sattuessa hän on valmis valittamaan maan huo- 
noa hallintoa. Piove, governo ladro» (sataa, on halli- 
tuksen syy), sanoo italialainen puolittain pilalla. ' Fi ole 
siis vaikeata ymmärtää, että Italia oli kuusikymmentä 
vuotta sitten vielä vähemmän kypsä äärimmäisyyteen asti 
demokraattiseen ja parlamentaariseen hallitusjärjestel- 
mään. Kansa tarvitsi vapautta, mutta myös lujaa halli- 
tusta, joka ymmärsi ylläpitää valtion auktoriteettia. Mutta 
sellaista hallitusta on Italialta aina puuttunut, kunnes 

Mussolini tuli valtaan. Vuonna 1898 kirjoitti tunnettu 
italialainen kansantalousmies Canovai: »lItaliassa valtiolla 
ei ole ollut oikeata käsitystä oikeuksistaan ja velvollisuuk: 
sistaan. Teoriassa valtion tulee huolehtia maan rauhasta, 
suojella kansalaisten henkeä ja. omaisuutta, tukea tuoma- 
rien itsenäisyyttä, ylläpitää voimakkaalla ulkopolitiikalla 
maan mainetta, huolehtia ulkomailla olevista kansalaisista 
sekä pitää kunnossa hallinto, raha-asiat ja maan puolus- 
tusvoimat. Sen sijaan valtio on ottanut itselleen oikeuk- 
sia, jotka eivät sille kuulu. Se on vahvistanut italialaisten 
taipumusta odottaa kaikkea valtiolta, ja astumalla yksityis- 
aloitteen sijaan se on heikontanut kansalaisten vastuun 
tunnetta ja lamauttanut heidän aloitevoimaansa. Valtio 
on tahtonut olla rakennusmestari ja yksityisen toiminnan 
tarkastajana se on omalla tavallaan tahtonut suojella maan- 
viljelystä, kauppaa ja teollisuutta.» Lyhyesti, Italiassa hal- 
litus ja valtio eivät ole olleet tehtävänsä tasalla. 


Silloin oli aivan luonnollista, että kansa kerääntyi nii- 
den ympärille, jotka lupasivat uudistuksilla asettaa kaiken 
kuntoon. Ja ainoa todellinen uudistuspuolue Italiassa oli 
kauan aikaa sosialistinen puolue. Italiassa sosialismi syn- 
tyi samaan aikaan kuin suurteollisuus, joka on sen varsi- 
naisena edellytyksenä, nimittäin 1880-luvun kuluessa. » Ita- 
lian sosialismilla on aina ollut erikoisleima. »Saksalainen 
sosialismi on taloudellinen liike, italialainen on poliittinen 
ja vallankumouksellinen» ja »Saksassa sosialistit ovat idea- 
listeja, Italiassa sosialistit ovat ainoastaan tyytymättömiä 
kansalaisia», kirjoitti kaksi italialaista kansantalousmiestä, 
Borgese ja Canovai. Ja ehkä juuri siitä syystä sosialismi, 
jonka kannattajat hankittiin pääasiallisesti maataloustyö- 
väen, tilattomien ja tehdasproletariaatin keskuudesta, 
lisääntyi Italiassa hyvin nopeasti. Monin paikoin liittyi 
myös pikkuporvarillinen aines, kuten kaikissa romaanisissa 

maissa, sosialistisiin joukkoihin. 1880-luvun lopulla esiin- 
tyi ensimmäinen sosialisti edustajakamarissa, vuonna 1895 
sosialistit saivat 80000 ääntä, vuonna 1897 250000 sekä 
15 edustajanpaikkaa, vuonna 1900 32 ja vuonna 1909 41 
edustajanpaikkaa. Jo sitä ennen sosialistinen kiihoitustyö 
oli johtanut Milanossa ja Emiliassa väkivaltaisiin kapina- 
yrityksiin, jotka maksoivat paljon verta. Sisiliassa maa- 
taloustyömiehet olivat järjestäytyneet Sosialistisiin Ryh- 
miin, »Fasci Socialisti», joissa oli 2—300000 jäsentä. 
Myöskin ne tekivät vuonna 1894 tuloksettoman kumous- 
yrityksen. Sosialismi oli niin muodoin Italiassa omaksu- 
nut puhtaasti vallankumouksellisen luonteen, joka vai- 
kutti paljon sen suureen menestykseen. Muita 1800-luvun 
lopun rauhattomien lakkovuosien jälkeen liike kuitenkin 
kehittyi maltillisempaan suuntaan. ' Juuri ennen sotaa 
sosialistit ehkä olivat maan mahtavin ja parhaiten järjes- 
tetty puolue. Monet valtionvirkamiesjärjestöt, etenkin 
posti-, lennätin- ja rautatievirkamiesten, oli voitettu sosia- 
lismille. i 

Myöskin anarkistiliike, eräs toinen tyytymättömyyden 
ilmaus, kukoisti maassa 1890-luvulla. Ranskan presidentti 
Sadi Carnot, Yhdysvaltain presidentti; Mac Kinley, Itäval- 
lan keisarinna Elisabet ja Italian kuningas Umberto kaa- 
tuivat kaikki italialaisten anarkistien tikarien ja pommien 
uhreina. Italian hallituksen onnistui kuitenkin voimak- 
kailla toimenpiteillä piankin tehdä vaarattomaksi tämä 
yhteiskunnanvastainen järjestö. 

Mitä tulee ulkopolitiikkaan ja sen kanssa läheisessä 
yhteydessä olevaan siirtomaapolitiikkaan, ei niiden laita 
ollut parempi kuin sisäpolitiikan. Cavourin jälkeen Ita- 
lian ainoan todellisen valtiomiehen, Francesco Crispin, 
kukistivat vasemmistopuolueet, jotka olivat tyytymättömiä 
hänen politiikkaansa. Hänen oli onnistunut voittaa Ita- 
lialle Itä-Afrikassa sijaitsevat Erytrean ja Somalimaan siir- 

; tomaat. Nämä suhteellisen köyhät maat olivat kuitenkin 
maksaneet maalle paljon rahaa ja verta. Etenkin italia- 
laisten siirtomaajoukkojen Aduan luona kärsimä suuri tap- 
pio vuonna 1896, jolloin Abessinian keisari Menelik ne 

» voitti, oli syvästi nöyryyttänyt italialaisia ja joksikin aikaa 
ehkäissyt kaikki suunnitelmat uusien siirtomaiden hankki- 
miseksi. 

Italian ulkopolitiikan hoitajalla oli ratkaistavana san- 
> gen vaikea tehtävä. Olisihan ollut aivan luonnollista, että 
nuori Italia olisi liittynyt siihen valtaan, joka enimmän 
oli maata tukenut vapaustaistelussa, nimittäin Ranskaan. 
Mutta tämän maan epäviisaan neulanpistopolitiikan täh- 
den Italia loittoni yhä enemmän »latinalaisesta sisares- 
taan». Kun vihdoin Ranska vuonna 1883 valtasi Tunisin, 
jota maata italialaiset olivat aina pitäneet kovin silmällä, 
ja alkoivat rettelöidä siellä olevien lukuisten italialaisten 

- kanssa, oli mitta täysi. Italia liittyi Bismarck'in perus- 
tamaan Itävallan ja Saksan väliseen liittoon. Italian asema 
Välimeressä pakotti sen itse asiassa pyrkimään keskus- 
valtojen liittoon. Tämä käy ilmi mm. eräästä keskuste- 
lusta, jossa Rudini, Italian ulkoministeri vuonna 1891, 
lausui: Italian täytyy pitää kiinni kolmiliitosta. Sen 
heikkous johtuu maan maantieteellisestä asemasta. Jos 
liitymme Englantiin, saamme selkäämme maalla, jos lii- 
tymme Englannin vihollisiin, voittaa tämä valta meidät 
merellä ja hävittää meidän satamamme.» Alussa näytti 
Saksan ja Italian välinen ystävyys jäävän pysyväksi. 
Mutta pian tuuli kääntyi. Vapaamielinen Italia ja vasem- 
"'mistopuolueet eivät koskaan olleet tunteneet mitään myö- 
tätuntoa Saksaa ja Itävaltaa kohtaan, ja saksalaisen sano- 
malehdistön ylimielinen kieli sekä kömpelö saksalainen 
diplomatia saivat aikaan, että kolmiliitto alkoi menettää 
kansansuosion. Ranskalaisystävällinen suunta, jota Rans- 
kan lähettiläs Barrere erinomaisen kätevällä tavalla tuki, 

sai pian yliotteen, ja juuri ennen maailmansotaa aimoas- 
taan kostotoimenpiteiden pelko pidätti Italiaa kolmi- 
liitossa. Tämä selittää suureksi osaksi Italian ns. petok- 
sen keskusvaltoja kohtaan ja sen ryhtymisen sotaan enten- 
te'in puolella. 

Mikä jää nyt yleiseksi vaikutelmaksi Italian histo- 
riasta kuningaskunnaksi julistamisesta vuonna 1860 sen 
viisikymmenvuotisriemujuhlaan vuonna 1911? 

Näinä viitenäkymmenenä vuotena Italia on huolimatta 
heikoista hallituksista, sopimattomasta hallitusmuodosta 
ja laajasta poliittisesta turmeluksesta astunut ihmeteltäviä 
edistysaskeleita, edistysaskeleita, jotka kansantalousmies ja 
poliitikko Nitti esitti seuraavalla tavalla: Italian väki- 
luku on noussut 44 % :lla, ja sen kansallisomaisuus on kol- 
minkertaistunut. Niemimaa on peittynyt maantieverkolla, 
ja 13000 kilometriä rautatietä risteilee siellä kaikkiin 
suuntiin. Italia on luonut sotajoukon ja laivaston, jotka, 
joskaan ne eivät voi kerskailla kunniakkaista voitoista, 
kuitenkin ovat suojelleet maan yhtenäisyyttä. Fnnen 
vuotta 1860 Italialla ei ollut mitään mainittavaa teolli- 
suutta. Sen jälkeen on sen kauppa lisääntynyt 99 % :lla 
ja sen vienti 120 % :lla. Silloin ei ollut mitään tieteellistä 
sivistystä. Nyt on 50000 kansakoulua ja 1000 keskikou- 
lua, ja Italialla on omintakeisia tiedemiehiä ...» Mutta 
tämä kehitys on samalla kertaa laajentanut kuilua kansan 
ja hallituksen välillä. Joka vuosi tulee voimakkaammaksi 
oppositio turmeltunutta ja kukistumaisillaan olevaa par- 
lamentaarista hallitusmuotoa vastaan, joka "osoittautuu 
yhä sopimattomammaksi Italialle. Italia lähenee poliit- 
tista vallankumousta, jota voidaan siirtää toistaiseksi, 
mutta ei välttää, ja jota maailmansodan puhkeaminen 

FASCISMIN HISTORIALLINEN KEHITYS. 


1. Poliittinen tilanne Italiassa ennen maailmansotaa ja 
sen aikana. 


Jotta voisi oikein ymmärtää italialaista fascismia ja 
sen sisältöä, on välttämätöntä siirtyä aikaan juuri ennen 
maailmansodan puhkeamista. Sillä ne tapahtumat, jotka 
toukokuussa vuonna 1915 saivat aikaan, että Mussolini 
perusti Vallankumoukselliset ryhmät, »l1 Fasci Rivoluzio- 
nariv, ja että Italia ryhtyi sotaan, tulivat määräämään 
maan koko tulevan poliittisen kehityksen. Eräässä mer- 
kityksessä fascismin historia siis ulottuu taaksepäin tähän 
aikaan. Mutta sen varsinaisilla syillä ja edellytyksillä on 
paljon vanhempi syntyperä ja niitä on etsittävä Italian 
koko historiasta ja kulttuurista. 

Viitenä viimeisenä monivaiheisena vuotena ennen 
maailmansotaa oli poliittinen tilanne Italiassa sangen epä- 
selvä. Maa oli käännekohdassa eikä kukaan, ei edes vanha 
parlamentaarikko Giolitti, joka lähes vuosikymmenen oli 
hallinnut maata melkein diktaattorin vallalla, voinut aavis- 
taa, millaiseksi tulevaisuus muodostuisi. Enemmän kuin 
koskaan kaivattiin todella kaukonäköisiä poliitikkoja; 
puoluejohtajia ja parlamentaarisia vehkeilijöitä oli yltä 
kyllin. Yhä voimakkaammaksi tuli tyytymättömyys parla- 
mentarismiin, yhä korkeammiksi kävivät puoluekiihkon 
laineet. Ei tiedetty, mitä haluttiin parlamentarismin ti- 

lalle, mutta eräs seikka oli useimmille selvä: se oli tehnyt 
vararikon ja osoittautunut kykenemättömäksi hallitsemaan 
maata. Tämä anti-parlamentaarinen mielentila ei tosin 
ollut mitään uutta, sillä jo vuonna 1883 saattoi silloisen 
Italian suurin runoilija lausua edustajakamarissa esiinty- 
västä poliittisesta elämästä seuraavat, vähän imartelevat 
sanat: »Kenelläkään ei ole mitään auktoriteettia täällä, 
kenelläkään ei ole mitään vaikutusta ministeriparkoihin, 
jotka ainoastaan pelkäävät edustajia ja heidän ääniään. 
”Polyypit? s. o. 500 edustajaa sekä heidän viisisataatuhatta 
(mainitsen tämän luvun umpimähkään, sillä niitä on var- 
masti useita satojatuhansia) poikaansa, pojanpoikaansa, vel- 
jenpoikaansa, rouvaansa, rakastajatartansa, rouviensa ra- 
kastajaa, rakastajattariensa ystävää, parittajaansa ja valit- 
sijaansa imevät kaiken, kietovat kaiken ja likaavat kaiken. 
Myöskin parhaimpiin tarttuu turmelus. Parhaimmassa 
tarkoituksessa he tekevät hylättäviä tekoja huomaamatta 
sitä.» Näin kirjoitti Giosu6 Carducci, tuo hehkuva de- 
mokraatti ja tasavaltalainen. % Kaksikymmentäseitsemän 
vuotta myöhemmin kirjoitti eräs toinen isänmaanystävä, 
entinen ministeri ja entinen kuvernööri F. Martini sanomia- 
lehdessä »Vita» (Elämä): »Kuilu maan ja sen edustajien 
välillä tulee yhä laajemmaksi. Miksi? Koska maa on 
väsynyt odottamaan ja olemaan aina ymmärtämystä vailla 
ja koska se aivan liian usein huomaa, että se on tekemi- 
sissä. henkilöiden ja nimien eikä aatteiden kanssa ... 
Ministerit edustavat intressejä, jotka he tuomitsivat, niin 
kauan kuin he olivat edustajia; tätä he sanovat joustavuu- 
deksi ja taktilliseksi välttämättömyydeksi, muita tällainen 
toimintatapa järkyttää ja tuskastuitaa maata.» Samoin 
ajatteli moni muu italialainen isänmaanystävä. 

Kaikesta poliittisesta turmeluksesta huolimatta yksi- 
tyisen elämä oli ehkä kuolettomampaa kuin ennen Ta- 
loudellisella alalla vallitsi maassa voimakas kehitys. Hyvin- 

vointi oli lisääntymässä, ei ainoastaan ylemmissä yhteis- 
kuntaluokissa, vaan myös kansan laajoissa kerroksissa. 
Jokainen, joka ennen maailmansotaa matkusti tai oleskeli 
Italiassa, tietää, miten uskomattoman halpaa elämä = oli, 
etenkin pienissä provinssikaupungeissa ja maaseudulla. 
Tyytyväisen kansan olo oli siis, huolimatta palkkojen alhai- 
sesta tasosta, verraten mukiin menevää. 

* Mutta lisääntyvä teollistuminen oli myös suuresti kar- 
tuttanut työväestöä Pohjois-Italian ' teollisuuskeskuksissa. 
Ja tämän köyhälistön keskuudessa sosialistiset opit olivat 
tavanneet hyvin suotuisan maaperän.” Syndikalismista, jota 
edusti »Confederazione Generale del Lavoro» (ammatti- 
yhdistysten keskusjärjestö), oli tullut mahti, joka sekä 
työnantajain että hallituksen täytyi ottaa lukuun. Mutta 
kuten poliittisessa elämässä yleensä, havaittiin myös sosia- 
listien leirissä voimakasta taipumusta hajaantumiseen ja 
' ryhmämuodostukseen.  Radikaalisemmat puoluemiehet nä- 
kivät suuttumuksen vallassa puolueen kehittyvän taloudel- 
liseksi järjestöksi, joka ei ilman muuta torjunut kaikkea 
yhteistyötä porvarillisten vapaamielisten hallitusten kanssa. 
Toisaalta puolueen kokeneet johtajat eivät aikoneet poi- 
keta siltä tieltä, jonka he kerran olivat valinneet ja joka 
heidän mielestään varmasti vei valtaan. Nämä hajaantu- 
mistaipumukset tulivat näkyviin Reggio Emiliassa vuonna 
1912 pidetyssä puoluekongressissa, missä sosialistinen puo- 
lue jakaantui kahteen ryhmään: reformisteihin ja anka- 
riin marxilaisiin. Edelliset eivät olleet haluttomia yhteis-: 
työhön porvarillisten puolueiden kanssa. Radikaaliset 
marxilaiset taas, joihin ranskalaisen teoreetikon George 
'Sorel'in »väkivalta-teoriat» olivat suuresti vaikuttaneet, 
olivat | sovittamattoman luokkataistelun ja köyhälistön 
diktatuurin kannalla. 

Edellämainitussa Reggio Emilian kongressissa esiintyi 
eräs mies, josta myöhemmin oli tuleva sosialistien vaaral- 

lisin vastustaja, radikaalisen sanomalehden »La Lotta di 
Classe'n» (Luokkataistelun) julkaisija, Benito Mussolini. 
Hän oli kyläsepän poika Predappiosta, Romagnasta, ja 
syntynyt vuonna 1883. Täällä hän esiintyi ensimmäisen 
kerran radikaalisen syndikalismin edustajana ja herätti 
suurta huomiota hehkuvilla puheillaan. Häntä pidettiin 
puolueen parhaimpiin kykyihin kuuluvana. Jonkin aikaa 
myöhemmin tulikin hänestä »Avanti'n», Italian levin- 
neimmän sosialistisen sanomalehden toimittaja. Tapaamme 
hänet pian toisessa yhteydessä. 

Mutta suurelle osalle kansaa sosialismilla ei ollut mi- 
tään merkitystä. Talonpojat, käsityöläiset, virkamiehet 
ja suuri porvariluokka pysyivät isiltä perityssä uskossaan 
liberaaliseen monarkiaan tai kirkkoon ja välittivät muuten 
politiikasta ainoastaan, mikäli se koski heidän persoonal- 
lisia etujaan. Tämä välinpitämätön joukko äänesti enim. 
män tarjoavaa, ja sen saivat liikkeelle muutamat harvat 
kokeneet  ammattipoliitikot ja puolueenjohtajat, jotka 
etukäteen olivat varmoja tietystä edustajanpaikkamäärästä. 
Tällä tavalla saattoi joku Giolitti, joku Nitti ohjata koko 
valtiokoneistoa.  Oppositioon kuuluivat sosialistit, natsio- 
nalistit ja muutamat tasavaltalaiset edustajat. 

Natsionalistit nauttivat eräänlaista kansansuosiota, sit- 
ten kun heidän oli onnistunut vuonna 1911 kansan mieli- 
piteen kannattamina saada Giolitti julistamaan sota Turk- 
kia vastaan ja anastamaan Turkin siirtomaa Tripolis sekä 
Egean meressä olevat saaret. He ylläpitivät vilkasta yh- 
teyttä niiden italialaisten isänmaallisten järjestöjen kanssa, 
jotka Itävallassa taistelivat italialaisen väestön itsehallinta. 
vaatimusten tunnustamisen puolesta. Mutta natsionalistit 
eivät olleet kyllin voimakkaita voidakseen ryhtyä taiste- 
luun suurien puolueiden kanssa. 

Poliittinen tilanne oli siis lyhyesti sanottuna seuraava. 
Toisella puolella oli kaksi vähemmistöpuoluetta: sosialistit 

ja äärimmäinen oikeisto. Toisella puolella suuri liberaali- 
nen, klerikaalinen ja konservatiivinen puolue ynnä niiden 
* mahtavat johtajat, jotka itseasiassa hallitsivat maata. Vih- 
doin oli puolueiden ulkopuolella monta kaukonäköistä 
persoonallisuutta, mutta he olivat kaikkea poliittista val- 
taa ja auktoriteettia vailla. Ja lopuksi kansa, välinpitä- 
mättömien kansalaisten suuri joukko. 

Kun sota puhkesi, oltiin Italiassa kuin pilvistä pudon- 
neita.  Muodollisestihan Italia oli liitossa keskusvaltojen 
'kanssa. Mutta kansan sympatiat olivat entente'in puolella. 
Saksalaista kulttuuria pidettiin suuressa arvossa ja ihail- 
tiin, mutta saksalaisia itseään pidettiin usein naurettavina 
ja myös ylimielisinä. Ja Itävaltahan oli Italian perivihol- 
linen. Tätä mielialaa käyttikin tunnontarkasti hyväkseen 
erinomaisen kätevästi suoritettu ranskalainen propaganda. 
Mutta varovainen Giolitti tahtoi odottaa. Italia julistautui 
puolueettomaksi ja näytti haluavan jäädä sellaiseksi. 

Kaikki, jotka uskoivat, että keskusvaltojen voitto mer- 
kitsisi tuhoa demokraattiselle Euroopalle, puolsivat sotaa 
Saksaa vastaan. Niiden joukossa oli Mussolini, joka näki 
Italian kohtalonhetken lyöneen. Pitäen kiihkeän nuhde- 
puheen hän erosi sosialistisista tovereistaan, jotka eivät 
kyenneet näkemään, mitä aika ja kansakunta heiltä vaati, 
ja perusti marraskuun 14 päivänä vuonna 1914 sanoma- 
lehden »Popolo d'Italia» (Italian kansa), josta myöhem- 
min oli tuleva fascismin pää-äänenkannattaja. Mussolini 
oli ollut hehkuva syndikalisti, vallankumouksellinen ja 
kaikkien kapitalististen sotien vastustaja ja nyt hänestä oli 
tullut yhtä hehkuva Italian sotaan ryhtymisen puoltaja. 
Tämä hänen mielipiteidensä äkillinen muuttuminen voi 
tuntua lievimmin sanottuna kummalliselta, mutta itse 
asiassa se on loogillinen seuraus Mussolinin luonteesta ja 
hänen vakaumuksestaan. Hän näki, että Eurooppa oli 
historiansa käännekohdassa ja että Ttalian, voidakseen val- 

voa mahdollisuuksiaan, oli otettava osaa sotaan. Viimei- 
sessä puheessaan, jonka hän piti sosialistisille tovereilleen 
ja ystävilleen, hän lausui mm.: »Aika on näyttävä, kuka 
on ollut oikeassa tässä elämän ja kuoleman kysymyksessä, 
jonka suhteen sosialismi ei ole koskaan ottanut asennetta 
yksinkertaisesti siitä syystä, että sellaista ennenkuuluma- 
tonta taistelua kuin nyt käynnissä oleva, jossa miljoonat ja 
jälleen miljoonat proletäärit seisovat haarniskassa toisiaan 
vastassa, ei koskaan ole esiintynyt ihmiskunnan historiassa. 
Nyt käymässä oleva sota, joka tavallaan muistuttaa Napo- 
leonin sankarisatua, ei ole mitään jokapäiväistä. Vuonna 
1815 maailman kohtalosta heitettiin arpaa Waterloon 
luona; vuonna 1914 kumotaan ehkä jokin toinen periaate 
ja jokin toinen valtaistuin lyödään pirstaleiksi. Ehkä 
vapaus pelastetaan, ja uusi maailmanhistoriallinen aika- 
kausi alkaa, uusi aikakausi etenkin köyhälistön histo- 
riassa...» Se Mussolini, joka täten saarnasi pyhää sotaa, 
ei ollut niinkään paljon isänmaanystävä Mussolini kuin 
sosialisti ja internatsionalisti, joka hyökkäsi vasten yksin- 
vallan ja taantumuksen vallitusta Euroopassa. Ei voida 
kuitenkaan kieltää, että Mussolini aina Trentossa oleske- 
lustaan asti vuonna 1908, jolloin hän teki tuttavuutta niin 
hyvin Cesare Battisti'n, virredentistien» etevimmän joh- 
tajan, kuin myös itävaltalaisten vankiloiden kanssa, oli 
saanut voimakkaita vaikutteita »irredenttistisestä» propa- 
gandasta. Siitä ajasta lähtien hän oli kehittynyt yhä 
enemmän eräänlaisen epäselvän kansallissosialismin suun- 
taan. — Mussolini, luonteeltaan . monisärmäisenä ja into- 
himoisena, saattoi olla isänmaanystävä ja internatsionalisti, 
sotilas ja luokkatietoinen proletääri samalla kertaa. 
Häntä veti puoleensa sosialismin uupumaton toiminta ja 
sen, vallankumouksellinen , henki, vaikka hän ei ollut 
oikeastaan koskaan ollut marxisti sanan varsinaisessa mer- 
kityksessä. Syystä sanoi venäläinen vallankumouksellinen 

Anna Kulisjov Mussolinista, kun tämä vielä oli > Avanti'n» 
toimittajana: »Hän ei ole ensinkään mikään marxisti eikä 
hän ole oikeastaan myöskään sosialisti ...» Mussolinille 
sosialismi oli ainoastaan siirtymisaste johonkin, jonka hän 
kerran tulevaisuudessa oli löytävä: syndikaaliseen fas- 
"cismiin. 

Uuden sanomalehtensä palstoilla Mussolini alkoi nyt 
häikäilemättömän propagandan ja keväällä 1915 hän pe- 
rusti »Fasci Rivoluzionari'nsa» (Vallankumoukselliset ryh- 
mät), joiden tuli kaikin voimin työskennellä Italian sotaan 

'* ryhtymisen hyväksi ja myöhemmin taistella sotaväsymystä 
vastaan sisälinjoilla. 

Ulkopoliittinen tilanne oli keväällä 1915 ärdelsssi 
muuttunut. Eräässä Lontoossa pidetyssä salaisessa kon- 
ferenssissa entente-vallat olivat antaneet Italian edustajille 
"hyvin pitkälle meneviä lupauksia. Jos Italia ryhtyisi so. 
taan, saisi maa rauhanteossa osan Itävallan Tyrolia, koko 
Istrian ja Adrian meren itäiset rannikkomaat, eräitä osia 
Vähää-Aasiaa sekä jonkin Saksan siirtomaista. Vanha 
Giolitti häilyi, ja kiihtymys kasvoi Italiassa päivä päivältä. 
Toukokuun 5 päivänä d'Annunzio puhuu Ouartossa lä; 
hellä Genovaa, josta Garibaldi ja hänen tuhat punapai- 
taansa lähtivät tarumaiselle sotaretkelleen Sisiliaan, kah- 
teensataantuhanteen henkeen nousevalle kansanjoukolle. 
Toukokuun 20 päivänä kokoontuu parlamentti. Saksan 
ja Itävallan lähettiläät lähtevät Roomasta, ja toukokuun 
24 päivänä vuonna 1915 italialaiset joukot menevät Itäval- 
lan rajan yli. Mussolini itse lähtee sotaan vapaaehtoisena 
»bersaglierena» (tarkka-ampujana) ja lausuu lehdessään 
hyvästit ystävilleen ja kannattajilleen seuraavin tyypillisin 
sanoin: 

»Pyhä sota siis. Koko kansa on tietoinen siitä. Ita- 


lian kansa valmistautuu ihailtavalla tyyneydellä voittamaan 
tämän koettelemuksen, joka on vaikein sen historiassa. 

Ne ovat rauhallisia, jotka tuntevat voimansa. 


Italia panee aseensa oikean palvelukseen: kas siinä 
on todistus, joka aateloi ja kohottaa sodan. 


Italian nuoret sotilaat, muistakaa taistelun vaikeim- 
panakin hetkenä, että Te olette ihmisiä, että Te olette syn- 
tyneet siinä maassa, joka kaksi kertaa on lahjoittanut 
sivistyksen Euroopalle. 

Ja nyt, ennen kuin miekat pannaan ristiin, kohotkoon 
ainoa huuto rinnastamme: Eläköön Italia! Emme kos- 
kaan, niin kuin tänä hetkenä, ole tunteneet, että Isänmaa 
on olemassa, että se on häviämätön ja ehkä välttämätön 
tosiasia ihmisen tietoisuudessa; emme koskaan niin kuin 
nyt sodan alkaessa, ole tunteneet, että Italia on historial- 
linen, todellinen, elävä ja kuolematon olio. 

Kuinka kauan on siitä, jolloin Metternich sanoi Italiaa 
v»ainoastaan maantieteelliseksi nimeksi»! 

Näillä hävyttömillä sanoilla on nyt päinvastainen 
merkitys. 1 

Kuinka pitkä aika on kulunut siitä, jolloin Lamartine 
nimitti maatamme »kuolleiden maaksi»! 

Emme ole unohtaneet näitä sanoja. Mutta kas, tästä 
vanhasta maasta nousevat elävät esiin, tuhansin, miljoonin 
aseet kädessä ja uskaltaen ryhtyä leikkiin ... 

Emme ole alistuneet sotaan. Me olemme tahtoneet 
sitä. Olemme osoittaneet maailmalle »uuden Italian» ole- 
massaolon, ja tämä Italia seisoo nyt yksimielisenä ra- 
joilla ... 

Tahdomme voittaa. Millä hinnalla ja millä uhreilla 
hyvänsä. Vastarintamme on oleva luja ja itsepäinen kuten 
Ranskan. Meilläkin on kysymyksessä elämä ja kuolema. 

Ja me, oi Italia-äiti, pelotta ja kaipauksetta annamme 
puolestasi henkemme ja veremme ...» 


Meistä voi tuntua, että tämä on pelkästään retoriik- 
kaa. Mutta Mussolinille ja kaikille italialaisille isänmaan- 
ystäville tämä puhe oli täysipainoinen ilmaisu siitä, mitä 
he syvimmin tunsivat. 


nyt 

Sodan aikana »Popolo d'Italia» ja »Vallankumouksel- 
liset ryhmät» rajoittuivat vastustamaan haluttomuutta so- 
taan. Rauhanteon jälkeen nämä ryhmät hajaantuivat iises- 
tänsä. Mutta Mussolini oli ollut oikeassa. Entente-vallat 
ja niiden mukana Italia voittivat. Trentino ja Trieste liitet- 
tiin emämaahan. Kaikkien italialaisten isänmaanystävien 
unelma »yhtenäisestä ja jakamaitomasta Alpeilta mereen 
ulottuvasta Italiasta» oli täyttynyt. 

Nyt näytti siltä, kuin maa saattaisi alkaa rauhassa 
työskennellä sodan yhteiskuntaruumiiseen iskemien haavo- 
jen parantamiseksi. Mutta yleinen sodan jälkeinen rau- 
hattomuus, vaikeat taloudelliset olot, äärimmäisyyspuoluei- 
den voimakas etenemiskulku ja parlamentaaristen hallitus- 
ten heikkous tekivät sen mahdottomaksi. Vielä kerran 
Mussolini astuu esiin, ja nyt pelastaakseen Italian yleisestä 
sekasorrosta, kelvottomasta parlamentaarisesta hallituksesta 
ja uhkaavasta kommunistisesta vallankumouksesta. 

Nyt perustetaan fascismi nykyisessä merkityksessään, 
se saa organisaationsa, ohjelman ja päämäärän, jonka puo- 
lesta taistella. Fascismi alkaa järjestäytymis- ja sotaisen . 
kautensa, jonka kruunaa sen riemukulku: Marssi Roo- 
maan». 


2. Fascismin synty. 


Vastakohtana monille muille maille Italia oli kärsinyt 
suhteellisen vähän sodasta. Ja kuitenkin oli maan tila 
sangen vaikea. Suuret sotateollisuuslaitokset, jotka olivat 
pitäneet työssä kymmeniä tuhansia työmiehiä, lopettivat 
toimintansa tilausten puutteessa. Demobilisoidut rintama- 
sotilaat tulvailivat kotipaikoilleen ja siten vielä lisäsivät 
vaikeaa työttömyyttä. Hallitus, jonka oli taisteltava ennen 
kuulumattomia rahallisia vaikeuksia vastaan, näki olevansa 

kykenemätön luomaan järjestettyjä oloja. Maassa kuohui. 
Sosialismi ja vielä radikaalisempi kommunistinen puolue, 
joka juuri oli perustettu Venäjän mallin mukaan, etenivät 
nopein askelin. Kaikki, mikä muistutti sotaa, tuli jouk- 
kojen vihan kohteeksi. Suurkaupunkien roskaväki, jota 
sotatilan ankarat määräykset ja sotilaskurin rautakahleet 
eivät enää pidättäneet, osoitii julkisesti sitä ihmiselämän 
halveksintaa, jota se oli oppinut juoksuhaudoissa. Rikolli- 
suus sai peloittavan laajuuden. Etenkin hyvin pukeutu- 
neiden henkilöjen oli vaarallista liikkua öisin suurien kau- 
punkien »guartieri popolari'ssa» (työväenkortteleissa). 
Mentiin niin pitkälle, että hallitus virallisesti kehoitti soti- 
lashenkilöitä olemaan käyttämättä sotilaspukua, koska tämä 
saattoi ärsyttää joukkoja. Niihin, jotka uhmasivat tätä 
* kehoitusta, käytiin useinkin käsiksi ja heidän olkaimensa 
revittiin. 

Yleislakot, myötätuntoisuuslakot ja kaikenlainen jar- 
rutus kuului päiväjärjestykseen. Tekijä, joka tähän aikaan 
oleskeli Roomassa, sai itse kokea, miten epämiellyttäviä 
nämä erilaiset työnseisaukset saattoivat olla. Kun puh- 
taanapitotyömiehet lakkoilivat, kasaantui kaduille pahalta 
tuoksuavia tunkioita, ja kun sitten oli sähkötyömiesten 
"vuoro, asettivat sotilasviranomaiset valonheittäjiä ja asety- 
leenilyhtyjä katujen kulmiin luomaan välttämättömintä 
valoa kaduille. Myymälöissä ja kodeissa saatiin tulla toi- 
meen niin hyvin kuin voitiin. Ja nämä lakot kestivät toi- 
— sinaan viikkoja ja kuukausia. Kulkuneuvot olivat epävar. 
moja. Junat saapuivat tavallisesti useita tunteja myöhäs- 
tyneinä ja usein ne eivät tulleet ensinkään perille määrä- 
paikkaansa. Vielä kauan rauhanteon jälkeen vallitsi elin- 
tarvikkeiden puute. 

Tappeluita ja kahakoita, joissa usein ihmisiä haavoi- 
tettiin ja surmattiin, tapahtui joka viikko eri puolueiden 
kesken. * Ja yleisessä sekamelskassa liikkuivat kommunis- 

tien agitaattorit kaikkialla, perustaen punakaarieja, yllyt- 
täen luokkavihaan ja vallankumoukseen sekä innostaen 
joukkoja fantastisilla kuvauksilla paratiisista, Neuvosto- 
Venäjästä. Niillä seuduilla, missä kommunistit ja sosia- 
listit olivat enemmistönä, vallitsi suurin epäjärjestys. Ei 
kukaan porvari ollut varma hengestään. Tekijä oli kerran 
seuraamassa erästä isänmaallista juhlasaattoa, kun Roo- 
massa syntyneen sotasankarin, Enrico Toti'n, maalliset 
jäännökset = piti =siirrettämän viimeiseen leposijaansa. 
Tämän juhlatilaisuuden kulku on luonteenomaista maassa 
siihen aikaan vallinneelle yleiselle rauhattomuudelle ja 
epävarmuudelle. 

Juhlasaattueen, jonka piti Jähteä sankarin syntymä- 
kodin luota, Tiberin vasemmalta rannalta, Trasteveren 
korttelista, täytyi kulkea läpi suuren osan Roomaa tullak- 
seen S. Lorenzon suurelle hautausmaalle, joka sijaitsee 
aivan kaupungin itäisessä laidassa. Odotin juhlasaattuetta 
eräällä Tiberin sillalla ja seurasin sitten sen mukana. Siinä 
näki suunnatonta komeutta ja loistoa, jonka tarkoituksena 
oli. erityisesti vaikuttaa komeutta rakastavien roomalaisten 
mieliin. Arkku oli verhottu Italian lipulla ja peitetty 
kukilla. Sitä kuljetettiin tykkivaunuissa, ja ympärillä kulki 
kaupungin virkamiehiä komeissa livreepuvuissa ja upsee- 
reita paraatipuvuissa. Sitten seurasi sotilas- ynnä muita 
yhdistyksiä lippuineen ja standaareineen, vanhoja gari- 
baldilaisia, valkopartaisia sotavanhuksia vapaussodan päi- 
viltä ' veripunaisissa paidoissaan, matsionalisteja sinisissä 
paidoissa ja siniset kypärät päässä, paljaspäisiä munkkeja 
vahakynttilät käsissään ja lopuksi suuria kansanjoukkoja. 
Liehuvin lipuin ja soiton helkkyessä saattue kulki vanhan 
Rooman katuja pitkin. Äkkiä kuului revolverin laukaus. 
Pakokauhu tarttui kansanjoukkoon, ja koko kulkue joutui 
sekasortoon. Mutta hälytys oli väärä, ja pian oli järjes- 
tys palautettu. Mutta tuskin oli ehditty muutamia satoja 

metrejä eteenpäin Piazza Venezialle, jossa Italian »tunte- 
maton sotilas» lepää Viktor Emanuel II:n ratsastajapatsaan 
juurella, ennen kuin kuului uusi laukaus, ja sama näytelmä 
toistui. Olin silloin ehtinyt väsyä kaikkeen ja jätin juhla- 
saaton oman onnensa nojaan. Ja kävi sangen surullisesti. 
Kun oli kuljettava työväenkortteleiden kautta, jotka ympä- 
röivät hautausmaata, kohtasi juhlasaattoa säännönmukai- 
nen ampuminen, ammussade ympärillä olevista vuokra- 
kasarmeista. — Revolverit ja kiväärit paukkuivat, käsi- 

kranaatit jymähtelivät, ja ennen kuin poliisi oli ehtinyt 
paikalle, oli tosi katutaistelu käymässä. Tulos: muutamia 
kuolleita ja joukko haavoittuneita. Tämänlaatuiset näy- 
telmät kuuluivat päiväjärjestykseen. Ja poliisi tuli taval- 
lisesti liian myöhään. 

Ainoat, jotka uskalsivat pitää puolensa äärimmäisy ys- 
puolueita vastaan, olivat natsionalistit ja rintamasotilas- 
yhdistykset. Näiden suuri järjestö, » Associazione Nazio- 
nale Combattenti» (Rintamasotilaiden kansallinen liitto), 
suojeli jäseniään väkivallalta ja säilytti sodanaikaisia tra- 
ditioita huolehtimalla sankarihautauksista ja muu 
muistomerkkejä sodassa kaatuneille. 

Parlamentaariset hallitukset olivat enemmän tai vä- 
hemmän voimattomia. Ei ollut tietenkään helppoa saada 
aikaan järjestystä maassa, eikä hallituksilla, jotka usein 
istuivat ainoastaan muutaman kuukauden, ollut aikaa tehdä 
mitään, ennen kuin oppositio ne jo kukisti. Vika oli koko 
parlamentaarisessa järjestelmässä. Ei mikään hallitus 
kyennyt ylläpitämään järjestystä, kun vasemmistopuo- 
lueilla ja radikaaleilla oli enemmistö edustajakamarissa. 
Ja näiden päämääränähän oli saada aikaan vallankumous 
ja kukistaa porvarillinen valtio. Ei ollut myöskään apua 
uusien poliisijoukkojen, sellaisten kuin Nittin »Guardie 
Regie'n>, perustamisesta eikä yrityksistä puoluekompro. 
misseilla välttää ministeripulia. Olisi tarvittu lujempia 





Mussolini valtiomiehenä. 

toimenpiteitä ja voimakkaita persoonallisuuksia, jos libe- 
ralismi ja Italian parlamentaarinen hallitusmuoto oli pe- 
lastettava.. Nyt kohosi yhä useammin huuto diktatuurin 
puolesta. Yhdentekevää, tuliko sosialistinen vai sotilas- 
diktatuuri. 

Ulkopoliittinen asema ei ollut myöskään loistava. 
Syystä katsoi Italia kärsineensä vääryyttä entisten liitto- 
laistensa. taholta. Viimeksimainitut eivät olleet pitäneet 
lupauksiaan ja koettivat nyt kaikin tavoin pitkittää asiaa. 
* Italiaa kohdeltiin toisen asteen valtana, ja italialaisia louk- 
kasi syvästi, kun he saivat kuulla, että he olivat »valla- 
ton pieni kansa». 

Suuri porvariluokka, joka Italiassa on perinnäisesti 
ollut aina vapaamielistä, alkoi nyt herätä horrostilastaan. 
Oli kysymyksessä maan pelastaminen vallankumouksesta ja 
sisällissodasta. 

Mutta toiminnan aika ei ollut vielä tullut. Yhteiskun- 
taa säilyttäviltä aineksilta puuttui järjestö, joka olisi edus- 
tanut niiden ja koko kansakunnan elinetuja. Ja hallituk- 
seen, joka milloin hyvänsä saattoi joutua vasemmistopuo- 
lueiden käsiin, ei voitu luottaa. Sen tähden heräsikin 
ajatus perustaa taistelujärjestö valtion ja yhteiskunnan suo- 
jaksi anarkiaa ja epäjärjestystä vastaan samanaikaisesti eri 
tahoilla. 

Heti sodan jälkeen Mussolini ei ollut antanut paljoa 
puheenaihetta itsestään. Hän oli edelleen »Popolo d'Ita- 
lia'n» toimittajana, hyökäten sen palstoilla tapansa mukaan 
intohimoisen kiihkeästi vasemmistopuolueita ja hallitusta 
vastaan sekä arvostellen hänen mielestään vanhanaikaista 
parlamentarismia. Myöskin Mussolini oli jo kauan sitten 
ymmärtänyt, että oli pantava kova kovaa vastaan. Nyt 
hän näki toiminnan hetken tulleen ja keväällä vuonna 
1919 hän kutsui Milanoon muutamia uskollisia ystäviään 


Italia Mussolinin johtamana — 3 

ja kannattajiaan. Syntyikin eräs järjestö ja se kastettiin 
»I Fasci di Combattimento'ksi» (Taisteluryhmiksi). Fas- 
cismi oli perustettu. 

Sen lähimmäksi tehtäväksi tulitaistelu kansakunnan 
valtionvastaisia aineksia vastaan. Mussolini tiesi, etiä hän 
saattoi odottaa tukea suurelta osalta maan nuorisoa, rin- 
tamasotilailta sekä yleensä kaikilta isänmaanystäviltä, 
jotka eivät tahtoneet, että Italiaa hallitsisi venäläismalli- 
nen diktatuuri. » 

Fascismin organisaatio tuli yksinkertaiseksi ja helppo- 
tajuiseksi. Ei ollut aikaa kadotettavissa monimutkaisiin 
järjestelyn esitöihin. Taisteluryhmät toimivat seuraavien, 
sääntöjen mukaan: 


»lI. Ryhmiä johtaa keskuskomitea, johon kuuluu kak- 
sikymmentäyksi kongressin valitsemaa jäsentä. Niistä kym- 
menen asuu Milanossa ja yksitoista muissa osissa Italiaa. 

II. Milanossa asuvat jäsenet muodostavat keskuskomi- 
tean toimeenpanevan komissionin, jonka tehtävänä on hoi- 
taa ryhmien omaisuutta ja tehdä sellaisia kiireellisiä pää- 
töksiä, joita poliittinen tilanne vaatii. 

III. Maakuntakongresseissaan ryhmät valitsevat yhden 
edustajan, ja kaikkien maakuntien edustajat muodostavat 
yhdessä Kansallisneuvoston. 

IV. Kansallisneuvosto kokoontuu kaksi kertaa vuo- 
dessa keskuskomitean määräämään paikkaan sekä aina sil- 
loin, kun poliittinen tilanne vaatii. Kansallisneuvosto voi 
kokoontua, jos vähintään kolmasosa ryhmistä sitä keskus- 
komitealta anoo.» 


Mitä Mussolini 'silloisissa olosuhteissa vaati hallituk- 
selta? Kahdessa »Popolo d'ltalia'n» artikkelissa, joista 
toinen oli helmikuun 20 päivänä 1920 ja toinen elokuun 
21 päivänä 1920, hän on muutamin pääkohdin esittänyt 
fascismin vaatimukset: 

'»a) kahdeksan tunnin työpäivä kaikille eri työläis- 
luokille; 

b) minimipalkat; 

e) työläisten edustajien päästävä osallisiksi teollisuu- 
' den teknilliseen hallintoon; 

d) määrätyt yleiset laitokset jätettävä luottamusta- 
nauttivien työläis- ja ammattijärjestöjen haltuun.» 


Tämän mukaisesti fascismi julistaa, että se tunnustaa 
luokkaliikkeen hyödyllisyyden, mikäli tämä liike edistää 
kansallista kehitystä. 

Ja edelleen fascismin vaatimuksiin kuuluu: 


»I.: Uudenaikainen sosiaalilainsäädäntö. 

II.- Kansallisten, ammattiyhtymien valitsemien työ- 
teknillisten neuvostojen muodostaminen, joilla on lakia- 
säätävä valta ja jotka ovat kokoonpannut teollisuuden, 
' maatalouden, kuljetustoimen, henkisen työn, sosiaalisen 
terveydenhoidon, kulkulaitosten ym. edustajista. 

III. Yleishyödyllisten laitosten (rautatiet, posti, len- 
nätin ym.) uudistaminen ja niiden vapauttaminen kan- 
keasta valtion byrokratiasta, joka vain ehkäisee niiden toi- 
mintaa.» 


; Kuten näkyy oli Mussolinin ohjelmalla sosialistinen, 
ei suinkaan taantumuksellinen, vivahdus. Ja eräissä koh- 
din hän uskalsi mennä pitemmälle kuin sosialismi, joka 
ei esim. ollut koskaan rohjennut vaatia minimipalkkoja. 

Seuraava aika tiesi »Taisteluryhmille» yhtämittaista 
taistelua kommunisteja ja sosialisteja vastaan. Jokaiseen 
fascistiseen ryhmään kuului toimiva osasto, joka oli aseis- 
tettu ryhmysauvoilla, revolvereilla ja pelätyillä »Sipe»-käsi- 
kranaateilla. Fascistit soveltivat oppia »silmä silmästä ja 
hammas hampaasta». Jokaisesta fascistista, jota pahoin- 
pideltiin tai joka murhattiin, vaadittiin hyvitystä. Kai-' 
killa fascisteilla oli musta paita, jollaista valitut italialai- 
set iskujoukot, ns. »Arditi» (rohkeat), maailmansodan 

aikana käyttivät. Tänä aikana raivosi monissa osissa 
maata todellinen sissisota äkkihyökkäyksineen, väijytyksi- 
neen ja säännönmukaisine otteluineen, jolloin sekä kone- 
kiväärit että käsikranaatit tulivat käytäntöön. Kommu- 
nistit ja sosialistit, jotka eivät avoimella kentällä voineet 
pitää puoliaan hyvin järjestettyjä ja päättäväisiä rankaisu- 
retkikuntia (»spedizioni punitive») vastaan, kostivat käy-' 
mällä yksityisten fascistien kimppuun, kiduttamalla ja 
-murhaamalla heitä. Usein joutuivat aivan viattomatkin 
ihmiset kärsimään, kuten esimerkiksi kauheassa Milanon 
Diana-teatterissa tapahtuneessa mellakassa, jolloin' kym- 
menet ihmiset menettivät henkensä kommunistien ja anar- 
kistien toimeenpaneman pommiräjähdyksen johdosta. 
Fascistit kävivät sotaa kahdella rintamalla: parla- 
mentaarisia hallituksia vastaan, jotka eivät kyenneet yllä- 
pitämään valtion auktoriteettia eivätkä suojelemaan yksi- 
tyisiä kansalaisia, ja äärimmäisyyspuolueita vastaan, jotka 
eivät tunnustaneet tätä auktoriteettia. Fascisteilla ei alku- 
jaan ollut mitään vallankumouksellisia tarkoitusperiä. He 
tahtoivat vain olla kansallisena miliisinä, joka astuisi voi- 
mattoman hallituksen tilalle ja tukisi porvarillista yhteis- 
kuntaa sen vihollisia vastaan. Mutta pian Mussolinille 
kävi selväksi, että parlamentin porvarilliset puolueet eivät 
koskaan vapaaehtoisesti myöntäisi, että heidän edusta- 
mansa liberalismi oli tehnyt vararikon tai että se sillä 
kertaa oli voimaton. Parlamentaariset hallitukset tekivät 
tällöin taktillisen virheen, jolla tuli olemaan kauaskantavat 
seuraukset. Sen sijaan, että olisivat ottaneet vastaan tar- 
jotun avun ja muodostaneet fascisteista eräänlaisen perus- 
tuslaillisen kansallismiliisin eli suojeluskunnan, joka olisi 
voinut tukea hallituksia, asettui varsinkin Nittin hallitus 
fascismia vastaan. Mussolini teki tästä sen johtopäätök- 
sen, että järjestyksen aikaansaamiseksi maassa oli parla- 
mentaarinen hallitusmuoto ensiksi poistettava käytännöstä. 

Mitä taktiikkaa Mussolini aikoi noudattaa vuoden 1919 
yleisissä vaaleissa? Fascismi ei vielä ollut kyllin voima- 
kas voidakseen esiintyä omin voimin ja sen täytyi siis 
etsiä liittolaisia eri tahoilta. Milanossa, lokakuussa 1919 
pidetyssä kokouksessa » päätettiin vaalitaktiikan suhteen 


seuraavaa: 


»l. Fascististen ryhmien tulee liittyä sellaisiin vaali- 

liittoihin, joilla on sama käsitys sodasta kuin fascismilla, 
ja vaatia Italian oikeutettujen intressien mukaista Adrian- 
meren kysymyksen ratkaisua. 

2. Fascistiset ryhmät eivät missään tapauksessa saa 
liittyä vaaliliittoihin, jotka eivät ota ohjelmaansa fascis- 
min osoittamia toimenpiteitä sodan jälkeisten vuosien 
taloudellisten pulmien ratkaisemiseksi. ; Nämä toimen- 
piteet ovat: määrätyn pääoma-osan luovuttaminen val- 
tiolle, sota-ajan voittojen takavarikointi, progressiivisen 
perintöveron = käytäntöön ottaminen, kirkonomaisuuden 
» takavarikoiminen.» 


Se vaaliliitto, johon fascistit näin ollen yleensä jou- 
tuivat liittymään, käsitti: rintamasotilaat, tasavaltalaiset, 
kansallis-sosialistit sekä futuristit (ryhmä kuuluisan futu- 
ristin Marinettin johtamia radikaaleja taiteilijoita). 

Niinkuin näkyy, oli fascistien vaaliohjelma vanhoilli- 
selta porvarilliselta näkökannalta katsoen hyvinkin radi- 
kaalinen. Voi tuntua omituiselta, että fascistit, jotka avoi- 
mesti. myönsivät taistelevansa parlamentarismia vastaan, 
kuitenkin ottivat osaa vaaleihin. Mutta tämän voi selit- 
tää taktillisista syistä johtuneeksi. Fascistit menivät vaa- 
leihin, koska he huomasivat voivansa vain sillä tavoin 
saada äänensä kuuluville, niin kauan kuin edustajakamari 
itse asiassa hallitsi maata. 

Mutta fascismin vastustajat eivät ottaneet Mussolinia 
vakavalta kannalta. He leimasivat koko liikkeen »koulu- 
poikain kujeiksi» arvellen, että se pian kuivuisi kokoon. 

He näyttivätkin olevan oikeassa. Vaalit päättyivät vasem.- 
mistopuolueiden ja klerikaalien voittoon, joilla yhdessä 
oli nyt enemmistö kamarissa. Lukemattomiin puolue- 
ryhmiin jakaantuneet liberaalit ja konservatiivit hävisivät 
sitä vastoin tuntuvasti. Rahvas oli vielä agitaattorien mie- 
Tikuvituksellisten lupausten lumoissa. Fascistit olivat sitä 
paitsi. radikaalisen vaaliohjelmansa vuoksi törmänneet 
yhteen klerikaalien kanssa, jotka tästä alkaen lukeutuivat 
heidän vihollisiinsa. Mussolinilla ei ollut muuta neuvoa 
kuin pysytellä puolustuskannalla ja järjestöä vahvistamalla 
koettaa voittaa takaisin, mitä fascismi oli vaaleissa menet- 
tänyt. 

Yksi vuosi meni työhön sisälinjoilla. Uusia fascistisia 
ryhmiä syntyi kuin sieniä sateella. Sosialistien ja kom- 
munistien johtajat sekä hallitus alkoivat käydä hermostu- 
neiksi. Nyt ei puhuttu enää »koulupoikien kujeista». 

Vuoden 1921 vaaleja varten fascistien Milanossa oleva 
keskuskomitea julkaisi seuraavan luonteenomaisen kehoi- 
tuksen: 


, 


Italialaiset. 

Me voisimme luetella toisia probleemeja, kuten kysy- 
myksen. laivaston ja ilmailuvoimien järjestelystä sekä vero- 
tuskysymyksen, mutta se on tarpeetonta. On luotava se 
poliittinen luokka, jonka kerran tulee käydä käsiksi näi- 
hin kysymyksiin ja ratkaista ne. Kas siinä todellisuuden 
ääni, joka kaikuu yli kansanvillitsijäin rääkyvien houku- 
tushuutojen. Fascismi, joka on osoittanut paremmuutensa 
avoimella kentällä, ei pelkää vaaliuurnien ratkaisua. 
Fascismi tulee rukouksia kuulematta kulkemaan omaa tie- 
tään. On italialaisten asia vetää viiva vuoden 1919 vaa- 
lien yli, jotka antoivat maailmalle sen käsityksen, että 
Italia oli hajoamaisillaan. . Edessä olevien vaalien tulee 
osoittaa päinvastaista, — että Italia sisäisistä ja ulkonai- 
sista vaikeuksista huolimatta pyrkii roomalaisella itse- 
pintaisuudella suurta tulevaisuuttaan kohti. 'Omanaan 

tämä vuorenvankka usko isänmaan tulevaisuuteen, ihmi- 
sistä, vaihtuvista ja horjuvista poliittisista hallitussuun- 
nista piittaamatta, käy fascismi taisteluun. 

Italialaiset, 'a Noi!! Eläköön Italia. Eläköön fascismi!» 


Poliittinen tuuli oli itse asiassa kääntymässä. Fascis- 
teilla oli näissä vaaleissa paljon suurempi menestys kuin 
edellisissä. 

Samaan aikaan riehui sisällinen sota maassa. Se oli 
näet' todellista sotaa hyökkäyksineen, rankaisuretkikunti- 
neen ja katutaisteluineen. Vain verisissä hyökkäyksissä 
vasemmistopuolueet saivat tilaisuuden purkaa vihaansa 
menestyksellisille vastustajilleen. Vanha havainto osoit- 
tautui todeksi: kuta heikommaksi jokin poliittinen puo- 
lue tuntee itsensä, sitä enemmän se kallistuu äärimmäisyyk- 
siin. Saadakseen tämän rikkirepivän ja rauhattoman tilan 
päättymään eräät klerikaalien edustajat ehdottivat, että 
fascistit ja sosialistit tekisivät muodollisen rauhansopi- 
muksen. Sellainen saatiinkin aikaan Roomassa elokuun 
3 päivänä 1921. Tämän Italian historiassa ainutlaatuisen 
asiakirjan allekirjoittajien joukossa olivat Mussolini ja 
hänen lähimmät miehensä, De Vecchi, Giuriati ja Rossi 
sekä sosialistisen puolueen ja ammattiyhdistysten keskus- 
järjestön (»Confederazione Generale del Lavoro») edus- 
tajat. 

Mutta tästä ' sopimuksesta ei ollut paljon hyötyä. 
Molemmin puolin oltiin liian kiihkeitä, jotta olisi voitu 
välttää yhteentörmäyksiä. Taistelu fascismin ja toiselta 
puolen kommunismin ja sosialismin välillä jatkui sen 
vuoksi yhtä katkerana. 

Marraskuun 7 päivänä julistettiin Roomassa »Kansal- 
lisen fascistipuolueen» (Partito Nazionale Fascista, lyhen- 
nettynä P.N.F.) kolmas kongressi juhlallisesti avatuksi. 
Fascistit kokoontuvat »Augusteo'on», keisari Augustuksen 
hautarakennukseen, ja Mussolini pitää erään suuria puhei- 

taan. Kongressi saa vastaanottaa myötätuntoisuusadressin 
Pohjois-Amerikassa = olevilta maanmiehiltä, ja lopuksi 
marssii nelikymmentuhantinen mustapaitojen kulkue ikui- 
sen kaupungin vanhoja katuja. = Puolueen pääsihteeri 
lukee selontekonsa poliittisesta tilanteesta ja fascismin 
kehityksestä. Tämän raportin mukaan kuului fascisti- 
järjestöön = yllämainittuna ajankohtana enemmän kuin 
320 000 järjestynyttä jäsentä. Ensimmäiseen kansallis- 
kongressiin, joka pidettiin Firenzessä lokakuussa 1919, 
otti osaa 56 ryhmää, noin 17000 jäsentä, ja toiseen, joka 
pidettiin toukokuussa 1920 Milanossa, 100 ryhmää, 30000 
jäsentä. Joulukuussa 1920 oli ryhmiä jo 800 ja seuraavan 
vuoden helmikuussa toistatuhatta. 

Pääsihteerin ilmoituksen mukaan oli 151644:stä 
fascistista: liikemiehiä ja kauppiaita 13878, teollisuuden- 
harjoittajia 4269, vapaiden ammattien harjoittajia 9981, 
valtion virkamiehiä 7209, yksityisten palveluksessa olevia 
virkailijoita 14989, opettajia 1680, ylioppilaita 19783, 
merimiehiä 1506, teollisuustyöläisiä 23418, maatalous- 
työläisiä 36847, maanomistajia (pienviljelijät ja vuokraa- 
jat mukaanluettuna) 18084. Näistä kaikista oli valitsi- 
joita 111853 ja rintamasotilaita 87186. 1122 fascistia 
oli julkisissa toimissa. Sitä paitsi oli 138 osuuskuntaa 
sekä 614 työväensyndikaattia, joissa oli jäseniä 64000; 
näistä oli ?/, yksistään Emilian, Toskanan ja Veneton maa- 
kunnista. 

»Fascismi on nyt omaksunut selvästi vallankumouk- 
sellisen. luonteen. Ei tule enää kysymykseen sovinnon- 
hierominen parlamentaaristen hallitusten kanssa, nyt on 
valloitettava valtion, sanoo Mussolini eräässä kansakun- 
nalle osoitetussa julistuksessaan. Esitämme tässä siitä 
osan: 


Tuna jen na Vom JHN Tämä on 

perusta, jolle liikkeemme rakentaa. Me tulemme olemaan 
yhtä valtion kanssa ja valtion puolesta, silloin kun se 
osoittautuu ankaraksi kansallisen tradition, kansallistun- 
non ja kansan tahdon vartijaksi, puoltajaksi ja ylläpitä- 
jäksi, silloin kun se näyttää kykenevänsä hinnasta mistä 
hyvänsä taivuttamaan kaikki tahtoonsa. 

Me tulemme astumaan valtion sijaan, silloin kun se 
osoittautuu kyvyttömäksi asettumaan rintamaan ja taiste- 
lemaan niitä syitä ja elementtejä vastaan, jotka uhkaavat 
kansallista solidaarisuutta. 

Me tulemme nousemaan valtiota vastaan, jos se jou- 
tuu niiden käsiin, jotka ovat uhkana kansakunnan toi- 
minnalle. 

Italia ennen kaikkea. Italia yli kaiken, kas siinä 
eilispäivän, tämän päivän ja tulevaisuuden ohjelma. 

Eläköön Italia! Eläköön fascismi! 

Kansallisen fascistipuolueen hallitus.» 


Se oli fascismin sodanjulistus parlamentaariselle hal- 
' Hitukselle, jonka oli mahdoton alistua fascistien holhouk- 
seen ja jota vastaan näiden sen vuoksi oli taisteltava. 
Tästä julistuksesta kävi selville, että fascistit eivät kos- 
kaan tunnustaisi heille vihamielistä hallitusta. Siinä he 
hylkäsivät myös sen parlamentarismin tärkeimmistä peri- 
, aatteista, että asiat ratkaistaan vaaleissa. 

Fascismi oli nyt eräänlainen valtio valtiossa ja sellai- 
sena sillä tuli olla myös perustuslakinsa. Marraskuun 23 
päivänä 1921 Mussolini julkaisi »Popolo dtalia'ssa» fascis- 
min säännöt. Esitämme tässä osan tuosta laajasta asia- 
kirjasta: 


KANSALLISEN FASCISTIPUOLUEEN SÄÄNNÖT. 


Yleiset perusteet. 

Kansallinen fascistipuolue on kansakunnan palveluk- 
sessä oleva vapaaehtoinen miliisi. Tämän mukaisesti sen 
toiminnalla on seuraavat kolme perusedellytystä: järjes. 
tys, kuri ja sotilaallinen organisaatio. 

Puolueohjelmassa esitettyjä päämääriä silmälläpitäen 
on järjestö jaettu seuraaviin osastoihin: a) puoluehalli- 
tus; b) puoluejaostot;. c) spesialistiryhmät; d) taistelu- 
ryhmät; e) provinssijärjestöt; £) maakuntajärjestöt; g) 
puolueen parlamenttiryhmä. 


Puoluehallitus. 
Se jakaantuu seuraavasti: a) kansallisneuvosto; b) 
keskuskomitea; c) johtokunta; d) pääsihteerinvirasto. 


Kansallisneuvosto. 
Kansallisneuvostoon kuuluvat keskuskomitean jäsenet. 
Kansallisneuvoston tulee valvoa ja tarkastaa koko puolueen 
järjestelyä. Se kokoontuu joka kuudes kuukausi sekä sitä 
paitsi tarpeen vaatiessa. 


Keskuskomitea. 

Keskuskomitean jäsenten lukumäärä on yhtä suuri 
kuin Italian maakuntien. Siihen kuuluvat myös johto- 
kunnan jäsenet. Keskuskomitean jäsenet valitsee kansal- 
liskongressi.  Keskuskomitean tehtävänä on valvoa eri 
maakuntien provinssijärjestöjä ja sillä on oikeus tehdä 
muutoksia kansalliskongressin päättämiin toimenpiteisiin. 
Se kokoontuu joka kolmas kuukausi sekä tarpeen vaa- 
tiessa. Päätöksiensä toimeenpanoon keskuskomitea käyt- 
tää johtokuntaa ja pääsihteerinvirastoa. 


Johtokunia. 
Tähän kuuluu 11 jäsentä, jotka kansalliskongressi 
valitsee. Johtokunnan on valvottava puolueen toimintaa 
ja hoidettava puolueen varoja. 


Pääsihteerinvirasto. 

Tähän kuuluu pääsihteeri, kaksi varasihteeriä ja hal- 
linnollinen sihteeri. Pääsihteerin nimittää keskuskomitea, ' 
ja hänen tehtävänään on puoluehallituksen edustajana suo- 
ranaisesti valvoa koko puolueen toimintaa. Myöskin hal- 
linnollinen sihteeri on välittömästi puoluehallituksen alai- 
nen. Pääsihteerinvirastoon kuuluu tarkastajakollegi, jonka 
on joka puolivuosi tarkastettava puolueen varojen hoito 
ja tilit. Tilintarkastajat valitaan keskuskomitean jäsenistä. 

Puoluejaostot. 

Puoluejaosto — voidaan | muodostaa — paikkakunnalla, 
missä on vähintään 20 fascistia. Muussa tapauksessa muo- 
dostetaan alajaostoja. Jokaisella jaostolla on taistelumerk- 
kinsä (pieni, mustasta silkistä tehty kolmikulmainen viiri, 
jossa on jaoston nimi). Jaoston johdossa on direktorio ja 
sihteeri. Kaikki saman provinssin jaostot muodostavat 
yhdessä provinssijärjestön. 


Spesialistiryhmät. 

Näihin kuuluvat kaikki ne fascistit, joilla on erikoista 
kokemusta kansakunnan, provinssin ja kunnan taloudel- 
listen ja hallinnollisten asiain hoidossa. Kaikki jollekin 
alalle erikoistuneet työmiehet sekä ammattimiehet kuulu- 
vat myös näihin ryhmiin. Näitä voidaan taisteluryhmien 
* suojaamina käyttää myös kunnan tai provinssin rajojen 


ulkopuolella. 


Taisteluryhmäit. 

Jokaiseen jaostoon kuuluu taisteluryhmä, jonka joh- 
taja valitaan ryhmän jäsenistä. Kullakin ryhmällä on 
taistelumerkkinsä, ja ryhmien jäseninä on vapaaehtoisia 
fascisteja. Ryhmien korkein päällikkö on pääsihteerin- 
virastoon kuuluva ylitarkastaja. Taisteluryhmät ja puolue- 
jaostot muodostavat erottamattoman kokonaisuuden. Ryh- 
mät ovat jaostonsa direktorion alaisia. 


Provinssijärjestöt. 

Tähän kuuluvat kaikki provinssin puoluejaostot. 
Nämä kokoontuvat kerran vuodessa ja valitsevat silloin 
provinssikomitean ja provinssisihteerin. , Viimeksimainitun 
on lähetettävä kuukausiraportti puolueen pääsihteerin- 
virastoon. 


» 


Maakuntajärjestöt. , 

Yhdessä maakunnan keskuskomiteassa olevan edusta- 
jan kanssa muodostavat provinssi-sihteerit kussakin maa- 
kunnassa maakuntakomitean, jonka tehtävänä on järjestää 
yhteistyö maakunnan eri puoluejärjestöjen välille. 

Parlamentaarinen ryhmä. 
Tähän kuuluvat edustajakamarissa olevat puolueen 
edustajat. Keskuskomitealla on määräysvalta heidän toi- 
mintansa suhteen. 


Näillä säännöillä Mussolini oli tehnyt fascismista pe- 
loittavan järjestön. Kaikki valta oli keskitetty puoluehal- 
lituksen, s. o. Mussolinin käsiin. Viittaus häneltä, ja fas- 
cismi oli valmis taisteluun. 

Hyvin tärkeä kysymys oli puolueen toiminnan rahoit- 
taminen. Ei kenenkään sivullisen ole onnistunut saada 
vihiä fascismin raha-asioista. Sosialistien väite, että fas- 
cistit ottivat muka vastaan avustusta kansainvälisiltä raha- 
miespiireiltä, on varmaankin aiheeton. Fascistit perustivat 
taloutensa eräänlaiseen suhteelliseen verotusjärjestelmään. 
Jäsenmaksujen suuruus riippui jäsenten omaisuudesta ja 
tuloista. Sitä paitsi suorittivat järjestöön kuuluvat osuus- 
kunnat ja syndikaatit suurempia tai pienempiä maksuja. 

Toinen vaikea pulma oli kysymys fascismin suhteesta 
monarkiaan. Olihan suuri osa -fascisteja alkujaan +tasa- 
valtalaisia, ja Mussolini itse oli kauan ollut kuninkuuden 
katkera vastustaja. Mutta kuta enemmän puolueen mahti 
ja arvo kasvoi, sitä vaarallisemmaksi kävi riitaantua Savoi- 
jin hallitsijasuvun monien uskollisten kannattajain kanssa, 
sillä olihan tämä hallitsijasuku aina ollut Italian kansan 
suuresti suosima ja sillä oli melkein tuhatvuotinen traditio 
takanaan. Toiselta puolen täytyi Mussolinin ottaa huo- 
mioon puolueen tasavaltalainen siipi. Sen vuoksi tuli 
puolue ottamaan puolueettoman asenteen. Useissa puheis- 
saan Mussolini huomautti, ettei fascismi millään tavoin 
vastustanut kuninkuutta, mikäli kuningas ei itse, asettu- 
malla fascismin 'suhteen vihamieliselle kannalle, antanut 
sellaiseen oppositioon aihetta. Eräässä puheessa, jonka 
Mussolini piti Udinessa syysk. 20 päivänä 1922, vähää 
ennen kuin »marssi Roomaan» alkoi, hän sanoo mm.: 

»Oikeastaan en luule, että monarkialla voisi olla mi- 
tään syytä vastustaa fascistien vallankumoushankkeita. Se 
ei olisi monarkian etujen mukaista, sillä silloin se joutuisi 
meidän vastustajaksemme. Ja me emme voisi säästää sitä, 
koska silloin olisi kysymys meidän elämästämme tai kuo- 
lemastamme. Ne, jotka ovat myötätuntoisia fascismia koh- 
taan, eivät voi vetäytyä varjoon. Niiden täytyy pysyä 
valossa. Täytyy rohjeta olla monarkisti. Miksi me olemme 
tasavaltalaisia? — Eräässä merkityksessä sen vuoksi, että 
meillä on edessämme hallitsija, jossa ei ole kylliksi kunin- 
gasta. Monarkian tehtävänä on suojella kansakunnan his- 
toriallista jatkuvaisuutta. Kaunis tehtävä, tehtävä, jolla on 
arvaamaton historiallinen merkitys.» 


Fascismi saa nyt yhä enemmän vallankumousliikkeen 
luonteen. = Fascistiset työntekijäin syndikaatit ja korpo- 
raatiot, Mussolinin rohkein luoma, tulevat nyt yhä tär- 
keämmiksi tekijöiksi puolueen toiminnassa. Tammikuussa 
1922. fascistiset työntekijäin syndikaatit kokoontuvat Bo- 
lognaan ja muodostavat oman järjestön. Kongressissa teh- 
tiin seuraavat päätökset: 

»Kokoontuneina kongressiin Bolognaan ovat Kansalli- 
set syndikaatit perustaneet Kansallisten syndikaattien ylei- 
sen liiton (»la Confederazione Generale dei Sindacati 
Nazionali»). Liitto on henkisen, ruumiillisen ja teknilli- 
sen työn tekijäin yhtymä. Sen jäsenet tahtovat liittää 
toisiinsa oikeuden vapaaseen moraaliseen ja taloudelliseen 
kehitykseen, joka riippuu yksilöiden omasta tahdosta ja 
kyvystä, sekä kansalaisten ehdottomat velvollisuudet kan- 
sakuntaa kohtaan.» 

Kongressin päätöslauselma sisälsi vielä seuraavat pää- 


kohdat: 


»1. Työ tekee ihmisestä täydellisesti ja kokonaan 
yhteiskunnan hyödyllisen jäsenen. 

2. Työ on harmonista toimintaa, jonka tarkoituk- 
sena on luoda, saattaa loppuun ja kartuttaa kaikkea sitä, 

mitä ihminen tarvitsee aineellista, moraalista ja henkistä 
hyvinvointiaan varten. 

3. Kaikkia niitä, jotka tekevät työtä ja toimivat yllä- 
mainitussa tarkoituksessa, on erotuksetia pidettävä työn- 
tekijöinä. Sen tähden tuleekin eri syndikaalisten järjestö- 
jen ottaa heidät vastaan, sitten kun he ovat jaa 
eri luokkiin. 

4. Kansakunta — kansan henkisen ja aineellisen ener- 
gian summa — on luokkien ja sosiaalisten kategoriain ylä- 
puolella. Yksilöt, sosiaaliset kategoriat ja luokat ovat 
välikappaleita, joita kansakunta käyttää päästäkseen täy- 
teen kehitykseensä. jä 

Yksilöjen, sosiaalisten kategoriain ja luokkien vaati- 
mukset ovat oikeutettuja, mikäli ne käyvät yhteen kansa. 
kunnan korkeampien etujen kanssa. 

5. Syndikaalisten järjestöjen tehtävänä on opettaa. 
järjestyneitä jäseniään ymmärtämään syndikaatin palve- 
luksessa suoritettavaa tietoista työtä, sosiaalisten suhteiden 
monimutkaista verkkoa sekä sitä tosiasiaa, että luokan 
yläpuolella on yhteiskunta ja isänmaa.» 


Muutamia kuukausia myöhemmin, kesäk. 6 päivänä 
1922, kokoontuivat syndikaaliset korporaatiot ensimmäi- 
seen kansalliskongressiinsa. Kongressiin otti osaa 473 edus- 
tajaa 52:sta Italian provinssista. »Unione Federale Ita- 
Liana delle Corporazioni» (Italian korporaatioiden unioni) 
käsitti jo nyt 2176 syndikaattia, joiden 458284 jäsentä 
jakaantuivat eri korporatiivisten järjestöjen osalle seu- 


raavasti: 
Kansallinen maatalouskorporaatio =. . . . . 277084 
Kansallinen teollisuuskorporaatio . . . . . 72, 600 
Kansallinen virkamieskorporaatio Säh ny ape. 31 000. 
Henkisen työn tekijäin kansallinen E Eporasuo 6300 
Rautatieläisten, merimiesten ja satamatyöläisten i 
kansallinen korporaatio . .% 0. 43: 000 
Näyttelijäin kansallinen korporaatio , . . . . 5 000 


Teknillisten johtajain kansallinen syndikaatti ; 8 200 

Kunnallisten laitosten syndikaatti . < - + - - 10700 
Muut syndikaatit . « + < = 00 5 000 

Mussolini oli jo kauan sitten hylännyt sosialistien 
käsityksen luokkataistelun välttämättömyydestä. Korpora- 
tiivinen valtio, jossa kaikkia samaan ammattiryhmään tai 
luokkaan kuuluvia edustaa korporaatio, riippumatta siitä, 
ovatko he työnantajia vai työntekijöitä ja katsomatta hei- 
dän yksilölliseen asemaansa yhteiskunnassa, kuuluu fas- 
cismin elinvoimaisimpiin luomiin. Aate ei tosin ole uusi; 
sitä on seikkaperäisesti käsitellyt jo ranskalainen monarkisti 
Charles Maurras 1890-luvun lopulla. Muita Mussolinilla 
on kunnia olla sen ensimmäisenä täytäntöönpanijana. Joka 
tapauksessa vastaa korporatiivinen syndikalismi ajan vaa- 
timuksia aivan toisella tavoin kuin Marxin vanhentunut 
dualistinen luokkataisteluteoria, joka jättää kokonaan 
huomioon ottamatta luokkien välisen kansallisen solidaari- 
suuden ja joka ei sovikaan yhteen meidän aikamme, sen 
pankkiyhtymien, kartellien ja trustien kanssa. Eräässä 
puheessaan Mussolini sanoo seuraavasti: 


i 


»Me kiellämme, että on olemassa vain kaksi luokkaa, 
me kiellämme, että maailmanhistoria on luokkataistelun 
historiaa, sillä ihminen ei ole vain taloudellinen eläin. 
Me väitämme, että luokkataistelu, samoin kuin luokkien 
yhteistyö, ovat historiallisia momentteja, me väitämme — 
vastoin sosialismin idyllisiä ennustuksia —, että niin 
kauan kuin on ihmisiä maan päällä, tulee aina olemaan 
taistelua, taistelua yksilöjen, kategoriain, luokkien, kansa- 
kuntien ja rotujen välillä, — kas siinä kohtalo, joka on 
varattu ihmiskunnalle. 

Sen vuoksi emme myönnä mahdolliseksi tehdä lop- 
pua taistelusta luovuttamalla omaisuuden työläis-, kansa- 
lais- tai ihmisyhteisölle. Herrat sosialistit, pyydämme 
selitystä. Sanokaa meille, minkä omaisuuden tahdotte 
siirtää yhteisön haltuun? Me tiedämme hyvin, mikä 
ennenkuulumaton mahdottomuus kätkeytyy tähän epä- 
määräiseen lupaukseen: omaisuus, joka siirtyy valtiolle, 

ja valtio, josta tulee yhden puolueen ja sen palkattujen 


milleen; siis valtio, joka — pakostakin — syöksee kaikki, 
työläiset, kansalaiset ja ihmiset köyhyyteen, turmioon ja 
orjuuteen.» 


Mussolini ja hänen miehensä olivat nyt valmiit otta- 
maan vastaan sen liberaalisen valtion perinnön, joka oli 
ollut: kyvytön ylläpitämään auktoriteettiaan ja joutunut 
kansanvillitsijäin leikkikaluksi. Maata uhkasi täydellinen 
katastrofi. Valtion finanssivuoden 1920—21 tulo- ja meno- 
arviossa oli 12649000000 liiran vajaus. Vuoden 1921 
lopussa oli maassa 541775 työtöntä. Niin arvovaltaiset 
sanomalehdet kuin esim. »Corriere della Sera» vaativat 
hallitusta viipymättä ryhtymään ponteviin toimenpiteisiin. 
Mutta Factan ministeristö ei huomannut sen paremmin 
kuin edeltäjänsäkään, kuinka vakava tilanne todellisuu- 
dessa oli. Pääministeri Facta tyytyi yhtämittaa toista- 
maan: »Nutro fiducia ...» (minulla on hyviä toiveita). 
Mutta siinä olikin kaikki, mitä hän teki. Mussolini päätti 
nyt pitää viimeisen joukkojensa pääkatselmuksen. Fascis- 
tien käskettiin saapua suureen tarkastukseen Napoliin. 
Täten Mussolini tahtoi näyttää Etelä-Italian väestölle, joka : 
siihen saakka oli pysytellyt jokseenkin välinpitämättömänä 
fascismin suhteen, että tämä todellakin oli huomioon otet- 
tava mahti. Hän toivoi myös, että tällä Rooman lähei- 
syydessä pidettävällä kongressilla olisi terveellinen vaiku. 
tus viranomaisiin. Ehkä oli Mussolini myös saanut urkki- 
joiltaan kuulla, että häntä vastaan valmisteltiin vallan- 
kaappausta, ja hän katsoi paremmaksi ehdättää edelle. 

Napolin kokouksesta tuli loistava menestys. Helposti 
syttyvät napolilaiset, jotka aluksi olivat asettuneet odotta- 
valle kannalle, sai fascistijoukkojen kuri ja järjestys innos- 
tuksen valtaan. Mussolini piti puheen ja hänet otettiin 
vastaan kunnianosoituksin.. Kaikki oli jo valmista koti- 

matkaa varten, kun äkkiä eräs huhu levisi salaman nopeu- 
della innostuneiden fascistien keskuuteen. Väitettiin, että 
hallitus valmistautui suurisuuntaisiin toimenpiteihin fascis- 
mia vastaan. Mussolini ei kauan epäröinyt. Hetki oli tul- 
lut, jolloin oli iskettävä. Vallankumous oli ovella. 
Salaisella päiväkäskyllä määrättiin koko puolue pan- 
tavaksi liikekannalle. Napoliin kokoontuneet fascistit 
marssivat Roomaa kohti. Asetettiin salainen »kvadrum- 
viraatti». Hallitus oli aivan voimaton. Sen valta ei ulot- 
tunut ikuisen kaupungin muureja pitemmälle. Koko 
Pohjois- ja Keski-Italia oli fascistien käsissä. Joka taholta 
marssivat fascistijoukot Roomaa vastaan, jota uhkasi elin- 
tarvikepula.' Kiihtymys kaupungissa oli tavaton. Sota- 
väki oli miehittänyt ja piikkilanka-aidoilla sulkenut kaikki 
sillat ja kaupungin portit, ja siellä täällä pantiin kun- 
sijoitettu strategisesti tärkeimpiin paikkoihin. Jos halli- 
tus ei antaisi myöten, merkitsi se sisällistä sotaa. Musso- 
linin Italian kansalle osoittamia julistuksia näkyi kaik- 


kialla: 


»Fascistit! Italialaiset! 

Tästä päivästä alkaen on kaikki fascistit pantu liike- 
kannalle, ja fascismin sotalait ovat voimassa. Mussolinin 
määräyksestä ottaa salainen kvadrumviraatti, jolla on dik- 
tatoriset valtuudet, käsiinsä puoluehallituksen sotilaallisen, 
poliittisen ja hallinnollisen toimivallan ... 

Fascismi tahtoo opettaa kansakunnalle tottelevaisuutta 
ja antaa tukensa kaikille niille voimille, jotka toimivat 
kansakunnan taloudellisen kehityksen ja sen hyvinvoinnin 
kohottamisen hyväksi. Työväen luokalla ei ole mitään 
pelättävää fascismin puolelta. Me tulemme rehellisesti 
suojelemaan sen oikeuksia. Me tulemme olemaan jalo- 
mielisiä aseettomia vastustajiamme kohtaan, leppymättö- 
miä muita kohtaan. 

Italia Mussolinin johtamana — % 

Fascismi vetää miekkansa hakatakseen poikki ne 
monet Gordionin solmut, joika ovat tukehduttamaisillaan 


kansakunnan ... 
Eläköön Italia! Eläköön fascismi!» 


Mutta hallitus antoi perään. Facian ministeristö 
erosi, sitten kun kuningas oli kieltäytynyt allekirjoittamasta 
määräystä maan julistamisesta piiritystilaan. Ei kukaan 
uskaltanut eikä tahtonut ottaa toimekseen hallituksen muo- 
dostamista. Lopuksi Viktor Emanuel kutsui sähköteitse 
luokseen Mussolinin, joka valamaisimmasti otti tehtävän 
vastaan». Fascismi oli voittanut. Sosialistit ja kommunis- 
tit, jotka odottivat yhtä veristä terroria kuin he itse oli- 
sivat toimeenpanneet, jos olisivat päässeet valtaan, pakeni- 
vat suin päin. Trikolori liehui joka rakennuksen katolla, 
ja kaduilla marssivat fascistit mustissa paidoissaan. 


3. Fascismin voitto. 


Mussolini saattoi juhlia voittoaan. Kokonaisen päi- 
vän kesti fascistirykmenttien marssi Italian tuntemattoman 
sotilaan haudan ohitse ja ohi kuninkaan, tämän seisoessa 
Kvirinaalipalatsin parvekkeella vierellään Mussolini, sepän 
poika ja entinen tasavaltalainen, samalla kun lukematto- 
mat soittokunnat soittivat vuoroin kuningashymniä »Marcia 
Reale», vuoroin fascistien sotalaulua »Giovinezza>. Val- 
tavia kansanjoukkoja oli liikkeellä, Italian säteilevä 
aurinko kirkasti tuon suurenmoisen näyn, ja ikuinen kau- 
punki näytti heräävän unestaan tervehtiäkseen voittajiaan, 
mustapaitoja Alppien laaksoista ja Lombardian viheriöi- 
viltä tasangoilta. = Fascistisen aikakauden ensimmäinen 
vuosi alkoi. Se tapahtui lokakuun 28 päivänä 1922, 
»Anno D>. 

Mussolini erosi lehdestään Popolo d'ltalia'sta ja lähetti 
maan virkamiehille ensimmäisen kiertokirjeensä: 


»Hänen Majesteettinsa Kuninkaan kutsumana otan 
tästä päivästä lähtien käsiini maan hallituksen. Vaadin, 
että kaikki virkamiehet ylimmästä alimpaan viisaasti ja 
järkevästi tekevät velvollisuutensa ja kaikessa ioiminnas- 
saan pitävät silmällä isänmaan parasta. Olen itse näyt- 
tävä hyvää esimerkkiä. 

Mussolini 


Konseljinpresidentti ja sisäasiainministeri.> 


Nyt alkoi verrattomasti vaikein osa fascismin' työstä. 
Mutta ennenkuin Mussolini ryhtyy toimeen, lähettää hän 
italialaisen tavan mukaisesti julistuksen kansalle: 


»Italialaisille! 

Kun kansakunta nyt juhlii sodan muistoa, tulee sen 
jälleen löytää itsensä ja rohkeasti valmistautua kestämään 
kaikkea sitä kovaa, mitä nykyhetki siltä välttämättä vaatii. 
Hallitus tahtoo hallita ja se on hallitseva. Se tulee käyt- 
tämään kaikki voimansa turvaiakseen kansakunnalle sisäi- 
sen rauhan ja kohottakseen sen arvoa ulkomailla. 

Vain työllä, kurilla ja yksimielisyydellä voi isänmaa 
lopullisesti päästä ahdingosta kulkeakseen kohti hyvin- 
voinnin ja suuruuden aikaa. 

Hallituksen puolesta: Mussolini. 


Ennen kuin jatkamme, on meidän hetkeksi pysähdyt- 
tävä niihin tekijöihin, jotka veivät fascistit hallitukseen. 
Voisi näet tuntua omituiselta, että 40-miljoonainen kansa 
antautuu, tosin tarmokkaan, mutta enintään 2 miljoonaa 
käsittävän vähemmistön armoille. 

Tällöin on ensiksi huomattava, että maassa, jossa jota- 
kin sellaista kuin fascistien vallankaappaus voi tapahtua, 
täytyy hallituksen olla etääntynyt hyvin kauaksi kansasta. 
Ja niinhän olikin Italiassa asian laita. Oli kyllästyity ikui- 


seen edustajakamarin kinasteluun, suuriin sanoihin ja alin- 

omaa uudistuviin häpeällisiin kohtauksiin. Sen vuoksi 
hallitus ei fascistien ahdistaessa saanut mitään tukea kan- 
sasta. = Jos faseismi olisi asettunut kuninkuutta vastaan, 
olisi tilanne ollut aivan toinen. Mutta Mussolini oli sii- 
hen liian viisas. Nyt suurin osa Italian kansaa tervehti 
häntä vapauttajana. 

Toisena syynä fascismin menestykseen oli Mussolinin 
erinomainen järjestyskyky. Paitsi armeijaa ja laivastoa, 
ei maassa ollut ennen vallankaappausta mitään järjestöä, 
joka olisi vetänyt vertoja fascismille. Paljon enemmän 
kuin sosialismilla, jonka parhaat päivät olivat Italiassa jo 
luetut, oli fascismilla edellytyksiä tulla hallituspuolueeksi 
tai pikemminkin perustaksi diktatuurille. Jokaisessa 
kylässä, joka kaupungissa oli fascistinen jaosto. Ja tähän 
jaostoon kuuluivat usein paikkakunnan vaikutusvaltaisim- 
mat, taitavimmat ja tarmokkaimmat henkilöt. Sen vuoksi 
saattoivat fascistit, Mussolinin annettua yleisen liikekan- 
nallepanomääräyksen, vastustuksetta ottaa haltuunsa kaikki 
rautatieristeykset, lennättimen ja puhelimen, tärkeimmät 
hallitusrakennukset ja muut strategisesti tärkeät paikat. 
Ja niin olikin fascisteilla maa käsissään. 

Mutta tämä ei olisi kuitenkaan käynyt päinsä ilman 
verisiä taisteluja, ellei poliittisesti välinpitämättömien kan- 
'san suurten joukkojen myötätunto olisi ollut fascistien puo- 
lella. Tätä myötätuntoa olivat fascistit kaikin tavoin vaa- 
lineet. Tyypillisen esimerkin heidän kyvystään käyttää 
hyväkseen kaikkia tilaisuuksia kansan suosion saavuttami- 


"seksi mainitsee Mussolini eräässä puheessaan. Pientä, Spe- 


zian lähellä olevaa San Terenzion kaupunkia oli kohdannut 
luonnonmullistus, joka hävitti sen kokonaan. Kaupungin 
pormestari lähetti kiireellisen avunpyynnön, ei hallituk- 
selle, vaan Mussolinille. Fascistit olivat heti paikalla. He 
kaivoivat esiin kuolleet raunioista ja hautasivat ne, he 
jakoivat asukkaille elintarvikkeita ja suojelivat heidän 

omaisuuttaan varkaita vastaan, sanalla sanoen, he tekivät 
kaiken sen, mikä hallituksen olisi pitänyt tehdä. 

Mutta myöskin porvariluokka ja koko armeija olivat 
fascistien puolella. Edellinen odotti näiltä apua sosialis- 
teja ja kommunisteja vastaan, ja jälkimmäinen ei tahtonut 
eikä voinut olla vihamielinen fascistien kaltaisia patrioot- 
teja kohtaan, joiden johdossa lisäksi oli entisiä upseereja 
ja aliupseereja. 

Ne tekijät, jotka aiheuttivat fascistien valtaanpääsyn, 
"olivat siis ensi sijassa kansan myötätunto, fascistien oma 
hyvä järjestys ja johto sekä parlamentaaristen hallitusten 
kelvottomuus. 

Ulkomailla on tehty suuri numero fascistien väkival- 
taisuuksista. Tekijä on itse, silloin kun »Marssi Roomaan» 
tapahtui, ollut niille alttiina ja myös puhutellut työläis- 
luokkaan kuuluvia henkilöitä, joika olivat joutuneet niitä 
kokemaan. Mutta mitä olivat fascistien väkivaltaisuudet 
bolshevikkien terroriin verrattuna? Suomessa oli punais- 
ten kapinan aikana murhattujen lukumäärä huomattavasti 
suurempi kuin niiden luku, jotka joutuivat fascistien kuu- 
lien ja ryhmysauvojen uhreiksi. Ja kuitenkin on Italian 
väkiluku enemmän kuin 36 miljoonaa Suomen väkilukua 
suurempi. Tosin ei voi kieltää, että fascistit tekivät itsensä 
syypäiksi hylättäviin väkivallantekoihin. Mutta heiltä voi 
tuskin vaatia, että he olisivat istuneet kädet ristissä ja alis- 
tuneet kommunistien väkivaltaisuuksiin. Eräässä kuului- 
'simmista puheistaan Mussolini on itse ottanut puolustaak- 
seen toimintaansa ja fascistien väkivaltaisuuksia: 


»Tulen nyt väkivaltaisuuksia koskevaan lukuun. Väki- 
valta ei ole hylättävää. Se on joskus moraalisesti puolus- 
tettavissa. Me kiellämme vihollisiltamme oikeuden puhua 
väkivallasta, sillä meidän väkivaltaisuutemme ovat lasten 
leikkiä verrattuina niihin, joita tehtiin Italiassa noina on- 
nettomina vuosina 1919 ja 1920, ja niihin, joihin bolshevi- 

kit ovat tehneet itsensä syypäiksi Venäjällä, siellä kun on 
teloitettu kaksi miljoonaa ihmistä ja toiset kaksi miljoonaa 
nääntyvät vankiloissa. Väkivalta on nopeasti vaikuttava 
keino, sillä heinäkuun lopussa ja elokuun alussa me saavu- 
timme 48 tunnin järjestelmällisillä ja sotaisilla väkivaltai- 
suuksilla enemmän kuin olisimme saaneet aikaan 48 vuotta 
kestävillä saarnoilla. Meidän väkivaltaisuutemme ovat 
moraalisesti oikeutettuja, ihailtavia ja välttämättömiä teh- 
dessään. lopun mädäntyneestä ja kestämättömästä tilan- 
teesta. Mutta, ystävät, fascistit, minä puhun koko Italian 
fascisteille, meidän väkivallallamme tulee olla erikoinen, 
fascistinen leima. Kun kymmenen harjoittaa väkivaltaa 
yhtä kohtaan, on se hylättävää väkivaltaa, jota ei ole sal- 
littava. On väkivaltaa, joka vapauttaa, ja väkivaltaa, joka 
panee kahleisiin; on väkivaltaa, joka on moraalista, ja 
väkivaltaa, joka on tyhmää ja epämoraalista.» 


Fascismi on nyt päässyt valtaan. Sen lähimmäksi teh- 
täväksi tulee järjestäytyminen puolueeksi kansakunnassa, 
valtioksi valtiossa. ; Mutta sen toiminta laajenee yhä ja 
rikkoo puoluejärjestön ahtaat puitteet. Yhä vaikeammaksi 
käy saada yleissilmäystä liikkeestä. Uudet virtaukset saa- 
vat jalansijaa puolueessa, ja uusia miehiä astuu näyttä- 
mölle. Seuraavassa luomme lyhyen yleiskatsauksen fascis- 
min kehitykseen vuoteen 1928 saakka ja käsittelemme sen 
toiminnan tärkeimpiä puolia. 


K 

FASCISMI VALLASSA. 


4. Puolue ja kansakunta. 


Nyt hallitsivat Mussolini ja mustapaidat Ntaliassa. 
Mutta vallallakin on omat vastuksensa. Hallituspuolueena 
ei fascismin asema ollut helppo, silloin kun ei enää ollut 
kysymyksessä vallankumous, vaan uudistusten aikaansaa- 
minen. Niin kauan kuin fascismi oli hallitusta vastaan 
taistelevana vallankumouksellisena liikkeenä, jota vastaan 
hallitus vuorostaan taisteli, ei siltä voitu vaatia enempää 

kuin miltään muultakaan vastustuspuolueelta. Nyt oli 
Mussolinin sitä vastoin täytettävä lupauksensa ja näytettävä, 
mihin hän kykeni, ellei tahtonut nähdä vallan luisuvan 
käsistään. 

Heti verettömän fascistisen valtiokaappauksen jälkeen 
ei tilanne maassa vielä paljoakaan muuttunut. Tunnettiin 
lujan käden pitävän peräsintä ja että hiljainen muutos 
parempaan — sisäpoliittisissa olosuhteissa oli käynnissä. 
Mutta melkein kaikki vanhan suunnan miehet istuivat vielä 
paikoillaan. He pysyivät odottavalla kannalla, mutta fas- 
cistiselta näkökannalta ei heihin ollut luottamista. 

Mussolinissa itsessään oli huomattavissa jonkinlaista 
epäröimistä.  Rupeaisiko hän heti toteuttamaan käytän- 
nössä kaikkia fascismin teoreettisia vaatimuksia vai ryhtyi- 
sikö ainoastaan välttämättömimpiin uudistuksiin? Kum- 
massakin tapauksessa olisi ensin puhdistettava ”Augeiaan 

tallit. Mussolini ei kuitenkaan hajoittanut parlamenttia, 
nyt kun se oli hänen vallassaan. Siihen hän oli liian viisas. 
Parlamentin oli itsensä määrättävä ja teossa näytettävä, 
tahtoiko se olla hänen puolellaan vai häntä vastaan. Edus- 
tajakamarissa pitämässään ensimmäisessä suuressa puheessa 
Mussolini sanoi selvästi tahtovansa olla yhteistyössä parla- 
menttipiirien kanssa, mikäli nämä suhtautuivat siihen 
täysin vilpittömästi: 


»Minun epäonnistumiseni olisi vaarallinen "minulle, 
mutta vielä paljon vaarallisempi se olisi kansakunnalle. 
Minä olen itse pitävä peräsintä — enkä luovuta sitä kenel- 
lekään — mutta minä tahdon mielelläni ottaa kannelle ne, 
jotka tahtovat olla yhteistyössä kanssani sekä auttaa minua 
neuvoin ja toimin.» 


Tämä kutsu ei jäänyt myöskään kuulematta. Musso- 
linin ensimmäiseen hallitukseen kuului kuusi parlamentaa-. 
rista ministeriä, nimittäin kaksi liberaalia, kaksi kleri- 
kaalia ja kaksi kansanvaltais-sosiaalista. Etupäässä liberaa- 
lit olivat fascismia lähinnä. He edustivatkin kansakunnan 
valistuneimpaa osaa. 

Tänä ajankohtana Mussolini siis vielä uskoi, etteivät 
parlamentaariset piirit olleet haluttomia vilpittömään ja 
rehelliseen yhteistyöhön hänen kanssaan. Vai oliko tämä 
hämmästyttävä sovinnollisuus ainoastaan kauas tähtäävän 
poliittisen otteen varjona? Sitä on vaikea todeta. Joka 
tapauksessa fascismi näytti olevan tulemaisillaan parlamen- 
taariseksi hallituspuolueeksi, todella puolueeksi, jolla oli 
käytettävänään toistasataa tuhatta aseistettua miestä, mutta 
kuitenkin puolueeksi. Parlamentarismi oli sittenkin suu- 
rena vaarana fascismille, sillä nämä olivat sovittamattomia 
vastakohtia. Jos fascismi kehittyisi enemmistöpuolueeksi, 
jolla olisi edustajat edustajakamarissa, ei sen kylläkään tar- 
vitsisi pelätä vaaliuurnien tulosta, sillä liike oli yleisesti 

kansan suosima. Mutta se kadottaisi silloin koko erikoi- 
suutensa ja menettäisi mahdollisuuden luoda jotakin uutta, 
jotakin, joka herättäisi suurempaa huomiota kuin kaikki 
muut Euroopan poliittiset liikkeet kommunismin olematta 
poikkeuksena. Fascismin onneksi eivät asiat kehittyneet 
tähän suuntaan. 

Parlamentaariset piirit eivät olleet mitään oppineet 
eivätkä mitään unohtaneet. Ei kestänyt kovinkaan kauan, 
kun ensi kauhun asetuttua kaikki palautui entiselleen. Ei 
tahdottu tai ehkä ei osattu ymmärtää, että intrigipelin 
päivät olivat auttamattomasti ohi. Fascismin Suuren Neu- 
voston edessä 22 päivänä heinäkuuta 1924 pitämässään pu- 
heessa Mussolini ivaa lukemattomia puolueita ja puolue- 
ryhmiä sekä niiden toimintaa: 


»Meidän tulee olla kohteliaita ja aloittaa oppositiosta. 
On sanottu, että Italiassa on liian monta oppositiopuoluetta 
voidaksemme puhua todellisesta oppositiosta. Oppositio on 
liian monivivahteinen, ja jo nyt on huomattavissa tämän 
Tiian sekavan seuran hajaantumista. Oppositio Aventinuk- 
sella? (niin nimitettiin, vertaamalla tunnettuun vanhan 
Rooman patriisien ja plebeijien välisen taistelun episodiin, 
parlamentin istunnoista poisjääneitä vastustuspuolueen jä- 
seniä), jonne ei yksikään fascistinen Menenius Agrippa ole 
menevä tunnettua tarua kertomaan, eroaa sangen paljon 
paikallisten komiteoiden oppositiosta. Jo nyt kuuluu vali- 
tuksia ja nähdään valittajien joukoittain astuvan esiin 
sormi pystyssä. ”Patentoitu oppositio? Aventinuksella on 
vaarassa joutua provinssien vastustuspuoluelaisten silmissä 
lumeeksi.  Sanoakseni totuuden, eivät oppositioparlamen- 
taarikot ajan kulukseen voi tehdä muuta kuin äänestää 
päiväkäskyn mukaisesti... Kumpikaan ryhmä ei voi edes 
ajatella fascismin kukistamista. Parlamentaarinen epäluot- 
tamuslause ja nousu fascismia vastaan ovat kumpikin yhtä 
mahdottomia. Muut mahdolliset luopumiset fascismista 
eivät myöskään voi muuttaa tilannetta. Mitä enemmän 
oppositio paisuu, sitä heikommaksi se tulee, ja sitä enem- 
män suurenevat sen sisäiset eripuraisuudet. Oppositio voi 

epäilemättä näyttää valtavalta. Puolueita Italiassa ei ole 
kymmentä vähempää eikä antifascistisia ryhmiä kuutia tai 
seitsemää vähempää.» 

>Laskekaamme/ne. Ehkä jotakuta hävettää olla niin 
lukuisassa seurassa... Anarkistit, kommunistit, maksima- 
listit, yhtenäisyyssosialistit, tasavaltalaiset, klerikaalit, kan- 
sanvaltais-sosiaalinen = sekä kansanvaltais-perustuslaillinen 
puolue, talonpoikaispuolue, sardinialainen ja lucanialainen 
(Lucania on Napolin eteläpuolella oleva maakunta) aktii- 
vinen puolue. Lisäksi vielä erilaiset sivistys-, maakunta- 
ja paikalliset yhtymät sekä ryhmät: Vapaa Ttalia?, Isän: 
maa ja Vapaus”, ”Liberaalinen Vallankumous? sekä muut 
enemmän tai vähemmän fascistiset ryhmät. 

Kaikkiin näihin puolueisiin ja ryhmiin on lisättävä 
vapaamuurarit (vapaamuurarilooshit ovat Italiassa muodos- 
taneet mahtavan järjestön, jossa on jäseniä melkein kai- 
kista puolueista), jotka ovat avoimesti julistaneet sodan 
fascistiselle hallitukselle.» 


Parlamentin oppositio saattoi näyttää naurettavalta ja 
kuitenkin se esiintyi jonkinlaisena vaarana. Osittain se 
vaikutti hermostuttavasti fascisteihin itseensä häiriten veh- 
keilyllään heidän järjestelytyötään, osittain se ehkäisi rau- 
hallisuuden palauttamista maahan. 

Mitä tämä oppositio sitten halusi? Sitä on hyvin 
vaikea ymmärtää, etenkin jos lukee lukemattomia puo- 
lueohjelmia ja vaalijulistuksia. Mutta yhdestä asiasta 
"kaikki oppositiopuolueet olivat samaa mieltä: palaamisesta 
säännöllisiin oloihin. Säännöllisillä oloilla he tarkoittivat 
tietysti niitä oloja, jotka olivat vallinneet heti sodan jälkei- 
senä aikana. Säännöllisyyttä merkitsi heille siis sekasorto 
ja sosiaalikommunistinen terrori. Kuitenkaan fascismi ei 
millään tavalla estänyt oppositiopuolueiden = toimintaa. 
Heidän sanomalehtensä ilmestyivät esteettömästi ja heidän 
agitaattorejaan ei häiritty maan hyvää tarkoittavassa työssä. 
Yllämainitussa Suurelle Neuvostolle pitämässään puheessa 

Mussolini on esittänyt sattuvasti ja lyhyesti koko ,kysy- 
myksen: 


»Pyydetään ehkä yleisen järjestyksen palauttamista 
maahan? Maassa vallitsee täydellinen järjestys. Mahdol- 
lisesti pyydetään, että yleinen ja yksityinen toiminta saisi 
jatkua häiriintymättä? Kukin voi nähdä, etiei mitään 
esteitä aseteta sen tielle. EFi pidä luonnottomalla tavalla 
erottaa sisäistä järjestystä ulkonaisesta. Joka tapauksessa 
ei missään maassa tässä maailmassa voida täydellisesti yllä- 
pitää sisäistä järjestystä pelkillä sanoilla, sillä kaikissa 
maissa on rauhattomuuden elementtejä, joita hallitukset, 
myöskin vapaamielisimmät, valvovat ja rankaisevat. Vai 
tarkoitetaanko ehkä, että fascistinen miliisi on sovitettava 
perustuslain kehyksiin? Kuten tulen osoittamaan, on tämä 
jo tapahtunut. Tahdotaanko mahdollisesti, että laitto- 
muutta vastaan olisi työskenneltävä? Viime aikojen tuo- 
mioistuinten pöytäkirjat tulvivat kuritushuonerangaistuk- 
sia, joita on jaettu fascisteille auliudella, jonka arvostele- 
mista minä varon, vieläpä hyväksyn sen keskustelutta. Fas- 
cistien laittomuuksia siis koetetaan ehkäistä ja ne rangais- 
taan, vaikka kansallisvastaisten puolueiden poliittiset ja 
moraaliset laittomuudet samanaikaisesti lisääntyvät. Tah- 
dotaanko fascistinen hallinto vetää tuomioistuimen eteen? 
Vastaamme siihen, että fascismi antaa ainoastaan historian 
tuomita itsensä. Ellei oteta huomioon oppositiomiesten 
verukkeita ja kaksimielisiä saivarteluja, ei ole vaikeata 
ymmärtää, mitä he todella tarkoittavat paluulla säännölli- 
3iin oloihin. Heidän säännölliset olonsa käsittävät fascis- : 
minvastaisen toiminnan. He asettavat yhtäläisyysmerkin: 
säännölliset olot = antifascismi. Kysymys on siis yksin- 
kertaisesti siitä, kumpi on voimakkaampi: fascismiko vai 
antifascismi. Jos oppositio vaatii palaamista säännöllisiin 
oloihin, niin fascismin täytyy, jos se tahtoo elää, asettua 
tätä vaatimusta vastaan. Minä uskallan väittää, että »sään- 
nölliset olot» — sanojen todellisessa merkityksessä — val- 
litsevat jo Italiassa. On siis aivan selvää, että antifascistit 
ovat »säännöllisten olojen» vastustajia. Ja sen alkaa Ita- 
lian kansa jo ymmärtää. 

Jotkut henkilöt tahtovat fascismin vapaaehtoista luo- 

pumista mahtikeinoistaan, päästäkseen nauttimaan uudel- 
leen vanhan hyvän ajan leikeistä ja huveista, jotka aika- 
naan olivat herättäneet kaikkien suuttumuksen. Puolue ja 
hallitus pyrkii kohti ainoata mahdollista säännöllistä olo- 
tilaa, jollainen on fascistinen hallinto.» 


Fascismin parlamentaarinen aikakausi kesti aina ke- 
sällä 1924 tapahtuneeseen edustaja Matteottin murhaan 
saakka. Nämä kuukaudet merkitsivät käännekohtaa maan 
sisäpoliitiisessa historiassa. Tähän saakka Mussolini oli 
varonut välien rikkomista parlamentaarisen valtiojärjestyk- 
sen kanssa. Muita nyt hän huomasi tilanteen kestämättö- 
mäksi. Täytyi valita fascismi tai parlamentarismi. Musso- 
lini oli tahtonut antaa parlamentille mahdollisuuden, 
mutta, kuten aikaisemminkin, se oli osoittautunut kykene- 
mättömäksi ymmärtämään ajan vaatimuksia. Oman edun 
mukaisen yhteistyön asemesta hallituksen kanssa, jolla oli 
ainoastaan maan etu päämääränään ja joka edelleen muo- 
dollisestikin oli ottanut huomioon parlamentaariset tradi- 
tiot, edustajakamari oli tullut levottomuuden pesäksi, jossa 
avoimesti työskenneltiin hallitusta vastaan ja koetettiin 
lamauttaa tämän toimintaa. Jos edustajakamarissa todel- 
lakin oli niin erinomaisia poliitikkoja ja valtiomiehiä, kuin 
oppositio väitti ja väittää vieläkin, niin on vaikea ymmär- 
tää heidän poliittisen kaukonäköisyytensä täydellistä puu- 
tetta. Sillä jos parlamentti olisi, sen sijaan että se ryhtyi 
— vastustamaan Mussolinin toimintaa, alistunut joksikin aikaa 
hänen tahtoonsa, olisivat asiat monessa suhteessa nyt toisin. 

Matteottin murha oli myöskin fascismin vaikeimpia 
pulmia. Roomaan-marssin jälkeen oli kuri fascistien jou- 
koissa tuntuvasti heikentynyt. Monet maaseudulla ja maa- 
seutukaupungeissa olevat fascistijohtajat katsoivat suoritta- 
neensa tehtävänsä ja tahtoivat nyt nauttia voitostaan. Val- 
tansa tuntien he noudattivat ainoastaan vastahakoisesti käs- 
kyjä ja hallitsivat kukin suunnallaan pieninä itsevaltiaina. 

Eräänä hetkenä näytti jo siltä, kuin puolue hajoaisi luke- 
mattomiksi puolueryhmiksi, mutta puolueen energisen pää- 
sihteerin, Farinaccin, avustuksella Mussolini palautti rau- 
taisella kädellään järjestyksen. Ketään ei armahdettu. 
Matteottin murhaan osaaottaneet fascistit, niiden joukossa 
useita Mussolinin avustajia ja läheisiä ystäviä, tuomittiin 
ankariin rangaistuksiin tai lähtivät itse vapaaehtoisesti. 
maanpakoon. 

Fascismi on nyt lopullisesti katkaissut suhteensa parla- 
mentarismiin, samoin kuin vuoden 1848 asetuksiin. Kui- 
tenkin on perustuslaki muodollisesti vielä voimassa, ja 
valtiomuodon ääriviivat ovat edelleen koskematta. Musso- 
linin suunnitelmat kulkevat siihen suuntaan, että ensin on 
uudistettava valtion sisällys ja sitten sen muoto, siksi hän 
ei toistaiseksi ryhdy mihinkään hallintojärjestelmän muu- 
toksiin. Fascismin täytyy ensin saavuttaa täydellinen kehi- 
tyksensä. Maassa vallitsee täydellinen järjestys, ellei oteta 
huomioon joitakin satunnaisia väkivaltaisuuksia ja oppo- 
sitioyrityksiä. Nämä, samoin kuin attentaatti Mussolinia 
vastaan, on katsottava pikemmin fanaattisten ja eristettyjen 
vastustajien kostotoimenpiteiksi kuin tukahdutetun kan- 
sanmielipiteen ilmaisuiksi. — Fascismin johdon alaisena 
Italia vähitellen kehittyy korporatiiviseksi valtioksi. Aikai- 
semmin selostetussa Suurelle Neuvostolle pitämässään pu- 
heessa Mussolini esitti myöskin fascismin lähimmän toi- 
mintaohjelman. 


»Puolueen tulee hallita niitä 3 000 kuntaa, joissa fas- 
cismi on voittanut jalansijaa, taitavasti, harkiten ja rehel- 
lisesti. 

Fascistisella syndikalismilla on suuri tehtävä. Sen 
tulee: 

1. Perustaa ja kehittää niitä laitoksia, jotka tulevat 
korporaatioista luomaan laillisesti tunnustetun järjestön ja 
voiman valtiossa. « 

2. Kohottaa ja kehittää työtätekevien luokkien mo- 
raalia ja siten yhä vahvemmin sitoa ne kansakuntaan. 

3. Tehdä työtä luokkien välisen aktiivisen yhteistoi- 
minnan hyväksi, mennen niinkin pitkälle, että ne, jotka 
ovat edistäneet teollisuusyrityksen vaurastumista, pääsisivät 
osallisiksi yrityksen voittoon. Teollisuudenharjoittajain 
täytyy ymmärtää, että tämä toimenpide on heidän oman 
etunsa mukainen. 


Ennen kaikkea on fascismin osoitettava täydellistä 
epäitsekkyyttä ja tarpeen vadtiessa ehdotonta kieltäytymis- 
kykyä. Jos näytämme tällaista esimerkkiä kasvavalle suku- 
polvelle, niin ei voi olla epäilystäkään siitä, että fascismi 
tulee saamaan huomattavan aseman Italian sivistyshisto- 
riassa. 

Lopuksi toivon, että, niin hyvin ystävät kuin viholli- 
setkin, fascistit samoin kuin antifascistitkin ymmärtäisivät, 
ettei fascismi tule mihinkään pysähtymään.» 


Syksyllä 1924 laillistetaan fascistiset työntekijäin syn. 
dikaatit ja perustetaan erikoinen työtuomioistuin, »La Ma- 
gistratura del Lavoro». Tammikuusta 1926 lähtien Musso- 
lini ottaa hoitaakseen useimmat ministerinsalkut ja perus- 
taa erikoisen valtioministeriön »Dicastero della Presidenza 
del Consiglio», joka toimii hänen henkilökohtaisen joh- 
tonsa alaisena, voidakseen siten paremmin johtaa ja valvoa 
toimintaa kaikilla valtioelämän aloilla. 21 päivänä huhti- 
kuuta 1927 esitetään fascismin Suurelle Neuvostolle »La 
Carta del Lavoro», fascistisen työntekijän ”Magna Charta' 
ja korporatiivisen yhteiskunnan peruskirja. Vähää aikai- 
semmin Mussolini oli perustanut erikoisen »Korporaatio: 
ministeriön». Samana vuonna vakautetaan suuren ulko. 
maisen lainan avulla liira, ja siten Italia jättää lopullisesti 
pahimmat pulavuodet taakseen. 16 päivänä maaliskuuta 
1928 annettu vaalilaki kruunaa työn. Parlamentti on nyt 
ainoastaan neuvoa antavana kokouksena, jonka jäsenet va- - 
litsee korporaatioiden ehdotuksesta Suuri Neuvosto. ;Äänes- - 

tämällä >kyllä» tai vei» on kansalla kuitenkin tilaisuus 
tuoda ilmi tyytyväisyytensä tai tyytymättömyytensä halli- 
tuksen toimintaan. Pitkien ja vaikeiden neuvottelujen jäl- 
keen Mussolini onnistui vihdoin siinä, missä kaikki toiset 
olivat epäonnistuneet. 11 päivänä helmikuuta 1929 alle- 
kirjoitetaan »Laterano-sopimus». = Aina vuodesta 1870, 
jolloin italialaiset joukot lyhytaikaisen piirityksen jälkeen 
miehittivät Rooman, olivat paavikunta ja Italian valtio 
ankarasti taistelleet keskenään. Nyi Mussolini on saanut 
ne sopimaan keskenään ja siten voittanut kaikkien oikea- 
uskoisten katolilaisten sydämet. 

Fascismi on osoittanut mihin se kykenee. Sen ohjel- 
man ensimmäinen osa on suoritettu. Benito Mussolini on 
kulkenut riemuvoitosta toiseen. Kolmattakymmentä mil- 
joonaa italialaista on kokoontunut fascismin mustien lip- 
pujen alle. Valtion raha-asiat ovat kunnossa, teollisuus 
työskentelee voimaperäisesti, ja koko maassa vallitsee 
ennen näkemätön kukoistus. 

Tarkastelkaamme nyt lähemmin fascismin sosiaalisia 
ja poliittisia uudistuksia sekä fascismin järjestelyä puo- 
lueena. Saamme nähdä, mitä merkitsee todellisuudessa 
Mussolinin tunnettu lause: »Kaikki valtiossa, ei mitään 
valtion ulkopuolelle eikä mitään valtiota vastaan.» 


5. Fascismin organisaatio. 


Nykyjään on olemassa neljä suurta fascistista järjestö- 
ryhmää. Ne ovat: »Kansallinen fascistipuolue» (Partito 
Nazionale Fascista), »Kansallinen Balilla-järjestö» (Opera 
Nazionale Balilla), »Syndikaattien konfederaatiot> (Con- 
federazioni sindicali) ja »Fascistiset yhdistykset» (Asso- 
ciazioni fasciste). Näillä järjestöillä oli v:n 1930 alussa 
seuraavat jäsenluvut: 

Kansallinen fascistipuolue. 


Miesfascisteja . 

Naisfascisteja . 

Fascistisia ylioppilaita" 

Fascistisia up oksdreni ja a 


Pioneerit 
»Balilla» 
»Nuoria haha 199155) 
» Pieniä italiattariav 
Muita järjestöjä . 


Syndikaattien konfederaatiot. 


a) Työnantajia: 
Fascististen teollisuus-työnantajien konfederaatio 
Fascististen maanviljelijäin konfederaatio 
Fascististen liikemiesten konfederaatio 
Pankkimiesten fascistinen konfederaatio 
Maa- ja sisävesiliikennekonfederaatio 
Merenkulku- ja ilmaliikennekonfederaatio 

b) Työläisiä: 
Teollisuustyöläisten kansallinen konfederaatio . 
Maataloustyöläisten kansallinen konfederaatio . 
Liikeapulaisten kansallinen konfederaatio 
Pankkivirkailijain kansallinen konfederaatio 
Maa- ja sisävesiliikennekonfederaatio i 
Merenkulku- ja ilmaliikennekonfederaatio 
Ammattilaiset ja taiteilijat . ! 
Käsityöläisliitot Ä 


Fascistiset yhdistykset. 
Virkamiesten fascistinen federaatio ä 
Posti-, lennätin- ja puhelinvirkam. k aksallisluito 
Opettajien kansallisliitto 
Rautatieläisten kansallisliitto 
Valtion teollisuuslaitosten ran aEälitto 


Kansallinen vapaa-ajanviettokerholaitos 
Urheiluyhdistykset 


Yhteensä 


Kansallinen Balilla-järjestö. 


1 049 923 
98 997 
25 440 

2523 


365 044 
903 324 
86 540 
565 869 
54 105 


71453 


4:60 000 
360.000 
2931 
18 190 
631 


1 208 207 
1 021 471 
346 931 
33 506 
157 914 
67387 
76 692 
206 009 


247 000 
65 800 
94 400 

111 000 
85 000 


1 445 226 
625 532 


9857 036 

(Eri järjestöjen jäsenlukua koskevat tiedonannot ovat 
sangen vaihtelevia. Yllä olevat luvut, niinkuin yleensä 
minun tässä esittämäni tilastolliset tiedot, ovat useissa koh- 
din vain likimääräisiä, koska niitä on otettu eri lähteistä.) 

Kaikista näistä järjestöistä on itse puolue (P.N.F.) 
tärkein ja vanhin. Puolue muodostaa niin sanoaksemme 
fascismin kehän, ja sen välityksellä on »Il Duce», Musso- 
lini, katkeamattomassa kosketuksessa koko liikkeen kanssa. 
Puolueen järjestely ja tarkoitus selviää parhaiten sen sään- 
nöistä, joista osan esitämme seuraavassa: 


Puolueen säännöt. 


»Fascismi on kansakunnan palveluksessa oleva miliisi. 
'Sen päämaalina on Italian suuruus. 

Aina perustamisestaan lähtien fascismi on ollut sota- 
tilassa. Aluksi oli sen tarkoituksena pakottaa alistuvai- 
suuteen ne, jotka koettivat tukahduttaa kansakunnan tah- 
toa, ja nyt, kuten aina, se tahtoo puolustaa ja kehittää 
Italian valtaa. 

Fascismi ei ole pelkkä määrättyyn, osaksi toteutta 
maansa ohjelmaan liittyneiden kansalaisten yhtymä. Fas- 
cismi on ennen kaikkea uskonto, ja sen riveissä palvelevat 
nie uudet italialaiset, jotka ovat nousseet sodasta sekä kansa- 
kunnan ja sen vihollisten välisestä taistelusta. 

Puolue on fascismin tärkein järjestö ja fascistisen val- 
lan välttämätön edellytys. 

Fascismi on mukautunut taistelun eri vaiheisiin. Tais- 
telun aikana kansa tunsi johtajansa hänen luonteenlujuu- 
destaan, voimastaan ja toiminnastaan. Taistelun tuoksi- 
nassa ei toiminta ollut riippuvainen teoriasta. Jokainen 
etappi oli merkkinä voitosta, ja fascismin kongressit oli- 
vat ainoastaan sotamiesten kokouksia, joiden yllä leijaili 
kaatuneiden taistelijoiden muisto. 

Vieraana uskonopin kaavoille ja ahtaille ohjesään- 
nöille fascismi tuntee, että voitto riippuu pysyväisen uudis- 
tuksen mahdollisuudesta. Fascismi elää nyt tulevaisuuden 
toivossa ja näkee nuoressa sukupolvessa ne voimat, jotka 
suorittavat aloitetun työn loppuun. 

Italia Mussolinin johtamana — 5 

1. 

P.N.F. on fascismin poliittinen järjestö, ja siihen kuu- 
luvat taisteluryhmät sekä niiden provinssiliitot. P.N.F. 
toimii Mussolinin valvonnan alaisena. Puolueen toiminnan 
suuntaviivat vahvistaa fascismin Suuri Neuvosto. Fascismin 
hallituksen muodostavat: 

1. Puolueen johtaja; 2. Puolueen pääsihteeri; 3. Pro- 
vinssiliiton sihteeri; 4. Erillisten ryhmien sihteerit. — 
Puolueen elimet ovat: 1. Suuri Neuvosto; 2. Kansallis- 
direktorio; 3. Kansallisneuvosto. 


2. 

Suuri Neuvosto on fascismin korkein aste. Siihen 
kuuluvat: a) fascismin korkein johtaja (puheenjohtaja) ; 
b) ministerit; c) Roomaan-marssin aikana muodostetun 
ykvadrumviraatin» jäsenet; d) Puolueen Kansallisdirekto- 
rion jäsenet; e) valtioministeriön, ulkoasiainministeriön ja 
sisäasiainministeriön alivaltiosihteerit; f) Puolueen johta- 
jan määräämät fascististen senaattorien edustajat; g) milii- 
sin korkein päällikkö tai sen yleisesikunnan päällikkö; k) 
fascismin ulkomaisten jaostojen (Fasci all' Estero) pää- 
sihteeri; i) Kansallisen kulttuuri-instituutin puheenjohtaja; 
j) autonomisten valtion laitosten yleisen liiton puheenjoh- 
taja; k) fascistisen työntekijäin unionin (Confederazione 
fascista dei lavorotori) puheenjohtaja; 1) Kansallisen osuus. 
kuntaliiton puheenjohtaja; m) yksi Työnantajaliiton pu- 
heenjohtajista. Suuren Neuvoston puheenjohtaja voi kut- 
sua jäseneksi siihen henkilöitä, jotka ovat erikoisesti ansioi- 
tuneet fascismin palveluksessa. 


4. 
Suuri Neuvosto nimittää puolueen järjestöjen korkeim- 
mat toimihenkilöt. 


5. 

Kansallisdirektorioon kuuluu, paitsi puolueen poliit- 
tista ja hallinnollista pääsihteeriä, kahdeksan jäsentä. 
Kansallisdirektoriota johtaa poliittinen pääsihteeri, ja sii- 
hen kuuluu seuraavia osastoja: 1. Poliittinen sihteeristö; 
2. Hallinnollinen sihteeristö; 3. Autonomisten laitosten toi- 

misto; 4. Sanomalehtitoimisto; 5. Propagandatoimisto; 
6. Nuorisojärjestöjen toimisto; 7. Naisjärjestöjen toimisto; 
8. Kaatuneiden fascistien perheiden toimisto; 9. Fascistis- 
ten ylioppilasyhdistysten toimisto; 10. Urheiluseurojen ja 
työläisten vapaa-ajanvietto-yhdistysten toimisto; 11. Fas- 
cististen syndikaattien ja osuuskunnallisten yhdistysten. toi: 
misto. Nämä sihteeristöt ja toimistot valvovat ja tarkasta- 
vat puolueeseen kuuluvien järjestöjen toimintaa. 


N 


10. 
Direktorion määräykset sekä puolueen toiminnan 
suuntaviivat tiedoitetaan kaikille fascisteille »Foglio d' 
Ordini'lla» (käskylehdellä). 


11. 
Hallinnollinen pääsihteeri hoitaa puolueen rahastoja 
ja valvoo sen taloutta. Hän on vastuussa henkilökunnan 
järjestyksestä ja kurista. 


13. 

Kansallisneuvostoon kuuluvat provinssiliittojen sih- 
teerit. A 

16. 

Provinssiliittoja johtaa provinssidirektorio.. Tämä val- 
voo puolueen järjestöjä provinssissa ja ylläpitää yhteyttä 
puolueen päämajan kanssa. Direktorioon kuuluvan pro- 
vinssisihteerin apulaisena toimii hallinnollinen provinssi- 
sihteeri. Hän tarkastaa provinssiliiton taloutta, ollen hal- 
linnollisen pääsihteerin alainen. 


25. 

Koko puolueen toiminta perustuu fascistiseen ryhmään, 
jonka siis on yhdistettävä taistelumerkkinsä ympärille ne 
italialaiset, jotka osoittautuvat kunniallisiksi, rehellisiksi 
ja rohkeiksi. Jokaisen yksityisen fascistin on tunnettava 
hänelle määrätyn vastuun suuruus. Ryhmää johtaa direk- 
torio, johon kuuluu viisi fascistia, niihin luettuina sihteeri 
ja hallinnollinen sihteeri, jotka valvovat ja tarkastavat ryh- 
män toimintaa. 

26. 

Fascismin perustamisen vuosipäivänä, 25 päivänä maa. 
liskuuta, jaetaan ryhmän huoneistossa juhlallisin menoin 
jäsenkortit kaikille fascisteille. Uusien kirjattujen fascis- 
tien on ryhmän sihteerin edessä vannottava seuraava vala: 
»Minä vannon ehdottomasti noudattavani Il Duce'n käs- 
kyjä sekä kaikilla voimillani ja tarpeen vaatiessa verelläni 
palvelevani fascistisen vallankumouksen asiaa.» 


28. 

Ryhmän sihteerin tulee tuntea jokaisen fascistin aikai- 
sempi elämä sekä hänen elatuksen ansaitsemistapansa. Jos ; 
fascisti laiminlyö velvollisuutensa ja jollei hän omaa fascis- 
tisia ominaisuuksia, uskoa, rohkeutta, työteliäisyyttä ja 
- rehellisyyttä, on direktorion tutkittava hänen rikoksensa. 
Kurinpidolliset rangaistukset ovat: 1. varoitus; 2. erotta- 
minen toistaiseksi puolueesta määrätyksi tai epämääräi- 
seksi ajaksi; 3. erottaminen puolueesta. Kenellekään 
fascistille ei saa määrätä rangaistusta hänen poissaollessaan 
ja ennen kuin hän itse henkilökohtaisesti on esittänyt sel- 
vityksensä ja puolustuksensa. 


33. 

Jokainen puolueesta erotettu fascisti on kavaltaja ja 
hän ei saa ottaa osaa poliittiseen elämään. Mitään fascis- 
tista ryhmää ei saa hajoittaa ilman pääsihteerin lupaa. 

Myöskin yksityisessä elämässään tulee jokaisen fascis- 
— tin elää ja vaikuttaa fascismin hengen mukaisesti.» 


Kuten näistä säännöistä nähdään, ei P.N.F. ole suin- 
kaan vahvasti keskitetty järjestö, kuten olisi syytä luulla, 
vaan päinvastoin on yksityisten puoluejaostojen hallituk- 
silla sangen suuri toimintavapaus. Puoluejärjestö voi siten 
helposti mukautua eri paikkakuntien olosuhteisiin. Tällä 
itsenäisyydellä on kuitenkin myös toinen etu. Direkto, 
rioineen ja kaksine sihteereineen jaosto on pienoiskuva 
puolueesta. Se voi elää ja toimia, vaikkakin se sattumalta 

tulisi eristetyksi puoluehallituksesta. Samalla tavalla muo- 
dostaa kukin provinssi yhden kokonaisuuden. 

Kuinka puolueeseen värvätään jäseniä? = Aikaisem- 
min sai kuka tahansa tulla P.N.F:n jäseneksi. Nyt vaa- 
ditaan niiltä, jotka haluavat liittyä puolueeseen, erikoista 
ansiota, sillä fascistina oleminen lasketaan kunniaksi. 
Silloin tällöin nimittää itse Mussolini maan palveluksessa 
erikoisesti — ansioituneita. henkilöitä | kunniafascisteiksi. 
Mutta pääasiallisesti tulee puolueeseen uusia voimia kui- 
tenkin nuorisojärjestöjen kautta. Nämä nuorisojärjestöt 
muistuttavat ulkonaisesti. jonkin verran kommunistisia 
komsomol- (kommunistinen nuorisojärjestö) ja pioneeri- 
järjestöjä. 

Nuoriso tulee jo aikaisin kosketuksiin fascismin kanssa. 
Jokaisessa koulussa on »Balilla»- ja »Avanguardisti>-osasto 
(Balilla oli erään genovalaisen katupojan nimi, joka 
vapaussodan aikana antoi merkin kapinaan itävaltalaisia 
vastaan; »Avanguardia> tarkoittaa oikeastaan etujoukkoa, 
joten »Avanguardisti» voidaan sopivasti kääntää: »pionee- 
rit»). Balilla-osastoa johtaa usein koulun voimistelunopet- 
taja tai entinen upseeri. Näiden osastojen, joihin lapset 
liittyvät tavallisesti 7- tai 8-vuotiaina, tehtävänä on istut- 
taa heihin fascismin alkeet ja samalla vahvistaa heidän 
ruumistaan urheilulla ja sotilaallisilla harjoituksilla. Lap- 
silla on hyvin hauskaa näissä Balilla-osastoissa ja he ovat 
sanomattoman ylpeitä univormustaan, joka on jäljennös 
-täysikasvuisten fascistien puvuista. He ottavat osaa julki- 
siin juhlakulkueisiin ja juhliin, heillä on omat kilpailunsa 
ja -huviretkensä ja heille sattuu joskus käymään niinkin 
onnellisesti, että itse »Tl] Duce» taputtelee heitä. Kesällä 
lähetetään heidät suuriin telttaleireihin meren rannoille 
tai vuoristoon. Myöskin lähetetään heitä kiertueelle Väli- 
"merelle tai Italian siirtomaihin. Suurkaupungin kalpeille 
ja heikoille lapsille on kaikki tämä suurimerkityksistä. 

Heidät kasvatetaan fascisteiksi, mutta korvaukseksi siitä 
fascismi tekee heille verrattoman hyväntyön. Lapsia ei 
pakoteta Balilla-osastoihin. He liittyvät vapaaehtoisesti 
niihin. Täytynee kuitenkin sanoa, että nuorisojärjestöihin 
kuulumattomien koulupoikien ja heidän fascististen tove- 
reittensa välillä syntyy joskus rettelöitä. | 

Balilla-osastoissa pojat oppivat noudattamaan käskyjä, 
oikein suhtautumaan esimiehiin ja alaisiin ja seisomaan 
vartiossa, sanalla sanoen he oppivat sotamiehen velvolli- 
suudet. Heidät valmistetaan moraalisesti ja fyysillisesti 
tulevaan toimintaansa, jonka sisällys käy kyllin selvästi 
esille seuraavasta Renato Ricci'n, Balilla-järjestön nykyi- 
sen päällikön lausunnosta: »Maallemme koittaa ehkä aika, 
jolloin kokonaisen sukupolven täytyy uhrata kaikki, toi- 
mintansa, omaisuutensa ja elämänsä kansakunnan tulevan 
suuruuden hyväksi. Silloin »II Duce» löytää uuden kan- 
san, täynnä palavaa uskoa ja uhrautuvaisuutta, valmiina 
nurkumatta kieltäytymään kaikesta suuren päämäärän puo- 
lesta, sillä ainoastaan ne joukot ovat voittoisat, joiden pis- 
timet kantavat suurta aatetta.» 

Jokin aika sitten on Balilla-osastot muodostettu uu- 
delleen itsenäiseksi järjestöksi, »Opera Nazionale Balilla» 
(Kansallinen Balilla-järjestö). Tämä järjestö suorittaa 
suuriarvoista työtä Italian nuorison hyväksi. Siten on esi- 
merkiksi Gorizian provinssin 45:ssä kunnassa kussakin 
yksi Balilla-komitea, jonka käytettävänä on erikoinen 
»Casa dei Balilla» (Balilla-talo); siihen kuuluu urheilu- 
kenttä ja voimistelusali sekä sali opetus- ja isänmaallisten 
filmien esittämistä varten. Provinssissa on kolme »legioo- 
naa» pioneereja ja neljä Balilla->legioonaa», joissa on 
yhteensä 10000 jäsentä — toisin sanoen 75 % provinssin 
8:n ja 18:n ikävuoden väliltä olevasta miehisestä väestöstä. 
Vuoden 1928 aikana provinssin Balilla-komitea on perus. 
tanut 29 kirjastoa, joissa on yhteensä 1100 nidettä. 





"1 


Lisäksi komitea on järjestänyt 22 jatkokurssia 1 700:lle 
jäsenelle, 88 teknillistä ammattikurssia, 42 fascisiista sivis- 
tyskurssia ja sitä paitsi se on järjestänyt kaksi provinssin 
Balilla-järjestöjen tuotteiden näyttelyä, ja kaiken tämän 
yhdessä ainoassa provinssissa. — »Kansallinen Balilla-jär- 
jestö» huolehtii myöskin lasten terveydenhoidosta. Mutta 
ei siinä kylliksi. 1 päivästä tammikuuta 1929 ovat kaikki 
Balilla-osastoihin liittyneet lapset tapaturmavakuutetut ja 
"saavat ilmaista lääkärinhoitoa sairaustapauksissa. 

14—15 vuoden ikäisinä pojat siirretään pioneeriosas- 
toihin, »Avanguardisteihin». Näissä täydennetään heidän 
sotilaskasvatustaan. He saavat tilaisuuden olla mukana 
sotaharjoituksissa ja paraateissa ja heitä käytetään lähet- 
teinä miliisissä. Nämä nuoret fascistit osoittavat usein 
ihmeteltävää neuvokkuutta ja rohkeutta. Seuraavassa muu- 
tamia »Kansallisen Balilla-järjestön» päiväkäskystä otettuja 
esimerkkejä: »Giovanni Rinaldi, 14-vuotias, Mantovasta. 
Hänen koettaessaan kuljettaa pois palavaa moottoripyörää 
eräästä bensiinivarastosta sytytti räjähtänyt bensiinisäiliö 
hänen vaatteensa palamaan. Sairaalaan vietynä hän säi- 
lyttää suurista tuskista huolimatta rauhallisuutensa, rau- 
hoittaen läsnäolevia ja ihmetyttäen lääkäreitä kestävyy- 
dellään. Kuolee kahden päivän hirveiden kärsimysten jäl- 
keen. Hänen muistonsa tulee elämään fascistisen isänmaan 
nuorisossa.» — Pietro Sirk, 116:nnesta legioonasta (Gori- 
zia). Esimerkki tavattomasta rohkeudesta ja suuresta vel- 
vollisuudentunnosta. Oltuaan puolitoista minuuttia veden- 
pinnan alla hän pelastaa erään karabinieerin, joka oli tart- 
tunut kuohuvan Isonzo-joen pohjaan.» i 

Pioneerin täytettyä 18 vuotta koittaa hänelle vihdoin 
suuri ja toivotiu hetki, jolloin hänen on astuttava milii- 
siin. Pioneerit otetaan miliisiin juhlallisin ja suurenmoi- 
sin menoin, tarkoituksena lumota heidän mielensä ja antaa 
heidän ymmärtää hetken tärkeys. Olen usein ollut näke- 

mässä, tätä juhlamenoa, joka Roomassa tapahtuu tavalli- 
sesti kaikkien turistien iuntemalla Piazza del Popolo- 
torilla. >La Leva Fascista» (faseistinen kutsunia) on aina 
23 päivänä maaliskuuta, fascismin perustamisen vuosi- 
päivänä. 

Miliisi muodostaa nuorien pioneerien ympärille neli- 
kulmion. Paikkakunnan korkein fascisti pitää lyhyen 
puheen, ja sitten alkaa nimenhuuto. Kaikki vastaavat 
»presente» (läsnä). Muutamia teräviä komentosanoja kuu- 
luu, ja jokaista pioneeria kohti astuu miliisimies, joka 
ojentaa hänelle kiväärin, hänen uuden arvonsa symbolin, 
ja suutelemalla häntä poskelle vahvistaa heidän aseveljey- 
tensä. Soittokunta soittaa fascistihymnin, uudet fascistit 
kohoitavat kiväärinsä taivasta kohti, ja heidän rinnastaan 
kohoaa jyrisevä fascismin sotahuuto: Eja, eja, eja aläla. 
Tuhannet pistimet välkkyvät auringonpaisteessa, trikolori 
ja musta fascistilippu liehuvat leudossa kevättuulessa, ja 
marssin sotaisten sävelien soidessa miliisi poistuu. 

Jokaisen fascistin on kuuluttava miliisiin. Miliisin 
Mussolini perusti heti Roomaan-marssin jälkeen korvatak- 
seen nyt tarpeettomiksi käyneet puolueen taisteluryhmät 
eli aktiiviset joukot. Miliisiin kuuluu muutamia satoja 
tuhansia miehiä, jotka on jaettu kahteen luokkaan: reser.- 
viin ja vakinaisiin joukkoihin. Sillä on oma tykistönsä, 
ratsuväkensä ja kaikki muutkin erikoisaselajinsa. Lisäksi 
on vielä olemassa miliisin erikoisosastoja. Rautatiemilii- 
siin kuuluvat useimmat fascistiset rautatieläiset; se käsit- 
tää 14 legioonaa, joihin kuuluu 25 000 rautatieläistä, niistä 
4.800 vakinaisessa palveluksessa olevaa. Jokainen legioona 
jakaantuu 3—5 kohorttiin, jokainen kohortti 3—5 -centu- 
riaan ja jokainen centuria 3—5 manippeliin. Toiset eri- 
koisosastot ovat: satamamiliisi, joka pitää järjestystä sata- 
missa; metsämiliisi, jolle kuuluu metsien valvonta; milii- 
sin alueelliset ilmapuolustusosastot, joiden tehtävänä on 

sodan aikana suojella kaupunkeja ilmahyökkäyksiltä; siir- 
tomaamiliisi, joka rinnan säännöllisten joukkojen kanssa 
on kunnostautunut mm. Libyan erämaissa ym. Nähdes- 
sään näiden päiveityneiden, näköjään pelkkiä jänteitä ja 
lihaksia olevien vahvojen miesten marssivan ohi saa voi- 
makkaan vaikutelman fascismin valtavasta voimasta ja sil- 
loin tulee ehdottomasti ajatelleeksi vanhan Rooman legioo- 
nalasia. Ei ole tarkoitustaan vailla muuten sekään, että 
fascistinen miliisi. on järjestetty roomalaiseen malliin 
manippeleihin, kohortteihin, centurioihin ja legiooniin. 
Sotalipuissaan miliisillä on roomalainen kotka ja ylväs 
tunnus S.P.0.R. (Senatus Populusgue Romanus). 

Hallituksen päämies, s. o. Mussolini, on miliisin ylin 
päällikkö. Miliisimiesten tulee olla 17—50 vuoden ikäisiä. 
Miliisimiehet ovat palkattomia, mutta saavat päivärahan 
ja vapaan elatuksen valtiolta, silloin kun he ovat palve- 
luksessa vakinaisen sijoituspaikkansa ulkopuolella. Milii- 
sin "menot sisältyvät sisäasiainministeriöon menoarvioon. 
Sodan aikana miliisi sulautuu armeijaan. 

Möliisi on aina ollut kompastuskivenä fascismin vas- 
tustajille. He ymmärtävät vallan hyvin, että niin kauan 
kuin se on olemassa, on kapina fascismia vastaan jo etu- 
käteen tuomittu epäonnistumaan. Fascistit itse tunnusta- 
vat avoimesti, että miliisi on luotu fascismin suojelus- 
kaartiksi. Tämä käykin selvästi ilmi eräästä Suuren Neu- 
voston 12 päivänä tammikuuta 1923 hyväksymästä pää- 
töslauselmasta: = »Miliisillä tulee olla selvästi fascistinen 
luonne. Sen tehtävänä on suojella lokakuun vallan- 
kumouksen saavutuksia ja sen tähden sen tulee säilyttää 
symbolinsa, lippunsa ja nimensä, jotka ovat voittoisten 
taistelujen ja fascismin puolesta vuodatetun veren pyhit- 
tämät. Miliisin kurin on kestettävä kovimmatkin kokeet 
ja sen tulee olla täydellisesti fascismin komennon mu- 
kaista.» 

Kansakunnan suojelumiliisi on siis fascismin poliit 
tinen varmistusvartio ja muistuttaa järjestelyltään bolshe- 
vikkien vastaavia muodostelmia, vaikka ero muuten onkin 
äärettömän suuri. 

Suurin kunnia, joka voi tulla miliisimiehen osaksi, on, 
että hän saa kuulua Mussolinin henkivartiokaartiin. 
»Moschettieri di Mussolini» (Mussolinin musketöörit). 
Tämä »pretoriaanikaarti» on varustettu hopeatikareilla ja 
pistooleilla ja sillä on kokomusta virkapuku. Siihen kuu- 
luu ainoastaan muutamia kymmeniä miehiä ja se näyttäy- 
tyy hyvin harvoin, mutta vartioi hyvin diktaattoria. Kun 
eräs fanaattinen anarkisti jokin vuosi sitten suuntasi pis- 
toolinsa Mussolinia kohti, tuli hän lävistetyksi, ennenkuin 
oli ehtinyt painaa liipaisinta, ja myöhemmin havaittiin 
hänen ruumiissaan kolmaitakymentä tikariniskua. Tällai- 
nen, meidän käsityksemme mukaan liian nopea oikeuden- 
käynti odottaa kaikkia, jotka kohottavat kätensä »Il 
Duce'a» vastaan. 

Fascismin naisjärjestöt ovat »Piccole Ttaliane», »Gio- 
vani Italiane» ja »Fasci Femminili». Kaksi ensiksi mai- 
nittua vastaa miesnuorison järjestöjä. Vuonna 1929 ke- 
väällä oli koko Italiassa 364300 »Piccole Italiane'a» 
(pikku italiatarta) ja 200153 »Giovani. Italiane'a» (nuorta 
italiatarta).  P.N.F:n pääsihteeri, Augusto Turati, on 
sisällyttänyt näiden järjestöjen tehtävät seuraavaan kah- 
* deksaan pykälään: »1. Tee velvollisuutesi tyttärenä, sisa- 
rena, oppilaana ja ystävättärenä sekä ole hyvä ja tyyty- 
väinen myöskin silloin, kun velvollisuus joskus tuntuu ras- 
kaalta. 2. Palvele isänmaatasi suurena äitinäsi. 3. Rakasta 
»I] Duce'a», joka on tehnyt maasi suuremmaksi ja voimak- 
kaammaksi. 4. Tottele iloiten esimiehiäsi. 5. Ole vahva 
vastustamaan huonoja neuvonantajia ja niitä, jotka pilk- 
kaavat tahratonta elämää. 6. Kehitä ruumistasi kestämään 
ruumiillisia rasituksia ja sieluasi kärsimään ja voittamaan 

kipuja. —7. Pakene naurettavaa turhamaisuutta, mutta 
rakasta kaikkea kaunista. 8. Rakasta työtä, joka on elä- 
mää ja sopusointuisuutta.> Fascistiset naisryhmät, »Fasci 
Femminili», ovat suorittaneet ihailtavan työn työtätekevien 
naisten hyväksi. Työläisnaisten virkistyskerhojen yhtey- 
teen, joihin kuuluu 25 000 jäsentä, ne ovat perustaneet 
neuvonta- ja työnvälitystoimistoja. Vuonna 1928 lähetet- 
tiin niiden vuoristoon ja merenrannalle perustamiin kesä- 
siirtoloihin noin 80 000 suurkaupungin lasta ja vuonna 1929 
107 498. Sitä paitsi järjestävät naisryhmät kursseja pikku- 
lastenhoidossa, ruoanlaitossa ja kodinhoidossa. 

Fascismin ulkomaisten jaostojen tehtävänä on säilyt- 
tää kansallisuustunne ulkomailla asuvissa italialaisissa ja 
harjoittaa fascistista propagandaa näiden keskuudessa. 
Erään italialaisissa lehdissä äskettäin olleen uutisen mukaan 
on tätä nykyä Italian rajojen ulkopuolella 583 fascistista 
ryhmää, joihin kuuluu 125000 jäsentä. Euroopassa on 
289, Afrikassa 49, Amerikassa 210, Aasiassa 28 ja Austra- 
liassa 7 fascistista ryhmää. Myöskin Suomessa, Ruotsissa, 
Norjassa ja Tanskassa on tällaisia ryhmiä. 

Nämä fascistiset jaostot tukevat myöskin taloudellisesti 
jäseniään ja avustavat heitä kaikin tavoin. Tästä huoli- 
matta vihaavat ulkomailla maanpaossa olevat antifascistit 
niitä. Näiden ryhmien toimesta lähetetään joka vuosi suuri 
joukko lapsia Italiaan viettämään kesää Balilla-järjestön 
kesäleireihin tai muualle. Viime vuonna nousi tällaisten 
lasten lukumäärä huomattavasti yli 12000:n. Fascismin 
ulkomaiset jaostot ovat myöskin läheisessä kosketuksessa 
ulkomailla olevien italialaisten koulujen kanssa. Vuonna 
1929 oli erilaisia kouluja noin 1 000 ja niissä oppilaita yli 
150 000:n. 

Fascismin ulkomaisille jaostoille annettujen ohjeiden 
mukaan miiden tulee tarkasti pysytellä syrjässä kaikesta 
propagandasta ja kaikesta sekaantumisesta vieraan maan 

politiikkaan ja sisäisiin asioihin. Kuitenkin nämä ryhmät 
jo pelkällä läsnäolollaan harjoittavat jonkinlaista propa- 
gandaa. Sitä paitsi on tuskin luultavaa, että fascismi koko- 
naan pidättyisi kaikesta yhteistyöstä monien ulkomailla 
olevien enemmän tai vähemmän. fascististen järjestöjen 
kanssa. Jo vuonna 1925 esitettiin Suurelle Neuvostolle 


seuraava luonteenomainen päätöslauselma: 


+ »Vilkkaalla mielenkiinnolla on fascismin Suuri Neu- 
vosto kuunnellut Giuseppe Bastianini'n esitystä, jonka mu- 
kaan 40:ssä maassa on olemassa fascistisluonteisia järjes- 
töjä. Suuri Neuvosto toteaa, että fascismin kantavat aatteet 
ovat levinneet Italian rajojen ulkopuolelle ja että ne kaik- 
kialla symboloivat järjestystä ja yhteiskunnallista kuria. 
Suuri Neuvosto ei kiellä a priori moraalisen yhteistyön 
mahdollisuutta näiden liikkeiden kanssa, sen jälkeen kuin 
näiden tarkoitus ja järjestely on lähemmin selvitetty.» 

Miksei sitten fascismi saisi olla yhteistoiminnassa näi- 
den järjestöjen kanssa? III internatsionaalihan harjoittaa 
myyräntyötänsä maailman kaikissa maissa. Edustaahan 
fascismikin aatteita, joilla on maailmanhistoriallinen mer- 
kitys. : 

»Il Tribunale Speciale per la Sicurezza dello Stato'a» 
(Erikoistuomioistuin valtion suojelemiseksi) ovat antifas- 
cistit nimittäneet fascismin »tshekaksi». Fascistit itse eivät 
tunnusta, että tämä tuomioistuin olisi laiton ja että se olisi 
ristiriidassa perustuslain kanssa. Heidän käsityksensä mu- 
kaan sillä on määrätty tehtävänsä valtiossa ja sitä ei mil- 
lään tavoin voida pitää puoluejärjestönä. Kuitenkin on 
sen presidenttinä eräs korkea fascisti-miliisin upseeri, ja 
tuomioistuinta voidaan pikemminkin verrata sotatuomio- 
istuimeen, koska useimmat sen jäsenistä ovat upseereita. 
Itse erikoistuomioistuinten periaate on yleensä arveluttava, 
eikä voida kieltää, että fascistinen valtiontuomioistuin on 
ei-fascistien mielestä kovinkin epämiellyttävä, 

Puolue ja sen eri järjestöt muodostavat fascismin 
kehän. Mutta liike tarvitsee paljoa laajemman tuen kansa- 
kunnalta, — joka sillä onkin. Todellisuudessa on fascis- 
min varsinainen voima sen syndikaalisissa järjestöissä. 
Tällä alalla on Mussolinilla ja hänen avustajallaan Bottai'lla 
ollut enemmän menestystä ja he ovatkin luoneet laitoksia, 
jotka mahdollisesti elävät varsinaista fascismia kauemmin 
ja ovat käännekohtana yhteiskunnallisten liikkeiden histo- 


riassa. 


6. Korporatiivinen valtio. 


Fascismi on todellinen vallankumous, kapina vanhen- 
tuneita periaatteita ja laitoksia vastaan. Lukemattomia 
kertoja Mussolini on puheissaan viitannut lokakuunvallan- 
kumouksen saavutuksiin. .Mitkä ovat sitten fascistisen hal- 
linnon johtavat periaatteet? Ei ole niinkään helppoa vas- 
tata tähän kysymykseen, sillä toistaiseksi puuttuu vielä 
fascistinen ideologia ja hallitus ei ole ehtinyt laatia mi- 
tään sellaista kuin kommunismin »Politgramota». Fascistit 
eivät voi sosialistien ja kommunistien tavoin viitata ereh- 
tymättömiin pyhiin kirjoihin. Fascismilla ei ole myöskään 

, milloinkaan ollut yksityiskohtaista puolueohjelmaa. Liik- 
keen historialle erittäin tärkeän teoksen »Le origini e lo 
sviluppo del fascismo» (Fascismin synty ja kehitys) esi- 
puheessa sanoo Augusto Turati, puolueen nykyinen pää- 
sihteeri mm. seuraavaa: 


»Ohjelma? Meidän onneksemme Mussolini jo heti 
alussa julisti, että fascismi ei voi eikä tahdo jäljitellä van- 
hojen puolueiden typerää tapaa kuluttaa aikaansa. Emme 
voi joka kuukausi laatia uutta ohjelmaa, joka teoreettisesti 
ratkaisisi kaikki taivaan ja maan välillä olevat probleemai, 
ohjelmaa, jonka lupaukset aina jäisivät enemmän tai vä- 
hemmän hurskaiksi kuvitteluiksi.» | 

Fascistinen valtio-oppi muistuttaa monissa kohdin 
hegeliläisyyttä. Samoin kuin Hegel ja jonkin verran myös 
hänen oppilaansa Juhana Vilhelm Snellman, fascismikin 
periaatteellisesti. hylkää individualismin. Kun joukko 
yksilöitä elää yhdessä, niin syntyy, sanoo fascismi, yhteis- 
kunta, valtio ja kansakunta. Yksilö on ehdottomasti riip- 
puvainen siitä yhteisöstä, jossa hän syntyy, hän ja hänen 
elämänsä ovat välikappaleita, eivät tarkoitusperiä. Yhteis-- 
kunta ja sen kirjoittamattomat lait ovat yksilöjen yhteis- 
vaikutuksen spontaaninen ilmaus. Valtio taas on olemuk- 
seltaan abstraktinen ja se perustuu määrättyihin juridis- 
ja taloudellisluonteisiin periaatteisiin, ollen yhdyssiteenä 
yhteiskunnan ja kansakunnan välillä. Yksilön velvollisuus 
on valtion kautta toimia ja elää kansakunnan hyväksi, joka 
on yhteiskunnan korkein ilmaus ja samalla sen välttämä- 
tön edellytys. Yksilöllä on oikeuksia vain sikäli kuin 
hänen toimintansa on kansakunnan etujen mukaista. Fi 
mikään ole fascismin hengelle vieraampaa kuin Ranskan 
vallankumouksen periaatteet, sellaisina miksi ne määrit- 
telee »Döclaration des droits de Chomme et du citoyen» 
(Ihmis-> ja kansalaisoikeuksien julistus).  Tunnuslauseen 
»vapaus, veljeys ja tasa-arvoisuus» sijaan ja sen vastakoh- 
daksi fascismi panee mielilauseensa: »järjestys, arvovalta 
ja oikeudenmukaisuus». Katsoen ehdottoman tottelevai- 
suuden vaatimukseen: »perinde ac cadaver», fascismi on 
rinnastettavissa katolisen kirkon ja sen uskollisimman pal- 
velijan, jesuiittain veljeskunnan kanssa. Kirkon tavoin 
fascismi tahtoo pitää silmällä, paitsi yksilön toimintaa 
yhteiskunnassa, myös hänen yksityiselämäänsä ja kahta sen 
tärkeintä ilmaisumuotoa, avioliittoa ja perhe-elämää. Tällä 
fascismin suhtautumisella yksilöön, hänen oikeuksiinsa ja 
velvollisuuksiinsa, on ollut suuri merkitys, silloin kun on 
ollut kysymyksessä hyvien suhteiden luominen hallituksen 
ja paavikunnan välille. Mutta fascismilla on muutakin 

yhteistä katolisuuden kanssa. Samoin kuin tätä, elähdyt- 
tää myös fascismia syvä ja palava mystisismi, usko Italian 
tulevaan suuruuteen, jälleensyntyvän imperiumin keisaril- 
liseen loistoon ja voittoisaan mahtiin. 

Fascistinen käsitys valtiosta johtaa välttämättä erään- 
laisen pakon harjoittamiseen. Mutta tämä pakko tuo mu- 
kanaan myös suuria ja ilmeisiä etuja kansalaisille. Heidät 
vapautetaan kaikesta vastuusta valtion asioiden suhteen, 
viranomaiset tukevat ja auttavat heitä, sanalla sanoen, he 

ovat valtiovallan erikoisen suojeluksen alaisia. Ja tämä 
* merkitsee tavattoman paljon uudenaikaisessa yhteiskun- 
nassa... Esimerkkinä tästä suojeluksesta on eräs Mussolinin 
äskettäin laatima laki, jonka mukaan yksityisen toimeen- 
tuloaan varten tarvitsemaa osaa palkasta ja työansiosta ei 
saa ulosmitata eikä panna takavarikkoon maksamattomien 
velkojen tai verojen suorittamiseksi. 

Eräät fascismin piirteet muistuttavat sosialistisia op- 
peja. Mutta mitään pitemmälle menevää yhtäläisyyttä on 
tuskin olemassa näiden kahden liikkeen välillä. Fascistinen 
hallinto tunnustaa yksityisomistus-oikeuden suojellen sitä 
ja suo kaiken kannatuksensa yksityisaloitteelle, mikäli se on 
kansakunnalle hyödyksi. Fascismi tunnustaa myös luokka- 
jaon välttämättömyyden, yhteiskunnan jakaantumisen hal- 
litseviin ja hallittuihin. Ja tämä jako tavataan myös fas- 
cismin tärkeimmässä luomassa: korporatiivisessa valtiossa. 

Mussolini, vanha syndikalisti, toivoi aina voivansa ker- 
ran yhdistää yhdistämättömiltä näyttävät vastakohdat: 
pääoman ja työn, kansakunnan ja proletariaatin, nämä 
vastakohdat, joista sosialismi elää ja jotka sen mukaan eivät 
ole väistettävissä. Jo fascismin lapsuuden aikana Mussolini 
suunnitteli uutta luokkajakoa, joka ei enää noudattaisi 
ahdasta kaavaa: köyhälistö — porvaristo, vaan liittäisi so-. 
siaaliset kategoriat ja niiden edut harmoniseksi kokonai- 
suudeksi. Ja näitä etuja oli valvottava, ei kansakuntaa re- 

pivän ja hajoittavan luokkataistelun avulla, vaan luokkien 
yhteistyöllä. Yhteistyö on Mussolinin mielestä ajan tun- 
nussana, tunnus, jota seuraa yhteiskunnallinen rauha ja kas- 
vavan kansallisen hyvinvoinnin aikakausi. 

Mutta miten oli tämä käsitys toteutettava teossa? Ensi 
aluksi ei Mussolini varmaankaan ollut selvillä, miten oli 
meneteltävä.: Tosin oli olemassa fascistisia työläissyndikaat- 
teja jo puolueen toiminnan varhaisimmalta vaiheelta, mutta 
niiden muoto ja rakenne oli lainattu vastaavilta sosialisti- 
silta järjestöiltä. Vain vähitellen kiteytyi erikoinen fascis- 
tinen syndikalismi saaden ensimmäisen ilmauksensa niissä 
päätöslauselmissa, jotka hyväksyttiin Bolognassa tammi- 
kuussa 1922 pidetyssä syndikaattien perustavassa kansallis- 
kongressissa. Mutta vasta viisi vuotta myöhemmin oli 
fascistisen syndikalismin kehitysprosessi loppuunsaatettu. 
Syndikalismi oli nyt kasvanut koko kansakunnan käsittä- 
väksi sosiaaliseksi ja poliittiseksi järjestöksi, syndikaatista 
oli tullut korporaatio. Entinen sosialistinen ammattiyhdis. 
tysten keskusjärjestö, »Confederazione generale del lavoro», 
oli liittynyt fascismiin, ja sen johtaja Rossoni tullut Suureen 
Neuvostoon. Fascismi hallitsi köyhälistöä, ja Mussolini 
saattoi ylpeästi huomauttaa, että 20 miljoonaa italialaista 
kannatti hallitusta. Keväällä 1927 oli myös »La Carta del 
Lavoro», korporatiivisen valtion peruskirja, täysin valmis. 
Tämän hallitusjärjestelmän perustuslain on suurelta osalta 
luonut nykyinen korporaatioministeri Bottai, eräs. Musso- 
linin parhaita työtovereita. 

Mitä »La Carta del Lavoro» sisältää? Asiakirja ja- 
kaantuu neljään osaan, jotka käsittelevät korporatiivista 
valtiota, työsopimuksia, työnvälitystoimistoja ja ammatti- 
opetusta. Tämän asiakirjan erittäin suuren merkityksen 
vuoksi käännämme sen tässä kokonaisuudessaan. 


*PSSBUIO0N] SNOJONONAYOOTE UOTIIVENIPUAS UOISIISIISE J 








Fascistihallituksen rakentama nato. 

I. Korporatiivinen valtio 


»l. Italian kansakunta on siihen kuuluvien erillisten 
yksilöiden ja yksilöryhmien yläpuolella oleva elimistö. Se 
on moraalinen, poliittinen ja taloudellinen ykseys, jonka 
täydellisenä ilmaisumuotona on fascistinen valtio. 

2. Ruumiillinen, samoin kuin henkinen ja teknillinen 
työ on aina yhteiskunnallinen velvollisuus. Sen tähden ja 
ainoastaan siksi se on valtion valvonnan alaisena. Kansalli- 
selta näkökannalta katsoen muodostavat kaikki maan tuo- 
tantovoimat ykseyden, jolla on sama päämäärä, Tämä 
päämäärä on: tuottajien hyvinvointi ja kansakunnan vallan 
kehitys. 

3. Ammattiyhtymät ja syndikaaliset järjestöt ovat va. 
paita. Kuitenkin ainoastaan valtion tunnustamalla ja val- 
vomalla syndikaatilla on laillinen oikeus edustaa koko sitä 
työnantajien tai työntekijäin ryhmää, johon syndikaatin 
jäsenet kuuluvat. Samoin ainoastaan laillisesti tunnuste. 
tulla syndikaatilla on oikeus edustaa kaikkia ryhmänsä 
* jäseniä, määrätä heille maksuja ja tehdä heidän puolestaan 
sitovia joukkotyösopimuksia. 

4. Sovittaen työnantajien ja työntekijäin vastakkaisia 
etuja ja asettaen niiden yläpuolelle kansallisen toiminnan 
korkeammat edut on joukkotyösopimus tuotannon eri teki- 
jöiden välisen solidaarisuuden ilmaisumuotona. 

> 5. Työtuomioistuimen avulla selvittää valtio työriidat, 
koskivatpa ne sitten rikosta työsopimusta ja muita mää- 
räyksiä vastaan tai uusien työehtojen vahvistamista. 

6. Valtion tunnustamat ammattiyhtymät turvaavat 
laillista työnantajien ja työntekijäin yhdenarvoisuutta. Ne 
valvovat tuotanto- ja työkuria sekä edistävät tuotannon 
kehitystä. Korporaatiot edustavat täydellisesti tuotantoa ja 
sen etuja. Sen tähden ja koska tuotannon ja kansakunnan 
edut ovat yhteisiä, tunnustaa laki korporaatiot valtiolli- 
siksi laitoksiksi. 

7. Korporatiivisessa valtiossa katsotaan tuotannollinen 
yksityistoiminta kansakunnan eduille hyödyllisimmäksi ja 
tarkoituksenmukaisimmaksi työksi. Koska tuotannollinen 
yksityistoiminta. on kansakunnan edun mukaista, on talou- 
dellisen yrityksen johtaja vastuussa valtiolle tuotannon 
menestymisestä; ja koska tuotantovoimat ovat yhteistyössä, 
Italia Mussolinin johtamana — 6 

on niillä samat keskinäiset velvollisuudet ja oikeudet. 
Teknikko, virkamies ja työläinen ovat aktiivisia työnteki- 
jöitä taloudellisessa yrityksessä; yrityksen johto kuuluu 
työnantajalle, joka onkin vastuussa siitä. 

8. Työnantajajärjestöt ovat velvollisia kaikin tavoin 
edistämään tuotannon kehitystä sekä tuotantokustannuksien 
alenemista. Henkisen työn ja taiteen edustajat sekä virka- 
miesyhdistykset ottavat osaa taiteen, tieteen ja kirjallisuu- 
den valvontaan, myötävaikuttavat tuotannon kehitykseen 
sekä toimivat korporatiivisen yhteiskuntajärjestyksen mo- 
raalisen tarkoituksen saavuttamiseksi. 

9. Valtio ryhtyy tuotannolliseen toimintaan ainoastaan 
silloin, kun yksityinen aloitekyky osoittautuu riittämättö- 
mäksi, tai kun valtion poliittiset edut ovat vaarassa. Val- 
tion väliintulo voi tapahtua tarkastuksen tai avustuksen 
muodossa tai myös siten, että valtio itse ryhtyy tuottajaksi. 


II. Työsopimus. 

10. Joukkotyöriitaisuudet voidaan jättää tuomioistuimen 
ratkaistaviksi ainoastaan siinä tapauksessa, eitä korporaa- 
tio on epäonnistunut välitysyrityksissään. Erityisissä jouk- 
kotyösopimuksen tulkintaa ja toimeenpanoa koskevissa 
työriitaisuuksissa voivat ammattiyhtymät toimia riitapuo- 
lien välittäjinä. Tavalliset tuomioistuimet, jotka on täy- 
dennetty — asianosaisten = riitapuolien | ammattijärjestöjen 
valitsemilla asessoreilla, voivat käsitellä yksityisiä työriitä- 
tapauksia. 

11. Ammattiyhtymät ovat velvollisia joukkotyösopi- 
muksien avulla säännöstelemään edustamiensa työntekijä- 
;ja työnantajaryhmien välisiä suhteita. Joukkotyösopimus 
laaditaan ammattiyhtymien paikallisosastojen välillä ammat- 
tiyhtymien keskushallituksien. johdon ja valvonnan alai- 
sena. Määrätyissä lain säätämissä tapauksissa voivat kes- 
kushallitukset itsekin laatia tällaisen sopimuksen.  Jokai- 
sen joukkotyösopimuksen tulee sisältää kuria, koeaikaa, 
työpalkkaa ja työaikaa koskevia yksityiskohtaisia mää- 
-räyksiä. Nh 

12. Syndikaattien valvonta, korporatiivisten elinten 
toiminta sekä työtuomioistuimen päätökset ovat takeena 
siitä, että työpalkat vastaavat normaalisia elinehtoja, tuo- 

tannon mahdollisuuksia sekä työn tuloksia. Mitkä tahansa 
yleiset määräykset eivät säännöstele työpalkkojen vahvista- 
mista. Palkat hyväksytään asianomaisten puolten toimesta 
joukkotyösopimuksia tehtäessä. 

13. Taloudellisten pulien aiheuttamat rasitukset on 
jaettava oikeudenmukaisesti kaikkien tuotannon tekijöiden 
kesken. Korporaatioministeriön tulee koota ja sommitella 
yhteen ministeriöiltä, tilastolliselta keskustoimistolta ja 
ammattiyhtymiltä saamansa, tuotantoa, työmarkkinoita, 
taloudellista tilanneita sekä palveluksessa olevien elin- 
tason muutoksia koskevat tiedot. Näiden tietojen perus- 
teella on eri ryhmien ja luokkien edut soviteltava toisiinsa 
sekä tuotannon korkeampiin etuihin. 

14. Urakkapalkkoja maksettaessa 15 päivää pitemmin 
väliajoin on osamaksut suoritettava joka tai joka toinen 
viikko. —Sellaisesta yötyöstä, joka ei ole vuorotyötä, on 
prosentteina laskien maksettava enemmän kuin päivä- 
työstä. Urakkatyön tariffit on vahvistettava sellaisiksi, 
että ahkerilla työmiehillä, joilla on normaalityöteho, on 
mahdollisuus saada urakkapalkkana minimiansiota vas- 
taava palkka. | 

15. Työhön kiinnitetyillä on oikeus yhteen lepopäi- 
vään viikossa ja tämän tulee olla sunnuntai. Joukkotyösopi- 
muksissa on otettava tämä määräys huomioon sikäli kuin 
voimassaolevat lait ja yrityksen teknillinen hoito sallivat. 
Huomioon on otettava myöskin siviili- ja uskonnolliset juh- 
lat paikallisten traditioiden mukaan. Työhön kiinnitetty- 
jen on tarkoin noudatettava määrättyä työaikaa. / 

16. Yhden vuoden keskeytymättömän palveluksen jäl- 
keen on niillä, jotka ovat säännöllisesti toimivan yrityksen 
palveluksessa, oikeus vuotuiseen lomaan, jonka aikana he 
nauttivat palkkaa. 


IIL = Työnvälitystoimistot. 

17. Jos työntekijä erotetaan säännöllisesti työskentele- 
västä liikeyrityksestä ilman omaa syytä, tulee hänen saada 
palvelusvuosiansa vastaava korvaus. Tällainen korvaus on 
maksettava myöskin kuolemantapauksessa. 

= 18. Jos säännöllisesti toimiva liikeyritys siirtyy toisiin 
käsiin, jää entinen työsopimus voimaan, ja yrityksen pal- 
veluksessa olevilla on samat oikeudet ja. velvollisuudet 

uuden omistajan suhteen. Työsopimus ei mene rikki 
myöskään lyhytaikaisten sairaustapausten johdosta. Sota- 
palvelukseen tai miliisipalvelukseen kutsuttuja ei voida 
tämän takia erottaa työpaikastaan. 

19. Työkuria vastaan tehdyt rikokset ja liikeyrityksen 
säännöllistä toimintaa häiritsevät rikkomukset rangaistaan 
rikoksen laadun mukaan sakoilla, väliaikaisella työstä erot- 
tamisella tai vakavammissa tapauksissa ehdottomalla työ- 
paikasta erottamisella korvauksetta. 

20. Palvelukseen otetuilla on määrätty koeaikansa, 
jonka kuluessa kummallakin asianosaisella on irtisanomis- 
oikeus; irtisanottaessa maksetaan työpalkka ainoastaan 
siltä ajalta, jonka työ on todella kestänyt. 

21... Joukkotyösopimus käsittää myöskin kotityön. 
Kotityön hygieniaa valvotaan erikoisten säännösten mukai- 
sesti. 

22. Ainoastaan valtio voi tutkia ja tarkastaa työnteki- 
jäin työoloja ja työttömyyttä koskevia ilmiöitä, jotka ilmai- 
sevat, millainen on tuotannon ja työmarkkinoiden tila. 

23. Työnvälitystoimistot toimivat  yhdenvertaisuus- 
periaatetta noudattaen ja ovat korporatiivisten elinten val- 
vonnan alaisia. Työnantajat ovat velvollisia ottamaan 
palvelukseensa näiden toimistojen kirjoissa olevia työn- 
tekijöitä. He voivat valita nämä luetteloihin pantujen jou- 
kosta, ja tällöin on puolueen sekä fascististen syndikaat- 
tien kirjoissa olevilla etuoikeus päästä työhön sen mukaan, 
missä järjestyksessä he ovat kirjoittautuneet. 

24. Työntekijäin ammattiyhtymien on tarkoin valittava 
jäsenensä, siten kohottaakseen näiden ammattitaitoa ja 
moraalista tasoa. 

25. Korporatiivisten järjestöjen on valvottava, että 
ammattiyhtymien jäsenet noudattavat tapaturmien ehkäi- 
semistä tarkoittavia määräyksiä. 


IV. Avustustoiminta ja ammattiopetus. 
26.  Avustustoimi on yhteistoimintaperiaatteen .kor- 
keimpia. ilmauksia. Työnantajan ja työntekijän on suh- 
teellisesti otettava osaa avustustoimintaan. Korporatiivis- 
ten laitosten ja ammattiyhtymien tukemana tulee valtio 
mahdollisuuden mukaan vahvistamaan yhtenäiset perusteet 
avustustoimelle. ; 

27. Fascistisen valtion tarkoituksena on: 1) kehittää. 
* tapaturmavakuutusta; 2) kehittää ja parantaa äitiysvakuu- 
tusta; 3) ottaa käytäntöön erikoinen vakuutus ammatista 
johtuvien sairauksien ja tuberkuloosin varalta ensi aske- 
leena yleisen sairausvakuutuksen toimeenpanoon; 4) kehit- 
tää työttömyysvakuutusta; 5) perustaa erikoisia avustus- 
rahastoja nuoria naimisiin aikovia työläisiä varten. 

28. Ammattiyhtymien tehtävänä on myöskin avustaa 
jäseniään vakuutusta koskevissa kysymyksissä virastoissa 
ja oikeusistuimissa. Joukkotyösopimuksien tulee mikäli 
mahdollista sisältää määräyksiä sairas-apukassojen perusta- 
misesta, joita korporaatioiden valvonnan alaisina työnanta- 
jat ja työntekijät yhteisesti ylläpitävät ja joita näiden 
edustajat hoitavat.» 


»La Carta del Lavoro'ssa» Italia on saanut täysin 
uudenaikaisen työlainsäädännön. Edellä esitetty asiakirja 
on vain luonnos, joka on pantu erittäin laajan ja yksityis- 
kohtaisen lainsäädännön pohjaksi. Mutta »La Carta del 
Lavoro'lla» on myös hyvin suuri poliittinen merkitys, 
sillä siihen perustuu koko korporatiivinen yhteiskunta- 
rakennus. 

Korporatiivisen valtion rakenne on verraten yksinker-' 
tainen. Kansakunnan työtätekevät jäsenet jakaantuvat 
kahteen yleiseen, täydellisesti yhdenvertaiseen ryhmään: 
työntekijöihin ja työnantajiin. Jokaisen määrättyä ammat- 
tia harjoittavan tai määrätyssä ammattiryhmässä pysyväi- 
sesti toimivan henkilön tulee kirjoittautua siihen syndi- 
kaattiin tai yhdistykseen, joka sillä paikkakunnalla, missä 
ammattia harjoitetaan, edustaa kysymyksessäolevaa amma- 
tinharjoittajaryhmää. Tämä on tietenkin ammatinharjoit- 
tajan oman edun mukaista, ja mitään pakkoa ei hänen 
suhteensa harjoitetakaan. Mutta toiselta puolen, kuten 
näkyy »La Carta del Lavoro'n» 3:nnesta kohdasta, voi 
häntä edustaa vain laillisesti tunnustettu syndikaatti, ja 
hänen on tällöin liityttävä syndikaattiin, ellei halua jäädä 

ilman ammattiyhtymän hänelle tarjoamia etuja. Ne kaikki 
> provinssin syndikaatit, jotka edustavat samaa ammatti. 
* ryhmää, muodostavat provinssiliiton, ja tämä kuuluu vuo- 
rostaan kaikki maan provinssiliitot käsittävään kansalli- 
seen liittoon. Paikallisia syndikaatteja, provinssiliittoja ja 
kansallisia liittoja johtavat paikalliset, provinssi- ja kan- 
salliset direktoriot. Fascistisen puolueen provinssisihteerit 
toimivat puheenjohtajina syndikaattien provinssiliitoissa. 
Työnantajat ovat järjestäytyneet samalla tavoin kuin työn- 
tekijät. Myöskin heillä on paikalliset yhdistyksensä sekä 
provinssi- ja kansallisliittonsa. Työntekijäin ja työnanta- 
jien järjestöt muodostavat yhdessä korporaation. Esimer- 
kiksi teollisuuskorporaatio käsittää teollisuustyöläisten kan- 
sallisliiton, joka edustaa maan kaikkia teollisuustyöläisiä, 
sekä teollisuustyönantajien kansallisliiton, joka vuorostaan 
edustaa kaikkia teollisuuden työnantajia. = Korporaatio 
käsittää siis kaikki ne, jotka saavat toimeentulonsa mää- 
rättyyn ryhmään kuuluvasta ammatista tai työskentelevät 
tässä ammattiryhmässä. Mutta syndikaalisiin järjestöihin 
eivät kuulu yksistään teollisuus- ja maataloustyöläiset, s. 0. 
ne luokat, joiden vanhastaan katsotaan edustavan varsi- 
naista proletariaattia. Korporaatioon kuuluu paljon mui- 
takin järjestöjä, niinkuin teknillisten johtajien syndikaa- 
tit, osuuskunnallisia yhdistyksiä jne. Vapaiden ammattien 
harjoittajilla on oma korporaationsa. 

Nykyjään on olemassa 7 korporaatiota, nimittäin: 1) 
Taiteen ja vapaiden ammattien korporaatio; 2) Teollisuus- 
ja käsityökorporaatio; 3) Maatalouskorporaatio; 4) Kaup- 
pakorporaatio; 5) Merenkulku- ja ilmaliikennekorporaa- 
tio; 6) Maa- ja sisävesiliikennekorporaatio; 7) Finanssi- 
laitosten korporaatio. Teollisuustyöläisten kansallisliitto 
käsittää 2293 syndikaattia, 15 ammattiryhmää ja yhteensä 
2544 009 jäsentä. Maataloustyöläisten kansallisliittoon kuu- 
luu 411 syndikaattia ja 4699333 jäsentä, jotka jakautuvat 

7 ammattiryhmään. Kaupan kansallisliitossa on 477 syndi- 
kaattia, 7 amattiryhmää ja 908 400 jäsentä. Merenkulun ja 
ilmaliikenteen kansallisliitto käsittää 2 syndikaattia, 2 am- 
mattiryhmää ja 552 841 jäsentä. Maa- ja sisävesiliikenteen 
kansallisliittoon lasketaan kuuluvan 122 syndikaattia, 6 am- 
mattiryhmää ja 201597 jäsentä sekä lopuksi pankkien kan- 
sallisliittoon 15 syndikaattia, 4 ammaitiryhmää ja 55182 
jäsentä. Niin muodoin on näissä kuudessa suuressa työn- 
tekijäin = järjestössä yhteensä 8061362 jäsentä, jotka 
jakaantuvat 3269 syndikaattiin ja edustavat 41 ammatti- 
ryhmää. Henkisen työn liitto, joka kuuluu taiteen ja va- 
paiden ammattien korporaatioon, käsittää nykyjään 120 000 
jäsentä ja 20 syndikaattia. Viimeksimainittu korporaatio 
ei muuten ole vielä aivan valmis. ' 

Syndikaalisten järjestöjen toimintaa johtaa ja valvoo 
erikoinen ministeriö, korporaatioministeriö.  Ministeriöön 
on liitetty kaksi tärkeätä laitosta, »Tl Consiglio Nazionale 
delle Corporazioni»> (Korporaatioiden kansallisneuvosto) 
sekä »Tl Comitato Corporativo Centrale» (Korporatiivinen 
keskuskomitea). 

Korporaatioiden kansallisneuvosto jakaantuu 7 jaos- 
toon, jotka vastaavat 7 korporaatiota. Nämä jaostot ovat: 
1) taiteen ja vapaiden ammattien jaosto, jossa on kaksi ala- 
jaostoa, a) taiteen alajaosto ja b) vapaiden ammattien ala- 
jaosto; 2) teollisuus- ja käsityöjaosto, ja siinä kaksi alajaos- 
toa, a) teollisuuden alajaosto ja b) käsityön alajaosto; 3) 
maatalousjaosto; 4) kauppajaosto; 5) maa- ja sisävesi- 
liikennejaosto; 6) merenkulku- ja ilmaliikennejaosto, jossa 
kaksi alajaostoa, a) merenkulun alajaosto ja b) ilmaliiken- 
teen alajaosto; 7) finanssilaitosten jaosto. Näissä jaos- 


4 Vri. taulukkoja siv. 64, missä lasketaan ainoastaan järjestöjen 
luetteloihin nimenomaan kirjoitetut jäsenet. 

toissa ovat kaikki kysymyksessäolevan korporaation syndi- 
kaaliset järjestöt edustettuina. ; 
Teollisuus- ja käsityöjaostoon kuuluvat esimerkiksi: 
A. teollisuuden alajaosto, a) työnantajat: teollisuuden kan- 
sallisliiton puheenjohtaja; viisi teollisuuden kansallisliiton 
valitsemaa teollisuus-työnantajain edustajaa. b) työläiset: 
teollisuustyöläisliiton kansallisliiton puheenjohtaja; viisi 
teollisuustyöläisten kansallisliiton valitsemaa teollisuustyö- 
läisten edustajaa. c) teknilliset johtajat: kaksi teknillisten 
johtajien kansallisliiton valitsemaa teknillisten johtajien 
edustajaa. d) kansallinen osuustoimintainstituutti: kaksi 
instituutin (sen itsensä valitsemaa) edustajaa. — B. käsi- 
työn alajaosto. a) työnantajat: käsityöyhdistysten kansal- 
lisliiton puheenjohtaja; kaksi liiton itsensä valitsemaa 
edustajaa. b) työläiset: teollisuustyöläisten kansallisliiton 
puheenjohtaja; kaksi teollisuuden alajaostoon kuuluvasta 
teollisuustyöläisten kansallisliiton viidestä edustajasta. 
Pääministeri, Mussolini, on korporaatioiden kansallis- 
neuvoston puheenjohtajana ja korporaatioministeri sen 
varapuheenjohtajana. Eri jaostot ja alajaostot päättävät 
kukin puolestaan niistä asioista, jotka koskevat niiden 
edustamia järjestöjä. Kun tärkeitä, kaikkia korporaatioita 
koskevia asioita on käsiteltävänä, pidetään kansallisneuvos- 
ton yleiskokous. Tähän kutsutaan paitsi vakinaisia jäse- 
niä, s.o. syndikaalisten järjestöjen edustajia, myöskin eri 
ministeriöiden ja kaikkien niiden virastojen ja laitosten 
edustajat, jotka valvovat ja ohjaavat maan taloudellista toi- 
mintaa, sekä sitä paitsi joukko juristeja ja asiantuntijoita. 
Korporaatioiden kansallisneuvoston toiminta on vleensä 
neuvoa-antavaa laatua. Neuvoston tulee valvoa, paitsi 
syndikaalisia järjestöjä, myös maan taloudellista elämää 
yleensä. Neuvoston päätökset ovat sitovia kaikkien nii- 
den syndikaalisten järjestöjen suhteen, jotka ovat edustet- 
tuina sen jaostoissa. Kaikissa korporatiivista yhteiskunta- 

järjestystä koskevissa kysymyksissä on hallituksen ja eri 
virastojen ensiksi kuultava neuvoston mielipidettä. Kor- 
poratiivisen keskuskomitean jäsenet valitaan kansallisneu- 
voston jaostojen ja alajaostojen puheenjohtajista. Komi- 
tean tehtävä on poliittisluonteinen. Sen tulee ylläpitää 
yhteyttä fascistisen puolueen eri laitosten ja muiden val- 
tion laitosten kanssa ja se toimii, silloin kun kansallis- 
neuvoston yleiskokous ei ole koossa, eräänlaisena toimeen- 
panevana komissionina. 

Lain säännösten mukaisesti tulee työnantajain ja työn- 
tekijäin syndikaalisten järjestöjen väliset joukkotyösopi- 
mukset, jotta ne saisivat lain voiman, rekisteröidä korpo- 
raatioministeriössä. — Viime vuonna (1929) rekisteröitiin 
185 koko maata koskevaa joukkotyösopimusta sekä 4795 
paikallista ja provinsseja koskevaa sopimusta. Yksityisissä 
tai joukkoiyöriidoissa edustavat syndikaalisia järjestöjä 
niiden sihteerit, joiden tulee koettaa saada aikaan sopimus 
sovinnollista: tietä. Jos nämä eivät onnistu tehtävässään, 
voivat riitapuolet kääntyä korporaatioiden kansallisneuvos- 
' tossa olevien edustajiensa puoleen, ja vasta näidenkin epä- 
onnistuttua voi työtuomioistuin puuttua asiaan. 

Korporatiivinen yhteiskunta ei ole vielä läheskään 
valmis. Kuitenkin näyttää siltä, kuin fascismin johtavilla 
miehillä olisi tarkoituksena vähitellen siirtää kansakunnan 
edustaminen edustajakamarilta korporaatioiden kansallis- 
neuvostojen tehtäväksi. Jo nyt on neuvoston poliittinen ja 
.sosiaalinen merkitys hyvin suuri, sillä sehän edustaa kaik- 
kia työtätekeviä kansalaisia ja sillä on oikeus valvoa ja 
johtaa kansakunnan taloudellista toimintaa. 

Korporatiivisessa valtiossa on virkamiehillä omituinen 
erikoisasema. He eivät voi kuulua syndikaalisiin järjes- 
töihin, sillä olisi alentavaa valtiolle, jos sen olisi pakko 
neuvotella järjestöjen kanssa, jotka »La Carta del Lavo- 
ro'no mukaan olisivat yhdenvertaisia valtion kanssa sen 

ollessa työnantajana. Sen vuoksi onkin olemassa valtion 
tunnustamia ja valvomia virkamiesjärjestöjä. Muutamilla 
näistä järjestöistä on myös sangen suuri merkitys. Mm. 
käsittää fascistinen rautatieläisten liitto (Associazione 
fascista dei ferrovieri) 62 % valtion rautateiden koko hen- 
kilökunnasta. Tähän liittoon, jolla on omaisuutta yli 
4 miljoonan liiran ja jonka sanomalehden levikki on 
190 000 kpl., kuuluu 400 jaostoa, niiden jäsenluvun ollessa 
toista sataa tuhatta. Fascistisen hallituksen aikana on vir- 
kamiesten asemaa tuntuvasti parannettu. Aivan äskettäin 
on heidän palkkojaan huomattavasti koroitettu, niin että 
vuotuinen palkanlisäys vaihteli 2400:sta 15000 liiraan. 
On myös laadittu laajasuuntaista virkakoneiston uudista- 
mista tarkoittava ehdotus ja osittain pantu jo toimeenkin. 


Fascistisen kansanedustusreformin pohjaksi on pantu 
korporatiivinen yhteisjärjestys. — Tällöin on noudatettu 
sitä. periaatetta, että vain yhteiskunnan työtätekevillä.- 
jäsenillä on oikeus ottaa osaa poliittiseen elämään. Työtä- 
tekevät kansalaiset taas ovat täydellisesti edustettuina kor- 
poraatioissa ja valtion tunnustamissa yhdistyksissä, joiden 
sen vuoksi on valittava ehdokkaat poliittisiin vaaleihin. 
Syndikaalisten järjestöjen laatimat ehdokaslistat alistetaan 
Suuren Neuvoston tarkastettaviksi, ja sen lopullisesti 
hyväksymät henkilöt asetetaan lopullisiksi ehdokkaiksi. 
Äänioikeutettuja ovat vain ne henkilöt, jotka kuuluvat 
puolueeseen, syndikaalisiin järjestöihin ja yhdistyksiin, 
sekä ne, jotka vaalilautakunnat ovat hyväksyneet. = Vaa- 
leissa annetaan vain »kyllä» ja vei» ääniä, Ja valituiksi 
tulevat ne ehdokkaat, jotka ovat saaneet säädetyn määrän 
»kyllä» ääniä. Jollei ole saatu riittävää äänimäärää, ase- 
tetaan uudet ehdokkaat. 

Seuraava Suuren Neuvoston äskettäin hyväksymä pää- 
töslauselma antaa selvän kuvan fascistisen parlamentin 
tehtävistä ja toiminnasta: 

»1.. Suuri Neuvosto toteaa, että korporatiivisella edus- 
tajakamarilla on poliittinen luonne ja poliittiset tehtävät 
sekä että fascististen edustajien tehtävänä on: 

> a) tulo- ja menoarviota käsiteltäessä tunnollisesti tar- 
kastaa valtiolaitoksen hoitoa; 

b) avustaa hallitusta tämän tai edustajakamarin esit- 
tämiä lakiehdotuksia laadittaessa.» 


Parlamentilla on siis, kuten ennenkin, esitysoikeus ja 
oikeus tarkastaa valtion raha-asioita. Siltä on sitävastoin 
riistetty oikeus sekoittaa puoluepolitiikkaa hallituksen toi- 
mintaa koskevaan asialliseen keskusteluun. Tämä on 
ainakin tuntuvasti lisännyt edustajakamarin työkykyä. 
Kahtena kuukautena on kamari pitänyt 30 istuntoa, äänes- 
tänyt 242:sta lakiehdotuksesta sekä tarkastanut finanssi- 
vuoden 1929—1930 tulo- ja menoarvion. 

Senaattiin ovat fascistiset uudistukset kohdistuneet 
verraten vähän. Tosin kuningas nimittää nyttemmin vain 
puolet senaattoreista, kun taas toinen puoli käytettävissä 
olevia paikkoja jaetaan kahteen yhtä suureen osaan, joista 
toinen tulee syndikaalisten työntekijäjärjestöjen edusta- 
jille ja toinen työnantajien intressien edustajille. Mutta 
senaatti on kuitenkin vielä ainoa laitos Italiassa, missä 
fascismiin kohdistuva oppositio voi saada äänensä kuulu- 
viin. = Yleensä pitävät iäkkäät senaattorit kuitenkin mer- 
kitsevää vaitioloa parempana kuin avointa fascistisen hal- 
linnon vastustamista. 

Suuri Neuvosto sitä vastoin on maan poliittisessa elä- 
mässä aivan uusi laitos. Neuvosto on tosin ollut olemassa 
vuodesta 1923, ollen fascistisen puolueen korkeimpana hal- 
lituselimenä, mutta vasta viime vuosina se on saavuttanut 
nykyisen merkityksensä. Kuninkaan ja Mussolinin rinnalla 
on Suuri Neuvosto korkein mahti Italiassa. Se valvoo 
ylinnä, paitsi korporaatioiden kansallisneuvostoa ja kaikkia 
puolueeseen liittyneitä korporatiivisia ja poliittisia laitok- 

sia, myöskin edustajakamaria ja senaattia, joiden jäsenet 
etupäässä neuvosto nimittää. Fascistinen kansallismiliisi 
on neuvoston käsissä voimakas pakotus- ja mahtikeino. 
Mussolini on Suuren Neuvoston puheenjohtaja. Sen jäse- 
net jakaantuvat kolmeen luokkaan. Ensimmäiseen luok- 
kaan kuuluvat nykyisin vain »kvadrumvirit», s. o. ne Musso. 
linin lähimmät miehet, jotka johtivat puoluetta Roomaan- 
marssin aikana. Heidän jäsenyytensä on pysyväinen. Toi- 
sen luokan jäsenet kuuluvat neuvostoon virkansa nojalla 
ja ainoastaan niin kauan, kuin he kuuluvat hallitukseen. 
Tähän luokkaan kuuluvat: ulkoasiain-, oikeus- ja korpo- 
raatioministerit, puolueen pääsihteeri ja yksi sen varasih- 
teereistä, senaatin ja edustajakamarin puheenjohtajat sekä 
Italian akatemian puheenjohtaja, teollisuus- ja maatalous. - 
työläisten  kansallisliittojen puheenjohtajat sekä teolli- 
suus-— ja maatalous-työnantajain = kansallisliittojen pu- 
heenjohtajat. Kolmannen luokan jäsenet kuuluvat neu- 
"ostoon vain muutamia vuosia kerrallaan. Neuvosto ko- 
koontuu joka kuukausi sekä aina tarpeen vaatiessa. 

Korporatiivinen — kansanedustussysteemi — oli — viime 
vuonna ensi kertaa toiminnassa. Maaliskuun 26 päivänä 
toimitetuissa vaaleissa ei sattunut mitään epäjärjestyksiä 
eikä häiritseviä välikohtauksia. Luetteloituja äänestäjiä 
oli 9 650 570, ja niistä äänesti 89.63 %. Vaaleissa annettiin 
8506 576 »kyllä» ja 136198 »ei» ääntä. Nämä vei» äänet 
olivat fascismiin kohdistuvan opposition ilmaus ja osoitti- 
vat samalla, että valitsijoita kohtaan ei ollut harjoitettu 
mitään painostusta. Se olisi tuskin ollut mahdollistakaan, 
> sillä vaalit olivat salaiset. 

Siirrymme nyt tarkastelemaan fascismin toiminnan 
käytännöllisiä tuloksia. Tulemme näkemään, miten Mus- 
solini j ja mustapaidat toteuttavat aatteitaan ja mitä tuloksia 
heidän seitsenvuotisesta toiminnastaan on ollut. 

min täytyy kehittää maan taloudelliset ja sosiaaliset voimat 
äärimmilleen. Fascismi tarvitsee enemmän ja hedelmälli- 
sempää maata, suurempia ja kilpailukykyisempiä tehtaita, 
halpaa sähkövoimaa, halpoja raaka-aineita ja liikenneväli- 
neitä ja ennen kaikkea runsaasti halpaa työvoimaa. Fascis- 
min iskusanoina talous- ja sosiaalipolitiikassa ovat sen 
vuoksi: väestön lisääminen, tuotannon lisääminen ja ratsio- 
nalisoiminen. 

Fascismin sosiaalipolitiikka ja talouspolitiikka ovat 
läheisesti liitetyt toisiinsa. Sosiaalisella alalla fascismi pyr- 
kii sekä kvantitatiivisesti että kvalitatiivisesti kohottamaan 
Italian kansan tasoa. Toiselta puolen hallituksen talous- 
politiikka koettaa luoda toimeentulomahdollisuuksia niin 
suurelle väestölle kuin mahdollista. Kamppailu syntyväi- 
syyden alenemista, pienten lasten kuolevaisuutta, pakoa 
"maaseudulta kaupunkeihin ja siirtolaisuutta vastaan sekä 
sosiaalisen terveydenhoidon puolesta on sosiaalipolitiikan 
tärkeimpänä puolena. 

Italiassa on syntyväisyys aina ollut hyvin suuri. Maan 
väkiluku kasvoi vv. 1861—1927 25 117 000:sta 50 796 000:een. 
Sitä paitsi oli viimeksimainittuna vuonna noin 9 miljoonaa 
italialaista ulkomailla. Viimeisten 20 vuoden aikana on 
syntyväisyydellä samoin kuin kuolevaisuudella ollut selvä 
taipumus aleta. Vuosina 1905—1909 oli syntyväisyyden 
keskiarvo 32,6 pro mille ja kuolevaisuuden 21,7 pro mille, 
vuosina 1921—1925 vastaavat luvut olivat 29,2 ja 17,0, 
vuonna 1927 26,9 ja 15,7. Syntyväisyys pyrkii siis sangen 
huomattavasti alenemaan. Sen alenemista kuitenkin tois- 
taiseksi tasoittaa kuolevaisuuden väheneminen, joten syn- 
tyväisyyden enemmyys on vielä varsin suuri. Huolissaan 
tästä ilmiöstä fascistit ovat panneet kaikki voimansa taiste- 

luun sitä vastaan. Lapsirikkaat perheet saavat suuria vero- 
huojennuksia sekä alennusta rautateillä. Perheenisillä on 
etuoikeus täytettäessä erinäisiä avoinna olevia paikkoja, ja 
hallitus avustaa heitä kaikin tavoin. Monessa tehtaassa on 
erikoisia rahastoja, joista annetaan avustuksia niille työläis- 
naisille, jotka haluavat mennä naimisiin. Fascistiset eri 
järjestöt sekä sanomalehdet harjoittavat innokasta propa- 
gandaa syntyväisyyden kohottamiseksi. Usein jaetaan pal- 
kintoja lapsirikkaille perheille. Myöskin poikamiesten 
verotus vaikuttaa välillisesti syntyväisyyden eduksi. Tämä 
vero on moin 25 liiraa vuodessa, ja sitä maksavat kaikki 
25—40 vuoden ikäiset naimattomat miehet, lukuunotta- 
matta pappeja ja niitä, jotka eri syistä eivät voi mennä 
naimisiin. Näillä verovaroilla avustetaan »Opera Nazionale 
Maternitä e Infanzia'a (Kansallinen äitiyden. ja lasten- 
huoltolaitos). = Sivullisesta näyttää kuitenkin siltä, kuin 
fascismilla ei olisi suuria toiveita onnistua taistelussaan 
syntyväisyyden alenemista vastaan, sillä syntyväisyys on 
ilmiö, jota on liian vaikea valvoa. Sitä paitsi se on suu- 
resti riippuvainen, paitsi taloudellisista ja yhteiskunnalli- 
sista olosuhteista, myöskin moraalisista ja psykologisista 
tekijöistä. 

Fascismi taistelee myöskin maalta poissiirtymistä sekä 
sen yhteydessä olevaa kaupunkien liika-asutusta vastaan. 
Näissä tapauksissa käytetään sekä välittömiä että välillisiä 
keinoja. ' Osaksi pyritään järjestämään maaseudun olot 
mahdollisimman mukaviksi, osaksi koetetaan kaikin keinoin 
vaikeuttaa maalaisten siirtymistä kaupunkeihin. Kaikki 
työttömät ja kaikki ne, joilla ei ole vakinaista työpaikkaa 
kaupungissa, lähetetään kunnan toimesta kotipaikkakun. 
nilleen. i 

Toinen taistelutapa väestön tason kohottamiseksi on 
varattomien luokkiin kuuluvien lasten ja äitien avustus. 
toiminta. Niinpä oli viime vuonna 228 180 lasta fascististen 

järjestöjen kesäsiirtoloissa. Äskettäin on perustettu myös- 


kin erikoisia lasten tuomioistuimia, jotka huolehtivat suur- 
kaupunkien alaikäisistä rikollisista. Nämä lähetetään ta- 


+ vallisesti »Kansallisen äitiyden- ja lastenhuoltolaitoksen» 


lastenkoteihin ja kasvatuslaitoksiin, joissa heidät fascismin 
sosiaalipolitiikan mukaisesti kasvatetaan maanviljelijöiksi. 
Tämä laitos, joka toiminnassaan noudattaa erikoista, 10 
päivänä joulukuuta 1925 säädettyä, sosiaalista avustustyötä 
koskevaa lakia, suorittaa ihailtavaa työtä. Vuonna 1928 
nousi laitoksen budjetti noin 80 miljoonaan liiraan, jakaan- 
tuen. seuraavasti: äitien avustukseen 28 miljoonaa, lasten- 
huoltoon 34 miljoonaa, eri yhtymien avustamiseen 13: mil- 
joonaa, propagandaan ja poliklinikoille 1'/, miljoonaa. 
Samana vuonna laitos ylläpiti 82 kiertävää klinikkaa, joissa 
oli 24 700 potilasta, ja 18 kiertävää lasten klinikkaa, joissa 
oli 154566 potilasta. Lääkäreitä ja kätilöitä varten jär- 
jestetyillä erikoiskursseilla kävi 652 lääkäriä ja 240 kätilöä. 


Laitoksen toimintaa varten tarvittava henkilökunta koulu- 


tetaan kymmenkunnassa lastenhuoltokoulussa. Laitoksen 
alaisina toimii noin 40 kiertävää klinikkaa, joiden tehtä- 
vänä on tehokkaalla propagandalla parantaa maaseudun 
terveydenhoitoa. Vuoden 1928 aikana nousi laitoksen yksi- 
tyisten jäsenten lukumäärä 5 000:een, ja sen yleisöltä saa- 
mat lahjoitukset olivat lähes 3'/, miljoonaa liiraa. »Äitiy- 
den- ja lastenhuoltolaitos» on kokonaan fascismin ja sen 
toiminnan luoma ja valtion tukema, mutta kuitenkin riip- 
pumaton laitos, jolle tuskin on vastinetta koko Euroopassa. 

Taistelussaan kansan hygienian puolesta fascismi on 
samoin saavuttanut erinomaisen hyviä tuloksia. Vielä 
19:nnen vuosisadan lopulla vaati malaria vuosittain 15—16 
tuhatta kuoleman uhria. Nyt on malaria, ainakin pahim- 
massa esiintymismuodossaan, melkein kokonaan hävitetty 
Italiasta. Rooman provinssissa, joka on tässä suhteessa 
tyypillinen, oli kuolevaisuus malariaan vuonna 1881 85 pro 

lle: kun taas vuonna 1928 kuoli malariaan ainoastaan 
yhdeksän henkilöä. Isola Sacrassa, Tiberin suussa, jossa 
malaria on vanhastaan riehunut, asui kymmenen vuotta 
sitten ainoastaan kolme henkilöä, ja nyt asuu samalla 
alueella neljäsataa ihmistä. Myöskin siistien työläisasun- 
tojen aikaansaamisessa fascismi on ollut toimelias. Vuoden 
1928 aikana rakennettiin 11 705 asuntoa, niissä 44 309 huo- 
netta, jotka jakaantuivat 53 266 henkilön kesken. Samana 
ja sitä edellisenä vuotena sai 33 Etelä-Italian kuntaa vesi- 
johdon. On helposti ymmärrettävissä, mitä tämä merkitsee 
Apulian ja Calabrian vähävetisten vuoristoseutujen asuja- 
mistolle, joka tavallisesti saa tyytyä säiliöihin koottuun 
sadeveteen. 

Siirtolaisuutta vastaan fascismi on aina valtaan nou- 
sustaan lähtien käynyt keskeytymätöntä taistelua, jossa se 
on onnistunut niin, että v. 1925 siirtolaisuus oli vähentynyt 
vuosien 1920—24 vuotuisesta keskiarvosta, 172471:stä 
114 000:een, vuoden 1927 vastaavan luvun ollessa 146 000. 
Suuri osa siirtolaisista palaa ennemmin tai myöhemmin 
kotimaahan, ja vuonna 1927 tällaisten siirtolaisten luku 
nousi 90 000:een. Ulkomailla suorittavat »Fascismin ulko- 
maiset jaostot» hyvää työtä saadakseen siirtolaiset säilyt- 
tämään kansallisuutensa sekä suojellakseen ja tukeakseen 
heitä. 

Fascismi on suorittanut maassa erittäin kiitettävää 
sivistystyötä.  Lukutaidottomien määrä, prosentteina koko 
väestöstä aleni vuosina 1921—27 31 % :sta 27 % :iin, ja sen 
on laskettu alenevan jatkuvasti joka vuosi yhdellä prosen- 
tilla. Calabriassa ja Basilicatassa, missä lukutaidottomien 
lukumäärä on suurin, oli vuonna 1921 vastaavasti 53% ja 
52 % lukutaidottomia, mutta vuonna 1927 ainoastaan 48 A 
ja 47 %. Umbriassa on lukutaidottomien lukumäärä alen- 
tunut 47 % :sta 31 % :iin ja Liguriassa 15 % :sta 6 % tiin. 

Kansakoulujen lukumäärä oli vuosina 1922—23 112073, 
mutta vuonna 1928 se oli jo yli 121 000:n. 

»Opera Nazionale del Dopolavoro» (Kansallinen vapaa- 
* ajanviettokerholaitos) on omaperäisimpiä fascismin aikaan- 
saannoksia. * Tähän laitokseen kuuluvat kaikki työväen- 
luokan fyysillisen ja moraalisen tason kohottamiseksi toi- 
mivat yhdistykset. Tämän kerholaitoksen jäsenien jouk- 
koon kuuluu urheilukerhoja, laulu- ja soitannollisia ker- 
hoja, ompeluseuroja, reikeilykerhoja, lukupiirejä, keskus- 
telukerhoja jne. Kerholaitos on järjestänyt uudestaan 
nämä. yhtymät, joista useimmat olivat olemassa jo ennen 
kerholaitoksen perustamista, yhtenäisten esikuvien mukai- 
siksi. Viime vuonna oli olemassa kaikkiaan 10000 jaos- 
toa, jotka käsittivät 1234000 jäsentä ja olivat levinneet 
2100:aan Italian 7000:sta kunnasta.  Kerholaitokseen 
kuului vuonna 1928 1800 sivistyskerhoa; näille on jaettu 
ilmaiseksi noin 120000 kirjaa, joista on muodostettu 1300 
pientä kirjastoa. Iltakursseja ja esitelmiä eri aiheista on 
myöskin järjestetty. Kerholaitoksen alaisia ovat kaikki 
maan ammattikoulut, ja sitä paitsi se on järjestänyt 187 
erilaista ammattikurssia, eri yhdistysten järjestäessä niitä 
812. Kaikki kerholaitokseen liittyneiden yhdistysten jäse- 
net voivat siinä vakuuttaa itsensä työssä tai sen ulkopuo- 
lella tapahtuvan tapaturman varalta. Kerholaitoksen toi- 
minta ei kohdistu ainoastaan kaupunkeihin ja teollisuus- 
yhdyskuntiin; myös monessa maalaiskunnassa on vapaa- 
ajanviettokerhoilla oma talonsa kirjastoineen, näyttämö- 
saleineen ja kokoushuoneineen. Naisjaostot ovat yhteis- 
toiminnassa fascistisen puolueen naisryhmien kanssa ja 
järjestävät lastenhoito-, ruoanlaitto-, ompelu- ja koti- 
talouskursseja. | Kerholaitoksen jäseninä on mm. 1000 
teatterikerhoa, 1859 laulu- ja soitannollista kerhoa sekä 
5328 urheilukerhoa. Vuonna 1928 on järjestetty 11279 


Italia Mussolinin johtamana — 7 

retkeilyä, joihin on ottanut osaa noin 1'/, miljoonaa hen- 
kilöä.. Kerholaitoksen jäsenkortti maksaa noin 5 liiraa 
ja oikeuttaa 30—50 %:n alennukseen valtion rautateillä 
sekä moniin muihin etuihin. 

Kerholaitoksen kussakin provinssissa olevat jaostot 
ovat — yhteistoiminnassa korporaatioministeriön = alaisten 
»korporatiivisten kulttuurikeskuksien» (»Centri di cultura 
corporativa») kanssa. 'Lukuunottamatta varsinaista kult- 
tuuri- ja valistustoimintaa, on näiden erittäin tärkeiden 
järjestöjen tehtävänä harjoittaa propagandaa fascistisen 
syndikalismin ja korporatiivisen yhteiskuntajärjestyksen 
hyväksi. Tulevaisuudessa, fascismin rakennettua täydelli- 
sesti korporatiivisen yhteiskunnan, tulevat nämä järjestöt 
todennäköisesti toimimaan jonkinlaisina kansan:korkea- 
kouluina. 

Olemme maininneet tärkeimmät fascistisista kulttuuri- 
järjestöistä. | Niiden toiminnasta käy riittävästi selville, 
että fascistinen hallitus on tehnyt kansan henkisen tason 
kohottamiseksi. enemmän kuin mikään aikaisempi hallitus. 
Siitä huolimatta on fascismia syytetty kulttuurivihollisuu- 
desta. 

Fascismi on tehnyt suuria ponnistuksia voittaakseen 
puolelleen akateemiset piirit. Italian 26 yliopistoon on 
ylioppilaiden keskuuteen perustettu erikoisia miliisiosas- 
toja, »Milizia Universitaria» (Yliopisto-miliisi). Tähän 
* kuuluu nykyjään 11300 ylioppilasta, jotka jakaantuvat 
12 kohorttiin ja 16 centuriaan. Palvelemalla miliisissä 
yliopilailla on mahdollisuus huomattavasti lyhentää ase- 
velvollisuusaikaansa, koska miliisimiehet lasketaan vaki- 
naisessa palveluksessa oleviksi. »Libro e moschetto fascista 
perfetto>» (kirja ja kivääri tekevät täydellisen fascistin), 
sanookin Mussolini. Fascistisilla ylioppilailla on oma jär- 
jestönsä, »Gruppi Universitari Fascisti» (Fascistiset aka- 
teemiset ryhmät). Tässä järjestössä on 29 jaostoa ja 

32 000 jäsentä. Kymmenessä yliopistokaupungissa se yllä- 
pitää erikoisia yliopistokerhoja, joilla on omat huoneis- 
tonsa kirjastoineen, kokoushuoneineen ja voimistelusalei- 
neen. — Ylioppilaat saavat näissä halvan ja hyvän ruoan 
sekä asunnon. Ulkomailla edustaa Italiaa järjestön sih- 
teeri. Tämä on kuitenkin tavallaan epäoikeudenmukaista, 
sillä monet ylioppilaat eivät lukeudu järjestöön, jonka tar- 
koitus on etupäässä poliittista laatua. Italiassahan ei ole, 
kuten pohjoismaissa, laillistettuja ylioppilaskuntia. 
Fascistiset yliopistonprofessorit ja dosentit kuuluvat 
»Fascististen. yliopistonprofessorien kansallisliittoon» (»As- 
sociazione Nazionale Universitari Fascisti>). Myöskin ei- 
fascisteja voidaan kutsua jäseniksi tähän yhtymään, joka 
edustaa maan korkeakoulujen opettajakuntaa. Sääntöjen 
mukaisesti on järjestön tehtävänä pitää huolta kansakun- 
nan sivistyksellisestä kehityksestä sekä olla yhteistoimin- 
nassa fascististen kulttuurijärjestöjen ja erikoisesti yllä- 
mainittujen »korporatiivisten kulttuurikeskuksien» kanssa. 
Järjestö avustaa taloudellisesti jäseniään ja sillä on myös 
eräänlainen eläkerahasto. Avoinna olevia paikkoja täytet- 
täessä se on yhteistoiminnassa eri yliopistojen konsisto- 
rioiden kanssa. Samoin kuin kaikilla muilla fascistisilla 


järjestöillä, on tälläkin yhtymällä määrätty poliittinen teh- 


tävä, nimittäin toimia maan korkeakouluissa ja näiden 


— opettajakunnan keskuudessa fascistisen hengen mukai- 


sesti. Tällainen toiminta on luonnollisesti suurena vaarana 
akateemiselle vapaudelle ja se on johtanut ja voi johtaa 
erilaisiin kiusallisiin väärinkäsityksiin. 

Fascismin esimmäisiksi tehtäviksi tuli mm. maan koko 
korkeamman opetuksen järjestäminen järkiperäisemmälle 


"pohjalle. Tätä uudistusta johti tunnettu uus-hegeliläinen 


filosofi, Giovanni Gentile, joka jonkin aikaa oli opetus- 
ministerinä eräässä Mussolinin ensimmäisistä hallituksista. 

Uudistus suoritettiin loppuun muutamia vuosia sitten, ja 
sen tulokset ovat näyttäytyneet odotuksia hyvin vastaaviksi. 

»Reale Accademia d'Italia» (Italian kuninkaallinen 
akatemia), joka perustettiin viime vuonna, on sekin 
fascismin luoma. Akatemia, joka täyttää Italiassa kauan 
tunnetun puutteen, toimii Ranskan akatemian tavoin. Sen 
neljä osastoa, jotka käsittävät moraaliset ja historialliset 
tieteet, fyysis-matemaattiset tieteet sekä kirjallisuuden ja 
taiteen, tulevat vastaanottamaan näiden alojen eturivin 
miehiä. i 

Itseoppinut Mussolini on usein lausunut julki ihai- 
lunsa puhtaasti teoreettista tiedettä kohtaan. Harrastaapa 
hän vielä niin monen hyödyttömäksi katsomaa filosofiaa- 
kin. Seuraava, VII:ssä kansallisessa filosofikongressissa — 
Roomassa, toukokuussa 1929 — pidetty puhe on mielen- 
kiintoinen, paitsi fascismin tieteeseen suhtautumisen kan- 
nalta, myöskin sen takia, että se luo kätsauksen. Mussolinin 
omaan ajatusmaailmaan: 


»Minun läsnäolollani tässä kokouksessa, jossa italia- 
laisten filosofien VII kansallinen kongressi täten juliste- 
taan avatuksi, on erikoinen merkitys. Tahdon täten tor- 
jua eräiden italialaisten ja ulkomaisten piirien minua vas- 
taan tekemän syytöksen, nimittäin sen syytöksen, että 
faseismi myöntymättömällä ja hirmuvaltaisella politiikal- 
laan (te näette, etten arastele näitä sanoja) on alentanut 
italialaisten henkisen tason ja työntänyt syrjään henkiset 
ja kulttuuriarvot. 

Minä väitän, ettei tällä syytöksellä ole minkäänlaista 
oikeutusta ja tahdon kiinnittää huomionne siihen, että 
kaikkialta kuuluu sellaisia valitusvirsiä. Ei ainoastaan Ita- 
liassa, vaan myöskin ulkomailla valitetaan sitä, > ettei 
runolla ole enää Dantea, taiteella Michelangeloa, filoso, 
fialla Kantia, teatterilla Shakespeareiä eikä musiikilla 
Beethovenia, 

Unohdetaan kuitenkin, ettei sellaisia jättiläishenkiä 
synny joka vuosi eikä joka kymmenes vuosikaan. Meidän 

täytyy tyytyä siihen, että ihailemme heitä vuosisadan väli- 
ajoin. Minä uskon kuitenkin, että henkisen kukoistuksen 
aika lähenee. Me elämme väliaikakautta, aikaa jolloin 
olemme kokonaan empiiris-materiaalisluontoisten problee- 
mojen ' ratkaisemisen lumoissa ja sen lopullisesti väsyttä- 
miä. Taistelu olemassaolosta on meidän päivinämme niin 
kova, ja uudenaikaisen sivistyksen varjopuolet ovat niin 
pimeitä, että niiden pessimismiä, jotka puhuvat inhimil- 
lisen kulttuurin rappeutumisesta, voidaan osaksi puolustaa. 

Kuitenkaan minä en usko ollenkaan, että sivistys kul-- 
kee häviötään kohti. Uskon päinvastoin, että meillä on 
kohta suuri filosofia, suuria runoilijoita ja suuria taiteili- 
joita. Meidän puhuessamme valmistuu sellainen kehitys. 

Mutta meidän aikanamme eivät filosofit voi paeta elä- 
mää. Kaupunkiemme melussa ja lakkaamattomassa liik- 
keessä ovat norsunluutornit luhistuneet. Filosofi ei voi 
enää vetäytyä korkeimpien vuorenhuippujen yksinäisyy- 
teen, sillä sielläkin olisi lentokoneen moottorin surina riit- 
tävä palauttamaan hänet uudenaikaisen maailman mekaa- 
niseen todellisuuteen.» 


Kuinka suunnattoman suuri onkaan ero fascismin ja 

sen sivistykseen ja tieteeseen suhtautumisen ja toiselta 
puolen kommunismin ja sen marxilaisen matematiikan, 
"fysiikan ja kemian välillä! Voitaneen kyllä sanoa, että 
fascismi on joskus tehnyt itsensä syypääksi vähemmän 
miellyttäviin toimenpiteisiin muutamia tieteen edustajia 
vastaan, mutta tieteelle, valistukselle ja sivistykselle sel- 
laisinaan Mussolini ja mustapaidat eivät ole ainoastaan 
"osoittaneet niille kuuluvaa kunnioitusta, vaan ovat vieläpä 
tehneet kaikkensa niiden hyväksi. 


Italian pääelinkeinona on maanviljelys, josta vuonna 
1921 56 % maan väestöstä sai toimeentulonsa. Sen joh- 
dosta fascismi on myöskin omistanut maanviljelykselle 
"suurta huomiota. Maanviljelyksen tärkeimpänä tehtävänä 
on tehdä kansakunta riippumattomaksi ulkomaisesta elin-' 

tarvikkeiden . tuonnista. — Hallitus pyrkii myöskin kaikin 
voimin kohottamaan maan viljantuotantoa. Tämän »vilja- 
taistelun» (Battaglia del Grano) yhtenä toimenpiteenä jär- 
jestetään joka vuosi suuria palkinto-kilpailuja maanvilje- 
lijöille. Nämä jaetaan kolmeen ryhmään: suuret, keski- 
kokoiset ja pienviljelijät. Ensiksimainituille jaetaan pal- 
kintoina 100 000 — 10 000 liiraa, keskikokoisten tilojen vil- 
jelijöille 80000 — 10000 liiraa ja pienviljelijöille 50000 
 — 5000 liiraa. Palkintoja jaettaessa ei oteta huomioon 
ainoastaan viljasadon suuruutta, vaan myöskin muu toi- 
minta maatilalla sekä maatilan yleinen kunto. Paitsi tällä 
suoranaisella = palkitsemisella, = edistetään | maanviljelystä 
äskettäin käytäntöön otetuilla korkeilla viljatulleilla. Eri 
fascistijärjestöt, maatalousopistot ja kiertävät maanviljelys- 
koulut sekä 30000 mallitilaa tekevät erittäin intensiivistä 
propagandaa maanviljelijäin keskuudessa. Tämän järki- 
peräisemmän — ja — voimaperäisemmän — maanviljelyksen 
hyväksi suoritetun yhteistyön tulokset alkavat jo näkyä. 
Parhaiten tämä näkyy maanviljelyskoneiden ja apulannoit- 
teiden myyntinumeroista. Vuonna 1926 oli Italiassa noin 
6000 traktoria, nyt niitä on yli 20000. Vuonna 1925 
myytiin 3 000 kylvökonetta, vuonna 1926 4000 ja vuonna 
1927 4500. Vuonna 1922 kulutettiin maassa 900000 ton- 
nia fosfaatti-valmisteita, 83 400 tonnia typpivalmisteita ja 
11950 tonnia muuta apulannoitetta. Kuusi vuotta myö- 
hemmin oli samojen aineiden kulutus noussut vastaavasti 
1410 000:een, 200 000:een ja 58500:aan tonniin. Vuonna 
1920 oli viljasato 3 800 000 tonnia. Viime vuonna (1929), 
joka oli erittäin epäedullinen maanviljelykselle Italiassa, 
oli sato noin 7000000 tonnia. Keskisato hehtaaria kohti 
oli vuosina 1909—14 10,4 guintalia (guintali — 100 kg) 
ja nousi viime vuonna 14 guintaliin. Muutamilla Pohjois- 
Italian paikkakunnilla saatiin viime vuonna aina 60 guin- 
taliin (6000 kg) hehtaaria kohti nouseva sato. On väi- 

tetty, että viljantuotannon lisääntyminen olisi ollut keino- 
tekoinen ja tapahtunut muun viljelyksen kustannuksella, 
mutta sellaista väitettä ei voida millään tavalla todistaa. 
Onhan toisten maanviljelystuotteiden tuotanto noussut 
rinnan viljantuotannon kanssa. 

Italian agraarikysymystä pidettiin jo roomalaisten 
aikana erittäin vaikeasti ratkaistavana. Tämä johtuu 
osaksi maantieteellisistä ja geologisista syistä, osaksi tie- 
tyistä yhteiskunnallisista olosuhteista. Etenkin maan ete- 
läosissa on suuria erämaita, jotka odottavat vain kyntäjää. 
Kuitenkin on siellä muutamin paikoin liian paljon ja muu- 
tamin paikoin taas liian vähän vettä. Jotta nämä alueet 
tulisivat siirtolaisuuden kohteeksi, olisi maa ensin salaoji- 
tettava, tiet, padot, sillat, kastelulaitokset ja pumppuasemat 
rakennettava. Tämä kaikki vaatii kuitenkin jättiläismäi- 
sen työn. Aina Italian kuningaskunnan alkuajoista läh- 
tien on tehty lukemattomia ehdotuksia, mutta aikaisem- 
pien hallituksien voimat eivät ole koskaan riittäneet aikaan- 
saamaan koko maata käsittävää maanparannus- ja asutus- 
toimintaa. Tähänkin on fascismi laajaperäisten esitöiden 
jälkeen ryhtynyt. Äskettäin hyväksytty ns. Mussolinin 
laki tähtää tässä suhteessa järjestelmälliseen ja koko maata 


käsittävään toimintaan. Suunnitelma koskee noin 2 mil- 


joonaa hehtaaria, ja omaisuuden, joka aikaa myöten tarvi- 
taan näitä töitä varten, lasketaan nousevan lähemmä 12 mil- 
jardia liiraa. Ehdotuksen mukaan valtio tekee työsuunni- 
telman, mutta työn suorittavat yksityiset maanomistajien 
yhtymät, ns. »Consorzi di bonifica>» (maanparannusyhdis- 
tykset.) Toiminnan rahoittaa eräs Roomassa sijaitseva 
keskuslainarahasto (Consorzio Nazionale), jolla on kym- 
menen haaraosastoa maan eri osissa. Valtion luotto on 


"kuitenkin välttämätön ja sitä tullaankin käyttämään suu- 


ressä määrin. Useat niistä alueista, joita tämä suurenmoi- 
nen suunnitelma koskee, ovat hyvin laajat. Niinpä kaksi 

Sardiniassa sijaitsevaa aluetta käsittää 145 000' ja 125000 
hehtaaria. Tarkoituksena on myöskin parantaa ja asuttaa 
se asumaton ja autio Calabrian seutu, missä kuuluisa kreik- 
kalainen | kaupunkitasavalta Sybaris muinoin = sijaitsi. 
Tämän 140000 hehtaaria käsittävän työn kustannukset 
nousevat noin 400 miljoonaan liiraan. Jos fascismin onnis- 
tuu suorittaa loppuun tämä työ, tulee Italia riippumatto- 
maksi ulkomaisesta elintarpeiden tuonnista, ja samalla saa- 
daan tilaa kymmenille miljoonille uusille kansalaisille. 

Italialla on, kuten tunnettua, suuria vesivoimalähteitä, 
jotka suureksi osaksi ovat vielä käyttämättä. Tälläkin 
alalla on käynnissä lakkaamaton toiminta. Ottakaamme kä 
vain yksi esimerkki. Jokin aika sitten vihittiin Bozenin 
eli Bolzanon läheisyydessä, Italian Tyrolissa, voimalaitos, 
joka nykyjään lienee Euroopan suurimpia. Voimalaitok- 
sessa on viisi 45 000-hevosvoimaista ja kolme 14 700-hevos- 
voimaista turbiinia, siis energiaa yhteensä noin 270000 
hevosvoimaa. — Vuotuisen tuotannon lasketaan nousevan 
noin 500 miljoonaan kilovattituntiin. Energiasta käyte- 
tään osa äskettäin sähköistettyyn Brenner-rataan ja loput 
jaetaan kaukojohtoa pitkin 220000 voltin jännityksellä 
koko Pohjois-Italian osalle aina Torinoon saakka lännessä. 
Paitsi tätä voimalaitosta fascismi voi lukea hyväkseen 
useita muitakin, mm. suuren Sardiniassa sijaitsevan Tirso- 
laitoksen ' maailman suurimpine patolaitteineen ja raken- 
teilla olevan Ternin voima-aseman, joka tulee kehittämään 
400 000 hevosvoimaa. 

Myöskin yhdysliikenne on kehittynyt ja huomattavasti 
parantunut fascistisen hallituksen aikana. Erikoisia auto- 
teitä on rakennettu Milanon seuduille sekä Rooman ja 
Ostian kylpypaikan välille. Parhaillaan suunnitellaan 
pelkästään pikaliikennettä varten tarkoitettua autotietä 
Roomasta Genovan ja Baselin kautta Hampuriin. Maan 
kaikki tierakennukset on uskottu erikoiselle äskettäin 

perustetulle laitokselle, nimeltään »>Azienda Autonoma 
della Strada» (Autonominen tierakennus-konsortio). Kon- 
sortiolla, joka on puoleksi valtionlaitos, on töissä tätä 
nykyä noin 50000 työläistä, ja sen budjetti on 1400 mil- 
joonaa liiraa. Aivan lähiaikoina se tulee rakentamaan 
kuusituhatta kilometriä uusia teitä. Tämä tieverkon paran- 
taminen ja kehittäminen tulee ennen kaikkea autoliiken- 
teen hyväksi. Autoliikenne on viime vuosina suuresti 
kehittynyt, ja nykyjään lienee maassa lähes satatuhatta 
kilometriä autolinjoja. Aivan äskettäin on myöskin perus- 
tettu erikoisia pelkkään tavaraliikenteeseen tarkoitettuja 
linjoja. 

Fascistinen hallitus on rakentanut 695 km uusia rauta- 
teitä. Niistä mainittakoon Rooman Napolin rautatie sekä 
vielä rakenteilla oleva Firenzen Bolognan linja, jolla on 
eräs maailman pisimpiä tunneleja (18 km). Vuodesta 1922 
on tavaraliikenne noussut 26 949 867 tonnilla ja matkus- 
tajien lukumäärä 17294392:lla. Myöskin järjestys ja siis- 
teys. on Italian rautateillä kokonaan toisenlainen kuin 
ennen. Sen voi kuka tahansa viime vuosina Italiassa mat- 
kustanut todistaa. Ansio tästä tulee etupäässä fascistiselle 
rautatiemiliisille. 

Ilmaliikenneverkkokin. on kehittynyt. Se käsittää 
nykyjään 12 000 km, ja vuonna 1928 kuljetettiin 16000 
matkustajaa ja 250000 kiloa tavaraa. Ennen vuotta 1922 
ei Italiassa ollut ainoatakaan siviililentolinjaa. 

Fascistinen hallitus on tehnyt maan hyväksi enemmän 
kuin mikään muu hallitus. Tämä ilmenee seuraavista tosi- 
seikoista. Vuosina 1862—1922 ovat hallitukset yleisiin 
töihin myöntäneet noin 11000000000 liiraa. Yksitoista 
miljardia kuudenkymmenen vuoden aikana. Vuodesta 
1922 lähtien on fascistinen hallitus myöntänyt samaan tar- 
koitukseen 19 miljardia liiraa.. Erotus on melkoinen 
rahanarvon aleneminenkin huomioon otettuna. Vuodesta 

1922 on fascismi rakentanut enemmän kuin 5 000 km uusia 
teitä. Energian kulutus, laskettuna kivihiilitonneina, on 
vuodesta 1922 noussut 8720665 tonnilla. Sähköenergian 
tuotanto on kohonnut neljästä kymmeneen miljardiin kilo- 
vaitituntiin vuodessa. Silkintuotanto on noussut 4000 
tonnista 5 000 tonniin, tekosilkin 3 000 tonnista 25 000 ton- 
niin.  Valuraudan ja metalliseosten tuotanto on kasvanut 
88000 tonnista (vuonna 1920) 513000 tonniin (vuonna 
1926), teräksentuotanto 774.000 tonnista 1780 000 tonniin 
ja superfosfaatin tuotanto 627000 tonnista 1585000 ton- 
niin.  Kauppalaivaston tonnisto on lisääntynyt 2651000 
tonnista (vuonna 1921) 3483000 tonniin (vuonna 1927). 
Tuonti on kylläkin vuosina 1921—26 noussut 16938 mil- 
joonasta 25942 miljoonaan, mutta samalla on vienti mous- 
sut 8281 miljoonasta 18671 miljoonaan liiraan. Vuodesta 
1922 on osakeyhtiöihin sijoitettu pääoma lisääntynyt 2 mil- 
jardilla kultaliiralla. Työttömien luku on vuosina 1921 
—26 laskenut 541775:stä 83264:ään. Viime vuosina on 
työttömyys kuitenkin taas lisääntynyt, johtuen maailman- 
markkinoilla vallitsevasta epäsuotuisasta tilanteesta. 

Valtion raha-asiatkin ovat nyt suhteellisen hyvät. 
Tilivuodelta 1921—22 jäi vajausta 12649 miljoonaa, mutta 
tilivuonna 1926—27 tämä vajaus oli alentunut 1 890 mil- 
joonaan liiraan. Aivan äskettäin on hallitus päättänyt 
vuodesta 1930 alkaen alentaa verot 5—10 prosentilla. Tällä 
valtio menettää vuosittain noin puoli miljardia. 

Kukaan ei voi kieltää edellämainittujen lukujen toden- 
peräisyyttä. Ne on otettu virallisista tilastoista ja sisäl- 
tyvät mm. kansainliiton julkaisemaan kansainväliseen tilas-. 
tolliseen vuosikirjaan. Ne todistavat, että Italia fascistisen 
hallituksen aikana on astunut suuria edistysaskeleita talou- 
dellisella alalla. On tietenkin vaikea sanoa, missä määrin 
nämä edistysaskeleet johtuvat hallituksen maan suojaksi 
asettamasta tullimuurista ja tulevatko ne jatkumaan. Joka 

tapauksessa Italian on kiitettävä fascismia nykyisestä 
kukoistuskaudesta, joka antaa maan kansalaisille mahdol- 
lisuuden ansaita leipänsä verraten helpoissa olosuhteissa 
kotimaassaan. 


8. Fascismi ja Eurooppa. 


Mitä suuntaviivoja fascismi noudattaa ulkopolitiikas- 
saan? Tahtooko Mussolini toteuttaa »Mare Nostrumin» 
unelman, eristää Etelä-Slaavian Adrian merestä ja karkoit- 
taa ranskalaiset Korsikasta ja Tunisista? Vai onko hänellä 
suurenmoinen suunnitelma luoda »latinalainen imperium» 
ja kiivetä presidentiksi konfederaatioon, joka käsittäisi 
kolme romaanista maata: Italian, Ranskan ja Espanjan? 
Sellaisia uutisia näkee usein sanomalehdistössä. 

Toistaiseksi on hallitus kuitenkin harrastanut kainom- 
paa ja myöskin vähemmän vaarallista reaalipolitiikkaa, 
politiikkaa, joka suurin piirtein katsoen on Italialle perin- 
näinen. Se on tosin lujempaa ja määräperäisempää kuin 
entisten parlamentaaristen hallitusten, mutta tehtävät ja 
menetelmät ovat pohjaltaan samat. Epäedullisen maantie- 
teellisen aseman vuoksi Italian ulkoministerien on pakko 
toimia tietyin ja muuttumattomin poliittisin vaikuttimin. 
Maailmansota ei ole tuonut mukanaan mitään suurta muu- 
tosta siihen. Näyttämöllä esiintyy toisia valtiomiehiä ja 
uusia valtioita, mutta tilanne ei ole, mitä Italiaan tulee, 
olennaisesti muuttunut siitä, mikä se oli kymmenen vuotta 
sitten. 

Minkä Mussolini katsoo varsinaisen ulkopoliittisen teh- 
tävänsä olevan? Eri tilaisuuksissa hän on julkisesti esittä- 
nyt kantansa Italian ulkopolitiikan suhteen. Eräässä edus- 
tajakamarissa pitämässään puheessa, heti Roomaan-marssin 
jälkeen, hän sanoo muun muassa: 

>Me myönnämme, että Eurooppa taloudelliselta kan- 
nalta katsottuna muodostaa kokonaisuuden tai, oikeammin 
sanoen, että Euroopan valtiot ovat taloudellisesti riippu- 
vaisia toisistaan. Toivomme myöskin, että Euroopan talous 
rakennettaisiin uudelleen, mutta kiellämme sitä vastoin 
niiden menetelmien tarkoituksenmukaisuuden, jotka tähän 
saakka ovat olleet käytännössä. Kun on kysymyksessä 
Euroopan talouden uudelleen rakentaminen, edistävät kah- 
den valtion väliset kauppasopimukset kansainvälisten talou- 
dellisten siteiden vahvistumista paljoa suuremmassa mää- 
rässä ja ovat paljoa enemmän hyödyksi, kuin monet kaaos- 
maiset konferenssit, joiden surullisen kohtalon kaikki tun- 
nemme. Tarkoituksemme on harrastaa kansakunnan arvon 
mukaista ja sille hyödyllistä ulkopolitiikkaa. 

— Meillä ei ole varaa sellaiseen ylellisyyteen kuin tarkoi-. 
tuksettomaan poliittiseen altruismiin, emmekä voi uhrautua 
toisten suunnitelmille. Do ut des. Nykyjään täytyy ottaa 
huomioon Italia maamme todellisen ulkopoliittisen  mer- 
kityksen mukaisesti. Ulkomailla aletaan ymmärtää tämä. 
Meillä ei ole niin huonoa makua, että liioittelisimme val- 
taamme, mutta emme myöskään tahdo tarpeettomalla ja 
liiän suurella vaatimattomuudella aliarvioida sitä. Peri. 
aatteeni on yksinkertainen: ei mitään tyhjän takia. 

Meidän politiikkamme kaltaista ulkopolitiikkaa, poli- 
tiikkaa, joka on hyödyksi kansakunnalle ja joka kunnioit- 
taa sopimuksia, politiikkaa, joka asettaa Italian paikan 
entente'issa oikeaan valoon, ei voida katsoa vaaralliseksi 
eikä imperialistiseksi sanan tavallisessa merkityksessä. Me 
harrastamme rauhallista politiikkaa, mutta emme itse- 
murhapolitiikkaa.» 


Italian ulkopolitiikan kolme tärkeintä prohleemaa 
ovat: suhtautuminen Ranskaan, asema Välimerellä sekä 
suhtautuminen Balkanin maihin ja Itävallan vallanperijä- 
valtioihin. 

Italian suhde Ranskaan on aina ollut epäselvä. Näi- 
den maiden väleissä ovat historialliset muistot ja tunnesyyt 
olleet suurempana tekijänä kuin. reaalipoliittiset momentit. 

"Tuloksena tästä on ollut, kuten aina tällaisissa tapauksissa, 
väärinkäsitys ja salainen epäluottamus, joika ovat johta- 
neet epäilemättä sangen jännittyneisiin tilanteisiin. Hyvin 
usein pidetään Ranskassa italialaisia romanttisina ja pitto- 
reskeina olentoina, joita ei tarvitse eikä edes voi ottaa 
toden kannalta. Tämä italialaisten kansallistunnetta louk- 
kaava käsitys ja siihen liittyvä holhous- ja velkojapolitiikka 
ovat Italiassa herättäneet suurta närkästystä. Juuri tämä 
Ranskan epäviisas politiikka ajoi 1870- ja 1880-luvulla Ita- 
lian keskusvaltojen syliin. Ei edes maailmansodan aikai- 
nen aseveljeyskään ole kyennyt häivyttämään erimieli- 
syyksiä näiden kahden maan väliltä. Päinvastoin on jän- 
nittynyt suhde viime aikoina yhä kärjistynyt sen hyvin 
luonnollisen epäluulon ja vastenmielisyyden vuoksi, jota 
kolmannen tasavallan parlamentaarikkojen täytyy tuntea 
fascismin kaltaista väkivaltaista antiparlamentaarista lii- 
kettä kohtaan. Toiselta puolen fascistit syyttävät Ranskan 
' hallitusta sen huomaavaisuudesta maanpaossa olevia anti- 
fascisteja kohtaan. 

Ranskan ja Italian suhteiden probleema liittyy lähei- 
sesti kysymykseen sotilaspoliittisesta asemasta Välimerellä. 
Ranskan elinehtona on yhteyden säilyttäminen afrikkalai- 
siin siirtomaihinsa, jotka sodan sattuessa toimittavat jouk- 
koja, elintarpeita ja raaka-aineita emämaalleen.. Sen mu- 
kaisesti Ranskan hallitukset ovat tähän saakka seuranneet 
periaatetta, että Ranskan Välimerenlaivaston tulee, Englan- 
nin laivastoa lukuunottamatta, olla vahvempi kuin kaikki 
muut laivastot, joiden vakinaisena asemapaikkana tämä 
meri on. Italialle on ylivoimainen ranskalainen laivasto 
kuitenkin todellisena uhkana. Korsikassa, Toulonissa ja 
Bisertassa — sijaitsevista —laivastotukikohdista ranskalaiset 
voivat sodan aikana lähettää eskaaderin, joka muutamassa 
tunnissa hävittää maan tasalle Italian suurimmat satama- 
— kaupungit tai suorittaa maihinnousun jollakin Italian pit- 

kän rannikon vartioimattomalla osalla. Ranskan ja Italian 
välinen kilpailu johtaa siten välttämättä kilpavarustautu- 
miseen. Tällä hetkellä näyttää kuitenkin Italian asema 
edulliselta sen vuoksi, että sen Espanjan kanssa tekemä 
sopimus antanee hätätapauksessa eräitä sangen huomatta- - 
van espanjalaisen laivaston avun mahdollisuuksia. Miten 
olosuhteet kehittynevätkin, näyttää hyvin vähän uskotta- 
valta, että mentäisiin niin pitkälle kuin näiden ”latinalais- 
ten sisarusten» välisiin sotaisiin selkkauksiin. 

Italialla ja Ranskalla on vastakkaisia etuja myös 
toisaalla. = Italian entisen perivihollisen Itävallan tilalle 
on nyt tullut Etelä-Slaavia, joka kuuluu Ranskan tuke- 
maan ja sen suojeluksen alaiseen pikku entente'iin. Ita- 
lialaisille oli suuri pettymys, etteivät he tulleet ainoiksi 
herroiksi — Adrianmerellä. — Etelä-Slaavian laivasto on. 
tosin vielä jokseenkin vähäpätöinen, mutta maailman- 
sodan kokemukset opettavat, että myöskin verraten heikko 
laivasto voi Dalmatian laajan saariston suojelemana hal- 
lita koko Adriaa. Etelä-Slaavian ja Italian välillä äsket- 
täin tehdyt sopimukset ovat ainoastaan mitättömältä 
osalta edistäneet naapurien välisten suhteiden parantu- 
mista, jotka suhteet aina Fiumen kysymyksen ajoilta lähtien 
ovat olleet sangen huonot. Sitä paitsi ei pidä unohtaa, että 
Italiaan kuuluvassa Istriassa asuvat 500 000 sloveenia ovat 
alituisena kitka-aineena. Italia seuraa myös levottomana, 
kuinka Ranskan tukema pikku entente koettaa sulattaa 
Balkanin slaavilaiset kansat yhdeksi valtioblokiksi. Eräänä 
Italian ulkopolitiikan tärkeimpänä tehtävänähän on estää 
suurien valtiomuodostelmien syntyminen Italian välittö- 
mään läheisyyteen, ja sen takia ei Balkanin valtioliitto ole 
aivan Italian etujen mukainen. Mussolinikin yhtyy mieli- 
lauseeseen: »Divide et impera!» Slaavilaisten valtioiden 
liitto joutuisi ennemmin tai myöhemmin  vastustamatto- 
masti vedetyksi »suuren äidin», Venäjän yhteyteen, ja pan- 

slavismin uhkaava peikko syntyisi jälleen uudessa hah- 
mossa. = Mutta = sellaista kehitystä vastustaisi myöskin 
Englanti, jonka perinnäistapojensa mukaisesti täytyisi estää 
Venäjän ainainen »pyrkimys länteen». Ranska sitävastoin 
on aina ollut slaavilaisten kansojen tunnustettu ystävä ja 
suojelusenkeli. Tulevaisuudessa saamme ehkä vielä nähdä 
poliittisen yhtymän Ranska — pikku entente — Venäjä. 
Tämänlaatuiset tilanteet voivat helposti saada mitä laaja- 
kantoisimmat seuraukset. 

Toistaiseksi ei kuitenkaan tiedetä, tulevatko olosuhteet 
kehittymään tähän suuntaan. Siitä huolimatta Mussolini 
on jo ryhtynyt tarpeellisiin toimenpiteihin tehdäkseen 
Ranskan vaikutuksen tässä Euroopan osassa tehottomaksi. 
Ttalian suhteet Unkariin, jotka näyttävät muodostuvan yhä 
läheisimmiksi, herättävät jo vakavaa pelkoa etenkin 
Tshekkoslovakiassa ja Rumaniassa. Myöskin Bulgariassa 
italialaiset toimivat innokkaasti, ja sillä tosiasialla, että he 
tässä maassa toimivat käsi kädessä englantilaisen kapitaalin 
kanssa, on oma merkityksensä. Albanian kanssa tekemil- 
lään sopimuksilla, jotka itse asiassa asettavat tämän vuo- 
ristovaltion Italian suojeluksen alaiseksi, Mussolini on saa- 
nut erittäin hyvän valtin käteensä. Jos nyt italialaisten 
onnistuu ulottaa vaikutuksensa Bulgariaan, niin Etelä- 
Slaavian hermostuneisuus on aivan hyvin ymmärrettävissä. 
Tämä valtakuntahan on pelkkien vihollisten, Albanian, 
Bulgarian, Unkarin ja Itävallan ympäröimä. Mitä Italian 
ja Rumanian suhteisiin tulee, niin ne ovat, muutamia vuosia 
sitten tapahtuneiden molemminpuolisten ystävyydenosoitus- 
ten jälkeen, tällä hetkellä jonkin verran epäselvät. Ruma- 
nian asemahan on myös hyvin vaikea, toisella puolellaan 
Venäjä, joka ei ole unohtanut Bessarabian menetystä, ja 
toisella puolellaan Unkari, jolla ei ole kovinkaan ystäväl- 
lisiä aikomuksia rumanialaisten suhteen. On ymmärret- 

tävää siis, miksi Rumanian ulkopolitiikka on jonkin ver- 
ran epämääräistä. 

Myös Välimeren itäosassa Italialla on ulkopoliittisia 
etuja valvottavana. Täälläkin Italia kilpailee Ranskan 
kanssa ja erikoisesti se on iskenyt silmänsä Ranskan 
Syyrian-mandaattiin. Äskettäin allekirjoitettu paavinistui- 
men ja Italian välinen Laterano-sopimus teki tyhjäksi 
Ranskan aikeet. Ranska on tähän saakka saanut esiintyä 
kristittyjen erikoisena suojelijana läheisessä idässä, mutta 
nyt näyttää siltä kuin Italia syrjäyttäisi sen tältä tärkeältä 
paikalta. Tämä ei ihmetyttäisi Levantin olosuhteiden tun- 
tijoita. Jo nyt on Italian kauppalaivastolla ensi sija Le- 
vantin liikenteessä. 

Sitten kun Korfun kysymys ja muutamia vuosia sitten 
esiintyneet Italian ja Kreikan väliset selkkaukset oli sel- 
vitetty, ovat Italian ja Kreikan välit huomattavasti paran- 
tuneet. Egean meressä sijaitsevat Italian laivastoasemat 
antavat kuitenkin Kreikan sanomalehdistöllö usein aihetta 
enemmän tai vähemmän aiheellisiin valituksiin. Kreikan 
ja Turkin välistä salaista vihamielisyyttä on nyt viimeksi 
yhä kärjistänyt Turkin laajasuuntaisen laivastonrakennus- 
ohjelman julkisaattaminen, joka herättää eräänlaista pel- 
koa Kreikassa. Italia saa tästä vaikean pulman ratkaista- 
vakseen. 

Italian ja Englannin välit ovat melkoisesti muuttuneet 
siitä, kun Mussolini ja Chamberlain tapasivat toisensa 
Livornossa. — Jonkin aikaa kestäneen sangen läheisen 
yhteistyön jälkeen, jonka sanotaan johtaneen siihen, että 
Englanti antoi Mussolinille vapaat kädet Albanian suhteen, 
näiden maiden suhteet ovat tulleet viileämmiksi, sitten kun 
Macdonald ja työväen puolue pääsivät valtaan Englannissa. 
On jokseenkin vaikea sanoa, mille kannalle Englanti tule- 
vaisuudessa asettuu Välimeren hegemoniaa tarkoittavien 
Italian suunnitelmien suhteen. 

Myöskään Italian suhde Saksaan ja Itävaltaan ei ole 
oikein selvä. Italiahan on tähän saakka kaikin voimin 
'vastustanut — >liittymis»-pyrkimyksiä ja pitää tietenkin 
parempana Itävallan liittotasavallan kuin suuren Saksan 
valtakunnan naapuruutta. Ei ole kuitenkaan aivan mah- 
dotonta, että Italia, huolimatta Etelä-Tyrolin saksankielistä 
väestöä koskevasta arasta kysymyksestä, sallisi vastustuk- 
setta Itävallan liittyä Saksaan, jos pikku entente'in kurissa 
pitäminen näyttäisi sitä välttämättä vaativan. Viime aikoina 
Mussolini on selvästi yrittänyt lähestyä Itävaltaa ja Saksan 
oikeistopuolueita. — Fascistien hyvä suhde Hitleriin ja 
äskettäin tapahtunut »Stahlhelm>-järjestön edustajien Ita- 
liassa käynti, jolloin johtavissa asemissa olevat fascistit 
ottivat nämä vastaan, ovat merkitseviä enteitä. Sitten 
kun Stresemann, jonka suhde Mussoliniin aina pysyi kyl- 
mänä, kuoli, Italian hallitus näkyy odottavan käännettä 
Saksan ulkopolitiikassa. 

Miten Mussolini suhtautuu kansainliittoon? = Scialoja, 
joka edustaa Italiaa kansainliiton meuvostossa, on tähän 
saakka pysytellyt hyvin varovaisena ja pidätiyvänä. Fascis- 
min edustajat ovat tosin moneen kertaan selittäneet, että 
Italia hyväksyy kaikki Euroopan yksimielisyyttä edistävät 
toimenpiteet. Mutta Italian poliitikkojen sanomalehdis- 
tölle antamista lausunnoista näkyy liiankin selvästi, ettei 
heillä ole mitään luottamusta Genöve'in kokoukseen, jonka 


; he katsovat edustavan pelkkää utopiaa. Eräässä puhees- 


saan Mussolini sanookin: >»... me väitämme, että niin 
kauan kuin on ihmisiä maan päällä, tulee taistelu jatku- 
maan, taistelu yksilöjen, sosiaalisten kategoriain ja luok- 
kien, kansakuntien ja rotujen välillä. Taistelu ja risti- 
riita — kas siinä kohtalo, joka on varattu ihmiskunnalle.» 
Näin ollen on ymmärrettävää, ettei fascistinen hallitus 
tunne — erikoista mielenkiintoa kansainliittoa kohtaan. 


Fascismin lopullinen tehtävä, sen matkan pää on impe- 
Italia Mussolinin johtamana — 8 

rium, jälleensyntynyt Rooman keisarikunta. Seuraavat 
sanat, jotka on otettu Ezio M. Gray'n, etevän puolueen. 
jäsenen ja Mussolinin läheisen ystävän, »Kansallisessa 
fascistisessa kulttuuri-instituutissa» pitämästä esitelmästä, 
osoittavat kyllin selvästi, mihin fascismi lopullisesti pyrkii: 


>Alfredo Oriani (italialainen kirjailija) julisti, että 
taistelu koskee maailman herruutta ja että kaikkien täy- 
tyy ottaa siihen osaa. Täytyy voittaa, mutta voittaakseen 
täytyy omistaa vakaumus ja uskaltaa uhmata kohtaloa. 
Sankäruus on väline ja valta on päämäärä. 

Oriani ei voinut aavistaa Yhdysvaltojen nykyistä valta- 
asemaa, jota ei ole luonut niinkään paljon maan yhtymi- 
nen maailmansotaan kuin sen suunnaton luotonanto.. Tämä 
antoi taloudelle äärettömät mahdollisuudet paisua sekä 
sisään- että ulospäin, josta oli tuloksena, että Eurooppa 
joutui Amerikan tuotantotulvan alle ja että dollari syr- 
jäytti punnan. Tätä asiain tilaa Amerikka on sittemmin 
lujittanut ja varjellut poliittisilla ja moraalisilla syillä, 
ikäänkuin kohtalo olisi antanut tuon lännen suuren tasa- 
vallan tehtäväksi edustaa maailmansivistystä. 

Tätä valtavaa mekaanista kulttuuria vastaan voi 
vanha Eurooppa asettaa vain epäjärjestyksensä, Genöve'in 
suulaan voimattomuuden ja Briandin huonosti sepitetyt, 
epäkriitillisille kuulijoille tarkoitetut tarinat. Vain fascis- 
missa on voima ja järjestys. Joskus tulevaisuudessa on 
fascistisen Italian asia asettua huomispäivän sivistyksen 
johtoon. 

Kerran on tuleva aika, jolloin Amerikka palaa ihmis- 
kunnan vanhoihin totuuksiin, jotka kannattavat ja valai- 
sevat kaikkia todella suuria kulttuurivaltioita. Ja silloin 
on Amerikka uudestisyntyneen Euroopan johtajana löy- 
tävä Rooman. Sen Rooman, joka on kyllin arvokas hal- 
litsemaan ja joka kykenee siihen, koska se on alistunut 
siihen ankaraan yksilölliseen ja kollektiiviseen kuriin, 
jonka Mussolini on italialaisille määrännyt ja joka on sitä- 
kin arvokkaampi, koska siitä on tullut vakaumus, joka 
tulevilla sukupolvilla on oleva vaistomainen ja lopullinen.» 

Kuten kaikilla poliittisilla ja sosiaalisilla liikkeillä, 
joista historia on todisteena, on fascismillakin hyvät ja 
huonot puolensa. On tuskin mahdollista jo nyt lausua fas- 
cismin lopullinen tuomio. Ainoastaan niitten tulosten no- 
jalla, jotka Mussolini ja hänen avustajansa ovat toiminnal- 
lansa saavuttaneet, voimme toistaiseksi arvostella sitä. Ja 
näistä fascistisen hallitusjärjestelmän tuloksista on toisilla 
vain tilapäinen merkitys, toisilla pysyväistä arvoa. Fascis- 
min menetelmät ja taistelukeinot, ehkä itse kansallinen 
fascistinen puoluekin, tulevat kenties muuttumaan tunte- 
mattomiksi tai kokonaan katoamaan. Mutta tulokset liik- 
keen sosiaalisesta, poliittisesta ja taloudellisesta toiminnasta 
tai ainakin osa näistä tuloksista tulevat kaiken todennäköi- 
syyden mukaan jäämään pysyviksi. Näiden pysyväistä 
laatua olevien uudistusten joukossa on korporatiivinen 
valtio ensimmäisellä sijalla. Sillä joskin korporaatioilla, 
sellaisina millaisiksi fascismi ne muodosti, on tämän mene- 
telmien leima, niin ovat syndikaaliset järjestöt sellaisinaan, 
niiden nykyistä poliittista merkitystä huomioon ottamatta, 
laitoksia, jotka vastaavat nykyajan tarkoituksenmukaisen 
kansanedustuksen vaatimuksia. 

Korporatiivinen valtio ei myöskään merkitse, kuten 
on sanottu, keskiajan ammattikunta-laitoksen jäljittelyä ja 
yksilön toimintavapauden tukahduttamista. Jokainen ita- 
lialainen saa vapaasti valita ammattinsa tai sen uran, jolle 
hän tahtoo antautua. Ainoastaan jos hänen toimintansa 
tuntuvasti koskee sen ammattiryhmän jäseniä, johon hän 
kuuluu, sekautuu syndikaatti tai korporaatio siihen. Ja 
tämä tapahtuu koko ammattiryhmän, siis myöskin yksilön 
* edun mukaisesti. Korporaatiot niin muodoin pitävät sil- 
mällä ainoastaan ryhmien toimintaa. Niitten tehtävänä on 
järjestää eri yhtymien sekä näitten ja yhteiskunnan, valtion 
ja kansakunnan keskinäiset välit.. Yksityisen kansalaisen 
toiminta sinänsä ei ole minkään pakon alaisena. 


116 


Millaiseksi muodostuu elämä Mussolinin ja fascismin 
Italiassa? Suurempia muutoksia kansan elämässä ei ole 
tapahtunut. Kirkoissa ja osterioissa käy väkeä yhtä paljon 
kuin ennenkin ja laajat kansankerrokset jatkavat entistä 
hiljaista ja uutteraa työtään. Mutta hyvinvointi ja yleinen 
kulttuuritaso nousevat nousemistaan ja samalla kasvaa 
kansan itsetietoisuuskin. Kaikilla aloilla havaitaan väsy- 
mätöntä toimintaa ja ennen kuulumatonta innostusta. 
Yleensä voidaan kuitenkin sanoa, ettei fascismi tule pal- 
jon näkyviin jokapäiväisessä elämässä, lukuunottamatta 
yhtä ilmiötä, joka samalla on fascismin synkin kohta. 
Painovapautta ja yleistä mielipidettä ei ole olemassa Ita. 
liassa, jos sillä tarkoitetaan, että jokainen saisi vapaasti 
ilmaista ajatuksiaan. Yhtä vähän kuin fascismi sekautuu 
toisin ajattelevan kansalaisen elämään, niin kauan kuin 
tämä pidättäytyy kaikesta poliittisesta toiminnasta, yhtä 
vähän se kärsii julkista moitetta. Antifascistinen oppo- 
sitio, joka kaikesta huolimatta on olemassa, ei voi miten- 
kään päästä ääneen. — Sanomalehtimiesten = syndikaatin 
avulla viranomaiset hallitsevat sanomalehdistöä, joka sitä 
paitsi on eri provinssien prefektien valvonnan alaisena. 

Opposition tunnettujen ja tunnustettujen kannattajien 
asema on surkuteltava. Niitä uhkaa alinomaa karkoitus: 
saarille, »le isole». Näissä vankileireissä, jotka sijaitsevat 
pienillä saarilla Italian ja Sisilian rannikkojen edustalla, 
elää tuhansia antifascisteja. He voivat täysin vapaasti 
liikkua, mutta poliisi pitää heitä aina silmällä eivätkä he 
saa jättää karkoituspaikkaansa. Jos he koettavat paeta, 
niin tämä tavallisesti päättyy kuolemalla. Eikä opposition 
miehillä ole mahdollisuutta lähteä maasta pois, koska heille 
ei anneta passia. Ne, jotka koettavat salaa ylittää rajan, 
vangitaan fascistisen rajapoliisin toimesta ja tuomitaan 
ankariin rangaistuksiin. Attentaatteja Mussolinia vastaan 
rangaistaan kuolemalla. »Erikoistuomioistuin valtion suo- 

Jelemiseksi» (Tribunale Speciale per la Sicurezza dello 
Stato) toimii kaamean nopeasti. Salainen poliisilaitos on 
kovin kehittynyt ja sen kätyrit ovat kaikkialla läsnä. Port- 
tivahdit velvoitetaan säännöllisesti tiedoittamaan henki 
löistä, jotka taloon tulevat ja sieltä menevät. Mutta kun 
kaikki tapahtuu hiljaisuudessa ja kun valvonta on erittäin 
taitavasti järjestetty, niin sitä on hyvin vähän huomatta- 
vissa jokapäiväisessä elämässä. Joskus nähdään pieniä 
välikohtauksia julkisuudessa. Sillä huolettoman luonteensa 
vuoksi on tavallisen italialaisen vaikea noudattaa niitä 
lukemattomia käskyjä ja asetuksia, joilla hallitus koettaa 
kasvattaa järjestystä ja kuria kansan keskuuteen. Kansa- 
laisen tulee oppia kääntymään vasemmalle, olemaan tupa- 
koitsematta, missä tämä on kielletty, osoittamaan siisteyttä 
ja järjestystä raitiovaunuissa, autobusseissa, junissa j.n.e. 
Vähitellen italialaiset alkavat oivaltaa, että asetuksia on 
noudatettava, vaikka monet vielä nurisevat ja puhuvat 
»preussilaisuudesta>. 

Eri tilaisuuksissa Mussolini on mahdollisimman selvästi 
tehnyt tiettäväksi, ettei fascismi ole mitään vientitavaraa. 
Sen juuret ovat liian syvällä Italian historiassa ja tradi- 
tioissa, jotta sen voisi ilman muuta istuttaa toisiin maihin, 
missä historialliset edellytykset ovat kokonaan toisenlai- 
set. Tähän mennessä tehdyt yritykset muodostaa ulko- 
mailla fascistisia järjestöjä, todistavatkin tämän käsityk- 
sen oikeaksi. Ei Englannissa eikä Ranskassakaan ole fascis- 
tisilla järjestöillä ollut minkäänlaista menestystä. Mutta 
tämä johtuu ehkä siitä, että Englannin ja Ranskan fascis- 
tit eivät ole kyenneet tarpeeksi mukautumaan maittensa 
olosuhteisiin, vaan ovat liian tarkoin noudattaneet italia- 
laista esikuvaansa. Ei voida kieltää, että kansan suuret 
joukot, työläiset, talonpojat ja porvarit, valtaa useimmissa 
Euoropan maissa yhäti lisääntyvä vaalivelttous ja välinpitä- 
mättömyys parlamentaaristen laitosten suhteen. = Anti- 

parlamentarismin aalto kulkee yli maailman. Demokraai- 
tisessa Amerikassa on presidentti Hoover pyytänyt diktaat- 
torin valtuuksia voidakseen vastustaa lisääntyvää turme- 
lusta ja suojella valtion auktoriteettia. Monella taholla on 
tultu ymmärtämään, että parlamentaarinen hallitustapa 
kärsii useista ja vaikeista vioista. Suurin vika on ehkä 
puolue järjestelmässä. Fi kai liene kansanedustuksen ainoa 
tehtävä olla puoluemiesten vaihtelevien poliittisten vakau- 
musten ilmauksena. Sen tehtävänähän pitäisi ennen kaik- 
kea olla kansakunnan hyvinvoinnin ja kehityksen edistä- 
minen. Puoluejärjestelmä ei ole välttämätön demokratian 
aines. Poliittisten puolueiden herruus valtiossa uhkaa päin- 
vastoin persoonallista vapautta ja demokratiaa. Todellinen 
asiantuntemus syrjäytetään, ja kiihkeinä leimuavat poliit- 
tiset intohimot johtavat ennemmin tai myöhemmin epä- 
järjestykseen ja hajaannukseen, samalla kun koko kansa- 
kuntaa tai sen osaa uhkaa joutuminen hallitsevan puolueen 
orjuuteen.  Parlamentarismin rappiotila valmistaa siten 
maaperää fascismille — taikka kommunismille. 

Mitä fascismiin tulee, on Italian kansan itsensä rat- 
kaistava, hyväksyykö se hallitusjärjestelmänsä vai eikö. 
Syrjäisestä näyttää siltä, kuin suuri osa kansakuntaa olisi 
tyytyväinen nykyiseen hallitukseen. Oppositio kaikesta 
päättäen on toistaiseksi ehdottomana vähemmistönä. Kes- 
kusteltaessa italialaisten käsityöläisten ja työmiesten kanssa 
tullaan tavallisesti siihen käsitykseen, että he eivät ole 
Mussolinin ja fascismin vastustajia. Joka tapauksessa hei- 
dän olonsa ovat nyt paremmat kuin milloinkaan parlamen-: 
taarisen hallitusjärjestelmän päivinä. 

Fascismissa on jotakin suuriotteista, palava innostus ja 
uhrimieli, jota parhaiten ilmaisee ylpeä sanonta: »Meglio 
vivere un ora da leone che cento anni da pecora» (on pa- 
rempi elää yksi tunti leijonana kuin sata vuotta lampaana).. 
Onnistuuko Benito Mussolinin johtaa mustapaitojen legioo- - 

nat kajastavaan maaliin, imperiumiin? Nousevatko jal- 
leen Rooman kotkat lentoon kohti aurinkoa? Saako 
maailma vielä kerran nähdä imperaattorien purppuran- 


punaisen togan ja kuulla triumfisaaton hopeatuubien rai- 
kuvan Kapitoliumilla? 


Johdanto . . . ... 


51 


GIA 


SISÄLLYSLUETTELO. 


I. Fascismin historiallinen kehitys. 
Poliittinen tilanne Italiassa ennen maailmansotaa j ja sen aikana 
Fascismin synty . . =. < 1.0. 

Fascismin voitto . . . <... 


II. Fascismi vallassa. 
Puolue ja kansakunta « . . J ke. 
Fascismin organisaatio . : . . . 
Korporatiivinen valtio Sl) 
Fascismin sosiaali- ja talolispolirdikkä 
Fascismi ja Eurooppa 


Siv. 


21". 


29 
50 


55 
63 
77 
93 
107 








oitis 
Sosson stn 


TN. 
Sa. 
TT ES 








=== E == E iisi = == 


= ETTA. 
sisets 
SSS = 
KEN 
a EE = 
ns 
TT at 





ein 





